title: লাতিন ভাষা

text: ১৫শ ও ১৬শ শতকে নতুন লাতিন বা আধুনিক লাতিনের আবির্ভাব ঘটে। রনেসঁস যুগের লেখকেরা লাতিন ভাষাতে নতুন ও অত্যন্ত উচ্চমানের লাতিন গ্রন্থ রচনা করেন, যেগুলিতে ধ্রুপদী লাতিন ভাষার লেখক বিশেষ করে কিকেরোর লেখার ধরন অনুকরণ করা করেছিল। ঐ দুই শতকে পাশ্চাত্যের প্রায় সমস্ত গুরুত্বপূর্ণ বৈজ্ঞানিক, দার্শনিক এবং ধর্মীয় গ্রন্থাবলি লাতিন ভাষাতে লেখা হয়েছিল। এদের মধ্যে ওলন্দাজ পণ্ডিত দেসিদেরিয়ুস এরাসমুস, ইংরেজ দার্শনিক ফ্রান্সিস বেকন, ইংরেজ পদার্থবিজ্ঞানী আইজাক নিউটনের বিভিন্ন কাজ উল্লেখযোগ্য। লাতিন ছিল এসময় ইউরোপীয় দেশগুলির কূটনৈতিক ভাষা। কেবল ১৭শ শতকের শেষে এসেই আন্তর্জাতিক ভাষা হিসেবে লাতিন ভাষার ব্যবহার উঠে যায়। তবে ১৮শ ও ১৯শ শতকেও এটি ধ্রুপদী পাণ্ডিত্যের ভাষা ছিল। এমনকি বিংশ শতাব্দীতে এসেও কিছু কিছু লাতিনে লেখা জ্ঞানগর্ভ গ্রন্থ প্রকাশিত হয়। আজও রোমান ক্যাথলিক গির্জা সরকারী কাজকর্মে লাতিন ভাষা ব্যবহার করে।


title: লাতিন ভাষা

text: লাতিনের আধুনিক শিক্ষাদান পদ্ধতিতে এটি উচ্চারণের বেশ কিছু পদ্ধতি পাশাপাশি প্রচলিত। একটি হল মহাদেশীয় পদ্ধতি। এই পদ্ধতিটি আধুনিক ইউরোপীয় ভাষাগুলির উচ্চারণের উপর ভিত্তি করে তৈরি। প্রধান মহাদেশীয় উচ্চারণ পদ্ধতিটি হল রোমান ক্যাথলিক গির্জার অনুসৃত পদ্ধতি। এতে ইতালীয় ভাষার প্রভাব দেখতে পাওয়া যায়। ইংরেজি পদ্ধতিতে লাতিন শব্দগুলি ইংরেজির মত করে উচ্চারিত হয়, তবে প্রতিটি সিলেবল আলাদা আলাদা করে উচ্চারিত হয়। রোমান পদ্ধতিতে কিকেরোর সময়কার ধ্রুপদী লাতিন যেভাবে উচ্চারিত হত, সেই ধরনের কাছাকাছি একটি উচ্চারণ পদ্ধতি অনুসরণ করা হয়; স্কুল কলেজে লাতিন পাঠদানের সময় এই পদ্ধতিটিই ব্যবহৃত হয়। তবে ব্যক্তি বা স্থান নামগুলি সাধারণত যে দেশের যে ভাষা, সেই ভাষার মত করে উচ্চারিত হয়। যেমন লাতিন কিকেরো নামটি ইংল্যান্ডে সিসেরো, ফ্রান্সে সিসেরো, স্পেনে থিথেরো, ইতালিতে চিচেরো, এবং জার্মানিতে ৎসিৎসেরো উচ্চারিত হয়।


title: লাতিন ভাষা

text: আদি লাতিন ভাষাতে গ্রিক ভাষার তুলনায় সৌন্দর্য ও নমনীয়তা কম ছিল। এর শব্দভাণ্ডার ছিল সীমিত এবং বিমূর্ত ধারণাসমূহ ব্যাখ্যার জন্য এটি সম্পূর্ণ উপযুক্ত ছিল না। রোমানরা তাদের ভাষার সীমাবদ্ধতা বুঝতে পারে এবং গ্রিক থেকে বহু শব্দ ধার করে। বাক্যতাত্ত্বিক নিয়মাবদ্ধতা ও শব্দচয়নের গুরুত্ব লাতিন ভাষাকে এক ধরনের ওজস্বিতা ও সঠিকতা প্রদান করে, যার ফলে বহু শতাব্দী ধরে ভাষাটি গুরুত্বপূর্ণ চিন্তা প্রকাশের বাহক ভাষা হিসেবে পাশ্চাত্যে আদৃত হয়ে এসেছে। লাতিন বর্তমানে দুইভাবে বেঁচে আছে। প্রথমত সাহিত্যিক লাতিন এখনও বহুল পঠিত এবং কেউ কেউ এ ভাষাতে এখনও লিখে থাকেন। দ্বিতীয়ত আধুনিক রোমান্স ভাষাগুলিও (ফরাসি, স্পেনীয়, পর্তুগিজ, ইতালীয়, রোমানীয়) আসলে প্রাকৃত লাতিনের আধুনিক বিবর্তিত রূপ। আধুনিক বিশ্বের আন্তর্জাতিক ভাষা ইংরেজি হলেও ইংরেজি প্রথমে সরাসরি এবং পরে ফরাসির মাধ্যমে পরোক্ষভাবে লাতিন ভাষা থেকে বহু ঋণ গ্রহণ করে সমৃদ্ধ হয়েছে। লাতিন ভাষা কেবল এর উৎকৃষ্ট সাহিত্যের জন্যই গুরুত্বপূর্ণ নয়। আধুনিক ইউরোপের অনেকগুলি প্রধান ভাষার ইতিহাস লাতিনের ইতিহাসের সাথে জড়িত।


title: বমি

text: বমি (সংস্কৃতে বমন, ইংরাজী Vomiting, emesis) হল পাকস্থলীর মধ্যের পরিপাক-রত খাদ্যসমূহ (কঠিন বা তরল) অনৈচ্ছিকভাবে সজোরে মুখ দিয়ে বাইরে নিক্ষেপ করা। বাচ্চারা খাবার পছন্দ না হলে গলা থেকে যখন "তুলে দেয়", তা বমি নয়, উগরে দেওয়া (উদ্গার, regurgitation)। গ্যাসীয় পদার্থ উঠে এলে তাকেও বমি বলে না, তাকে বলে ঢেঁকুর বা বায়ু-উদ্গার (Belching, burping, eructation)।


title: বমি

text: গবাদি পশুর রোমন্থন (জাবর কাটা, rumination) অনেকটা বমির মত হলেও তার ঐচ্ছিক নিয়ন্ত্রণ সম্ভব (এবং তা শরীরস্থানগতভাবে উদ্গার কারণ এদের জটিল চতুঃপ্রকোষ্ঠ "পাকস্থলীর" প্রথম তিনটি অংশ আদতে পরিবর্তিত ইসোফেগাস/ অন্ননালী) তাই জাবর কাটাকে বমি বলেনা। গবাদি পশু ছাড়াও আরো অনেক স্তন্যপায়ী (যেমন ক্যাঙ্গারু) খাবার দ্বিতীয়বার চিবায় যাকে merycism বলে ।


title: বমি

text: বমি পাকস্থলি থেকে মস্তিষ্ক নানা উৎসজাত কারণে হতেপারে। মানসিক কারণে বমি অযাচিতভাবে হতে পারে বা কিছু পরিস্থিতিতে বমি উদ্রেককারী পদার্থ খেয়ে বা গলায় আঙুল ভরে কেউ যেচে বমির চেষ্টা করে (উদাঃ "Bulimia nervosa" মানসিক রোগ)। বিষপানের প্রাথমিক চিকিৎসাতেও বমি করানো হতে পারে।


title: বমি

text: বমির আগে বমিভাব (Nausea) হয়। কিন্তু বমিভাব হলেই বমি হবে এমন কোন কথা নেই।


title: বমি

text: খুব বমি বা বমি ভাব ওষুধ দিয়ে বন্ধ করা সম্ভব। তবে বমির কারণ পরিষ্কার না হলে ডাক্তার না দেখিয়ে ওষুধ দিয়ে বন্ধ করা ঠিক নয়। বেশী পরিমাণ তরল বমিতে বেরিয়ে গেলে শরীরে জলাভাব হতে পারে তাই ইন্ট্রাভেনাস ফ্লুয়িড (শিরা দেবার তরল পদার্থ) দিতে হতে পারে।


title: প্রধান ধর্মাবলম্বী গোষ্ঠীসমূহ

text: প্রধান ধর্ম হিসেবে কিছু ধর্মকে অন্যান্য ধর্ম থেকে আলাদা করার সর্বজনীন কোনো উপায় নেই, সাধারণত সকল বিশ্বাসীর নিকট তাঁর নিজের বিশ্বাসই 'প্রধান'হিসেবে পরিগণিত হয় । তথাপি - ধর্মাবলম্বীদের সংখ্যা এবং ধর্ম নিয়ে পন্ডিতদের দেওয়া সংজ্ঞার ভিত্তিতে এ ধরনের পার্থক্য করতে দেখা যায়।


title: প্রধান ধর্মাবলম্বী গোষ্ঠীসমূহ

text: কোনো ধর্ম বা ধর্মাবলম্বী গোষ্ঠী সুনির্দিষ্টভাবে নির্ধারণ করাও কঠিন একটি কাজ। অনেক ধর্মের রয়েছে নানা ফেরকা এবং পারস্পরিক সংশ্লিষ্টতা। যেমন, ধর্মের তালিকায় খ্রিস্ট ধর্ম-উদ্ভূত বিভিন্ন ফেরকার কোনটি আলাদা ধর্ম হিসেবে ধরা হবে আর কোনটি খ্রিস্ট ধর্মে অন্তর্ভুক্ত হবে সে বিষয় একমত হওয়া সহজ নয়। একইভাবে, আহ্‌মাদিয়ারা নিজেদের মুসলিম মনে করলেও অনেক ইসলামি ধর্মীয় ও রাজনৈতিক গোষ্ঠী তাদের ভিন্ন ধর্মানুসারী বলে দাবী করেন - এমতাবস্থায় আহ্‌মাদিয়াদের মুসলিম ধরা হবে কিনা সে বিষয়ও বিতর্ক থেকে যায়।


title: প্রধান ধর্মাবলম্বী গোষ্ঠীসমূহ

text: প্রধান ধর্ম নির্ধারণের সবচেয়ে প্রচলিত উপায় হল ধর্মানুসারীদের সংখ্যার ভিত্তিতে তা নির্ধারণ। তবে এই সংখ্যা-উপাত্তও সবসময় যথেষ্ট যাচাই বা নির্ভরযোগ্য নয়। সাধারণত কোনো দেশের আদমশুমারি থেকে এই উপাত্ত সংগ্রহ করা হয়। যুক্তরাষ্ট্র, বা ফ্রান্সের মত যেসব দেশে আদমশুমারিতে ব্যক্তির ধর্মীয় বিশ্বাস সংক্রান্ত তথ্য থাকে না, সেখানে জরিপের মাধ্যমে তথ্য সংগ্রহ করা হয়। এই উপাত্তের নির্ভরযোগ্যতার পেছনে অন্তরায়সমূহ হল - সকল আদমশুমারি বা জরিপে একই ধরনের প্রশ্ন করে ব্যক্তির বিশ্বাস সংক্রান্ত তথ্য না নেয়া, ধর্মের পরিধি বা সংজ্ঞা নিয়ে সর্বত্র একই মত না থাকা, জরিপকারী সংস্থার পক্ষপাত ও দৃষ্টিভঙ্গি। তারপরেও এই উপাত্তের সমাহার মোটা দাগে পৃথিবীর বৃহত্তম ধর্মাবলম্বী গোষ্ঠীগুলোকে সনাক্ত করে।


title: প্রধান ধর্মাবলম্বী গোষ্ঠীসমূহ

text:
অনুসারীর সংখ্যার ভিত্তিতে বিভিন্ন বিশ্বাসের তালিকা নিম্নে দেয়া হল। এখানে এমন বিশ্বাসী গোষ্ঠীও অন্তর্ভুক্ত করা হয়েছে, যাদের বিশ্বাস সার্বিকভাবে কোনো ধর্ম গঠন করে না, আবার তারা অন্য কোনো সংঘবদ্ধ ধর্মীয় গোষ্ঠীরও অন্তর্গত নন।
ফালুন গং ব্যতীত অন্যান্য ধর্মাবলম্বী-সংখ্যার উপাত্ত নেয়া হয়েছে Adherents.com এই পাতার ২০০৫ সংস্করণ হতে। বিভিন্ন উৎস হতে সকল উপাত্ত নিয়ে এই তালিকা সংকলনে যে পদ্ধতি গ্রহণ করা হয়েছে, তা বিস্তারিত জানতে Adherents.com-এর ব্যাখ্যা দেখুন।


title: প্রধান ধর্মাবলম্বী গোষ্ঠীসমূহ

text: * ফালুন গং-এর উপাত্তটি গণপ্রজাতন্ত্রী চীনের ১৯৯৯ সালের উপাত্ত হতে পাওয়া; ২০০৪ সাল নাগাদ তাদের নেতৃত্ব অনুসারীর সংখ্যা ১০ কোটি বলে দাবী করেছেন।


title: প্রধান ধর্মাবলম্বী গোষ্ঠীসমূহ

text: ** adherents.com এ জুচে-কে আলাদা ধর্ম হিসেবে দেখানো হলেও প্রাতিষ্ঠানিকভাবে এই মতবাদ কোনো ধর্মীয় বিশ্বাস প্রচার করে না এবং ইহবাদী বৈশিষ্ট্যসম্পন্ন বিধায় এটিকে ধর্মীয় নয় এমন মতবাদের শ্রেণীতে রাখা হল।


title: প্রধান ধর্মাবলম্বী গোষ্ঠীসমূহ

text: খ্রিস্টান সায়েন্স মনিটর ধর্মগুলোর অনুক্রম নির্ধারণের ক্ষেত্রে কেবল সুসংগঠিত ধর্মসমূহ বিবেচনায় এনেছে। এখানে পত্রপত্রিকায় প্রকাশিত একটি তালিকা উল্লেখিত হল। ১৯৯৮ সালে পত্রিকায় "Top 10 Organized Religions in the World" নামে বিশ্বের সর্ববৃহৎ ১০ টি ধর্মের তালিকা প্রকাশিত হয়:


title: প্রধান ধর্মাবলম্বী গোষ্ঠীসমূহ

text: *১ অনুসারী সংখ্যা Adherents.com, থেকে নেয়া। ২০০৫ সালের তথ্য অনুসারে।


title: প্রধান ধর্মাবলম্বী গোষ্ঠীসমূহ

text: *২ কেবল বামের দুইটি কলাম খ্রিস্টান সায়েন্স মনিটর থেকে নেয়া হয়েছে। বাকি তথ্যগুলো এই নিবন্ধের জন্য সংগৃহীত।


title: প্রধান ধর্মাবলম্বী গোষ্ঠীসমূহ

text: *৩ ভৌগোলিক তথ্যসমূহ এনসাইক্লোপিডিয়া ব্রিটানিকা বিশ্বকোষের ককটি টেবিল থেকে নয়া হয়েছে। Worldwide Adherents of All Religions by Six Continental Areas, ২০০২ সালের তথ্য মতে।


title: প্রধান ধর্মাবলম্বী গোষ্ঠীসমূহ

text: *৪ "World Christian Encyclopedia"-এর ধর্ম পাতার অনুসারী সংখ্যার বিন্যাস অনুসারে করা হয়েছে, David A. Barrett, 2001, p. 4.


title: লে কাত্র্ সঁ কু

text: লে কাত্র্ সঁ কু () ১৯৫৯ সালে মুক্তিপ্রাপ্ত ফরাসি চলচ্চিত্র। ফ্রঁসোয়া ত্রুফো পরিচালিত এই চলচ্চিত্রটি নুভেল ভাগ তথা ফরাসি চলচ্চিত্রের নবকল্লোল আন্দোলনের সংজ্ঞা নির্ধারণকারী হিসেবে পরিচিত। এই আন্দোলনের বৈশিষ্ট্যময় অনেক কিছুই এতে পাওয়া যায়। "অঁতোয়ান দোয়ানেল" নামের প্যারিসের এক কিশোরকে কেন্দ্র করে এর কাহিনী আবর্তিত হয়েছে। অঁতোয়ানের শিক্ষক ও অভিভাবক তাকে ঝামেলা সৃষ্টিকারক বলে মনে করে। ফ্রঁসোয়া ত্রুফোর নিজের জীবনের অনুকরণে এটি নির্মিত হয়েছে যদিও জীবনীর সাথে কিছু কাল্পনিক উপাদানও ছিল। উল্লেখ্য, এটি ত্রুফোর প্রথম পূর্ণদৈর্ঘ্য চলচ্চিত্র।


title: লে কাত্র্ সঁ কু

text: ত্রুফো ও তাঁর এক বন্ধুর জীবনে ঘটে যাওয়া কিছু ঘটনা এই চলচ্চিত্রে উঠে এসেছে। ফরাসি চলচ্চিত্রের ইতিহাস সম্বন্ধে ত্রুফোর ব্যক্তিগত অনুভূতিও এতে প্রকাশিত হয়েছে। ছবিটির একটি দৃশ্য জঁ ভিগো-র "জেরো দ্য কোঁদুইত" ("Zéro de conduite") ছবি থেকে হুবহু অনুকরণ করা হয়েছে। ত্রুফো ছবিটি অঁদ্রে বাজাঁ-কে উৎসর্গ করেছেন। বাজাঁ ছিলেন ত্রুফোর আদর্শিক পিতা। ছবির দৃশ্যায়ন শুরু হওয়ার কিছুদিন আগে তিনি মৃত্যুবরণ করেন।


title: লে কাত্র্ সঁ কু

text: চরিত্র নিয়ে নিবিড় অধ্যয়নের পাশাপাশি এতে ফ্রান্সে কিশোরদের প্রতি অবিচারের চিত্রটিও ফুটে উঠেছে। এর অনেকটা জুড়ে আছে কিশোর অপরাধীদের বিচার।চলচ্চিত্রটি বিপুল প্রশংসিত হয়েছিল এবং অনেকগুলো পুরস্কার অর্জন করেছিল। এর মধ্য উল্লেখযোগ্য হচ্ছে:


title: লে কাত্র্ সঁ কু

text: ত্রুফো অঁতোয়ান দোয়ানেলের জীবন নিয়ে আরও চারটি ছবি নির্মাণ করেছেন যার সবগুলোতেই অঁতোয়ান চরিত্রে অভিনয় করেছেন লেও। এগুলো অঁতোয়ানের পরবর্তী জীবনের বিভিন্ন ধাপ নিয়ে করা। যেমন, "অঁতোয়ান এ কোলেত" ছবিতে অঁতোয়ান কোলেত নামের এক মেয়ের প্রেমে পড়ে, যা ছিল তার প্রথম প্রেম। ১৯৬২ সালের "লাভ অ্যাট টুয়েন্টি" নামক চলচ্চিত্র সংগ্রহে ত্রুফোর এই ছবিটি স্থান পেয়েছিল। "বেজে ভোলে" ছবিতে অঁতোয়ান ক্রিস্তিন দার্‌বোঁ-র প্রেমে পড়ে। "দোমিসিল কোঁজুগাল" ছবিতে অঁতোয়ান ক্রিস্তিন-কে বিয়ে করে। কিন্তু "লামুর অঁ ফুইত" ছবিতে আবার তাদের বিবাহ-বিচ্ছেদ হয়ে যায়।


title: অত্তো এ মেজ্জো

text: অত্তো এ মেজ্জো (, বাংলা: "সাড়ে আট") ফেদেরিকো ফেল্লিনির রচনা এবং পরিচালনায় নির্মিত একটি ইতালীয় চলচ্চিত্র। এটি ১৯৬৩ সালে মুক্তি পায়। সমালোচক এবং দর্শকেরা বেশ নিয়মিতই এটিকে এখন পর্যন্ত নির্মিত অন্যতম সেরা চলচ্চিত্র হিসেবে আখ্যায়িত করেন। চলচ্চিত্র সংস্থা এবং শিক্ষাঙ্গণ কর্তৃক প্রণীত সর্বকালের সেরা দশ সিনেমার সকল তালিকাতেই একে থাকতে দেখা যায়। সম্প্রতি ব্রিটিশ ফিল্ম ইনস্টিটিউট চলচ্চিত্র পরিচালকদের ভোটাভুটির মাধ্যমে তৈরি করা সর্বকালের সেরা চলচ্চিত্রের তালিকায় এটি ৩য় স্থান অধিকার করেছে। প্রভাবশালী এবং সৃজনশীল চিত্রগ্রাহক জিয়ানি দি ভেনান্‌জো সাদা-কালোতে এর চিত্র গ্রহণ করেছেন। ছবিটির সুর এবং সঙ্গীত পরিচালনা করেছেন নিনো রোতা।


title: অত্তো এ মেজ্জো

text: চলচ্চিত্র নির্মাণ নিয়ে নির্মিত সর্বকালের অন্যতম সেরা সিনেমা ফেদেরিকো ফেলিনির অত্তো এ মেজ্জো। একজন চলচ্চিত্র পরিচালকের ব্যক্তিগত সংকট সিনেমাতে মহাকাব্যিক রূপ নিয়েছে। গুইদো আন্‌সেল্‌মি একজন পরিচালক যার চলচ্চিত্র এবং ব্যক্তিগত জীবন চোখের সামনে নস্যাৎ হয়ে যাচ্ছে। সিনেমার প্রাথমিক "ওয়ার্কিং নাম" ছিল "লা বেল্লা কনফুসিওন" (সুন্দর বিভ্রান্তি)। সিনেমাটি আসলেই জীবনের একটি বিভ্রান্তিকর অবস্থাকে ফুটিয়ে তুলেছে যেখানে আছে: একটি ঝিকিমিকি স্বপ্ন, একটি সার্কাস এবং একটি জাদুকরী অভিনয়।


title: আগির্‌রে, ডের ৎসর্ন গটেস

text: আগির্‌রে, ডের ৎসর্ন গটেস () ১৯৭২ সালে মুক্তিপ্রাপ্ত জার্মান স্বাধীন চলচ্চিত্র। পরিচালনা করেছেন ভের্নার হের্‌ৎসগ, নাম চরিত্রে অভিনয় করেছেন জার্মান অভিনেতা ক্লাউস কিন্‌স্কি। সাউন্ডট্র্যাক তৈরি করেছে জার্মানির প্রোগ্রেসিভ ব্যান্ড "পোপল ফু"। ১৯৭৭ সালে ছবিটি যুক্তরাষ্ট্রে ব্যাপকভাবে মুক্তি পায়। এটা হের্‌ৎসগের সবচেয়ে জনপ্রিয় চলচ্চিত্রগুলির মধ্যে অন্যতম।


title: অপরাজিত (চলচ্চিত্র)

text: অপরাজিত অপু ত্রয়ীর দ্বিতীয় চলচ্চিত্র। এটি ১৯৫৭ সালে সত্যজিৎ রায়ের নির্দেশনায় মুক্তি পায়। এই চলচ্চিত্রটি বিভূতিভূষণ বন্দ্যোপাধ্যায় রচিত পথের পাঁচালী উপন্যাসের শেষ এক-পঞ্চমাংশ এবং অপরাজিত উপন্যাসের প্রারম্ভিক এক-তৃতীয়াংশের ওপর ভিত্তি করে তৈরি করা হয়েছে। ছবিতে অপুর শৈশব থেকে কৈশোরে পদার্পণ এবং কলকাতায় কলেজে পড়ার সময়কার গল্প তুলে ধরা হয়েছে। ছবিটি ১১টি আন্তর্জাতিক পুরস্কার জয় করে, যার মধ্যে আছে ভেনিস চলচ্চিত্র উৎসবের স্বর্ণ সিংহ পুরস্কার।


title: বঁদ আ পার্ত

text: বঁদ আ পার () জঁ লুক গদার পরিচালিত একটি ফরাসি চলচ্চিত্র। এটি ১৯৬৪ সালে ফ্রান্সে মুক্তি পায়।


title: ফ্রিমেসন্‌স

text: মেসন্‌সদের তালিকা সমৃদ্ধ ওয়েবসাইট


title: ব্লেড রানার

text: ব্লেড রানার ১৯৮২ সালে মুক্তিপ্রাপ্ত একটি মার্কিন চলচ্চিত্র। বৈজ্ঞানিক কল্পকাহিনীভিত্তিক এই চলচ্চিত্রটি পরিচালনা করেন রিডলি স্কট। এই চলচ্চিত্রের চিত্রনাট্যের রচয়িতা হ্যাম্পটন ফ্যাঞ্চার ও ডেভিড পিপলস - তাঁরা ফিলিপ কে ডিক রচিত কল্পকাহিনী "ডু অ্যান্ড্রয়েডস ড্রিম অফ ইলেক্ট্রিক শিপ" নামের উপন্যাসের ভিত্তিতে এই চিত্রনাট্য রচনা করেন।


title: ইলুমিনাতি

text: দ্য ইলিউমিনাটি একটি গুপ্ত সংগঠন। ১৭৭৬ সালের ১ মে ব্যাভারিয়া তে অ্যাডাম ওয়েইশপ্ট এই সংগঠন টি প্রতিষ্ঠা করেন। ইলুমিনাতি শব্দের অর্থ "যারা কোনো বিষয়ে বিশেষ ভাবে আলোকিত বা জ্ঞানার্জনের দাবী করে" অথবা "বিজ্ঞান বিষয়ে বিশেষ জ্ঞান সম্পন্ন কোনো দল"।


title: ইলুমিনাতি

text:
অ্যাডাম ওয়েইশপ্ট একজন জেসুইট ছিলেন । পরে ব্যাভারিয়ার ইংগোল্‌স্‌তাদ বিশ্ববিদ্যালয়ে খ্রিষ্টান ধর্মীয় বিষয়ে শিক্ষক হিসেবে যোগ দেন। কিন্তু পরবর্তীকালে তার হাতেই গড়ে উঠে এই ইলুমিনাতি। অনেকেই ধারণা করে থাকে যে ইলুমিনাতি এর সৃষ্টির পিছনে মূল ভূমিকা পালন করেছে ফ্রিম্যাসন্স রা। ক্যাথলিক খ্রিষ্টান দের চোখে
ইলুমিনাতিরা ষড়যন্ত্রকারী হিসেবে পরিগণিত হয়। অনেকের মতে এরা নতুন বিশ্ব ব্যাবস্থা গড়ে তোলার নীল নকশা নিয়ে কাজ করে যাচ্ছে।ড্যান ব্রাউন রচিত এঞ্জেল্‌স অ্যান্ড ডিমন্‌স উপন্যাস প্রকাশের ফলে এই সংগঠনটি আধুনিক কালে আবার আলোচনার কেন্দ্র বিন্দুতে পরিণত হয়।


title: ইলুমিনাতি

text: ইলুমিনাতি প্রতিষ্ঠিত হয় ১ মে,১৭৭৬ সালে ,ইঙ্গলস্তাদত(উচ্চ বাভারিয়া) এ। এটি প্রতিষ্ঠা করেন খ্রিস্ট ধর্মে দীক্ষিত অ্যাডাম ওয়েইশাপুত,যিনি ছিলেন ইঙ্গলস্তাদত বিশ্ববিদ্যালয় এর "ক্যাথলিক গির্জা আইন" বিভাগের প্রথম লে(কোন নির্দিষ্ট বিষয়ে বিশেষজ্ঞ নন) অধ্যাপক , সংগঠনটি সাজানোর মাধ্যমে।এর সর্বপ্রথম সদস্য ৫ জন।


title: ইলুমিনাতি

text:
ইলুমিনাতির সঠিক উদ্ভব কারণ এখনো বিশ্লেষকদের কাছে পরিষ্কার নয়। নতুন পৃথিবী গড়া তাদের মূল লক্ষ্য হলেও আপাতদৃষ্টিতে তারা ধর্মীয় কুসংস্কারাচ্ছান্ন সমাজের বিরুদ্ধে গুপ্তভাবে যথেষ্ট সোচ্চার। বিশেষভাবে ধারণা করা হয় মধ্যপ্রাচ্য এবং এশিয়ার ধর্মীয় নৈতিক স্খলন গুলো এদের দ্বারাই প্রকাশ্যে আসে। ধারণা করা হয় এই ঘটনাগুলির সূত্রপাত থেকে ঘটনাপ্রবাহে জনসম্মুখে আসা- সকল ক্ষেত্রেই অদৃশ্যভাবে ভূমিকা পালন করে।
যেমন ধরা যাক হিন্দুধর্মের একটি বিলুপ্ত কুসংস্কার হল সতীদাহ প্রথা। এই একবিংশ শতাব্দীতেও এমন কোন ঘটনা হয়ত ঘটবে তাও আবার ওই ধর্মের কোন এক পুরোহিতের(PRIEST) দ্বারা। এই সম্পূর্ণ ঘটনা এবং এর বিরুদ্ধে জনমত উথ্বাপনে এদের প্ররোচনাকে অনেকেই কলকাঠি হিসেবে ধারণা করেন। কিছু বিশেষজ্ঞ এরকম সংগঠনকে এবং এদের কার্যক্রমকে কাল্পনিক মনে করেন।


title: ইলুমিনাতি

text: নতুন করে বর্তমান সময়ে এটি আবার আলোচিত হতে শুরু করেছে। মানুষ মনে করে থাকে ইলুমিনাতি সদস্যরা পৃথিবী নিয়ন্ত্রণ করে।


title: ইলুমিনাতি

text: এর কোনো সঠিক তথ্য পাওয়া যায়নি। (MTK)


title: বনি অ্যান্ড ক্লাইড (চলচ্চিত্র)

text: বনি অ্যান্ড ক্লাইড আর্থার পেন পরিচালিত ১৯৬৭ সালের অপরাধমূলক জীবনী চলচ্চিত্র। এতে ক্লাইড ব্যারোর ভূমিকায় অভিনয় করেছেন ওয়ারেন বিটি ও বনি পার্কার-এর ভূমিকায় অভিনয় করেছেন ফায়ে ডানাওয়ে। অন্যান্য চরিত্রে অভিনয় করেছেন মাইকেল জে. পোলার্ড, জিনি হেকম্যান, এস্তেলা পার্সনস প্রমুখ। ছবিটির চিত্রনাট্য লিখেছেন ডেভিড নিউম্যান ও রবার্ট বেন্টন।


title: বনি অ্যান্ড ক্লাইড (চলচ্চিত্র)

text: ব্ল্যাঞ্চ ব্যারো চরিত্রে অভিনয়ের জন্য এস্তেলা পার্সনস শ্রেষ্ঠ পার্শ্ব অভিনেত্রীর জন্য একাডেমি পুরস্কার এবং এই ছবির চিত্রগ্রাহক বার্নেট গাফি শ্রেষ্ঠ চিত্রগ্রহণের জন্য একাডেমি পুরস্কার অর্জন করেন।


title: বনি অ্যান্ড ক্লাইড (চলচ্চিত্র)

text: মহামন্দার সময়ে ক্লাইড ব্যারো বনি পার্কারের মায়ের গাড়ি চুরি করার সময় দুজনের সাক্ষাৎ হয়। বনি তার একগুঁয়ে হোটেল পরিচারিকার চাকরীতে বিরক্ত ছিল। ফলে সে ক্লাইডের সাথে তার অপরাধমূলক কাজে যোগ দেন। তারা কিছু কাজ বাগিয়ে নেয়, কিন্তু দুজনে নতুন হিসেবে খুব একটা সুবিধা করতে পারে না। কিন্তু ধীরে ধীরে তাদের অপরাধের মাত্রা বাড়তে থাকে এবং তারা দুজনে ফেরারী হয়ে যায়।একাডেমি পুরস্কার


title: কাসাব্লাঙ্কা (চলচ্চিত্র)

text: ক্যাসাব্লাঙ্কা ১৯৪২ সালে মুক্তিপ্রাপ্ত একটি মার্কিন চলচ্চিত্র। এতে অভিনয় করেছেন হামফ্রী বোগার্ট, ইনগ্রিড বার্গম্যান প্রমূখ। ছবিটিকে মার্কিন যুক্তরাষ্ট্রের অন্যতম জনপ্রিয় চলচ্চিত্র হিসাবে গণ্য করা হয়।এটি পরিচালনা করেছেন মাইকেল কার্টিজ।


title: কাসাব্লাঙ্কা (চলচ্চিত্র)

text:
দ্বিতীয় বিশ্বযুদ্ধের প্রেক্ষাপটে মরোক্কোর ক্যাসাব্লাঙ্কা শহরে গড়ে উঠেছে এই চলচ্চিত্রের কাহিনী।
স্ট্রিমিং অডিও


title: ব্যাঙ

text: ব্যাঙ উভচর (অ্যাম্ফিবিয়ান) শ্রেণীর অ্যানিউরা (লেজহীন, অ্যান=নাই, ইউরো=লেজ) বর্গের মেরুদণ্ডী প্রাণী। এদের লাফ (দেহের আয়তনের তুলনায় বিশ্বরেকর্ড) ও বর্ষাকালে (প্রজনন ঋতু) ঘ্যাঙর্ ঘ্যাঙ্ ডাক (প্রণয় সম্ভাষণ) বিখ্যাত।


title: ব্যাঙ

text: অনেক সময় কুনো ব্যাঙ (toad) ও সোনা (কোলা) ব্যাঙ (frog) এই দুরকম ব্যাঙের মধ্যে পার্থক্য করার চেষ্টা করা হয়। কুনো ব্যাঙ শুকনো জায়গায় বেশী থাকে আর কোলা ব্যাঙ আর্দ্র জায়গায় বা জলে বেশী থাকে। কিন্তু বুফোটিডে পরিবার ছাড়া আর কোন ব্যাঙকে কুনো ব্যাঙ বলা হয় না। এগুলো ছাড়াও আরো অনেক রকমের ব্যাঙ রয়েছে, যেমন—ধেড়ে ব্যাঙ, গিরগিটিসদৃশ ব্যাঙ, গোলাপি ব্যাঙ, হলুদ ব্যাঙ, ডারউইন্স ফ্রগ (মেক্সিকান বারোয়িং টোড) ইত্যাদি।


title: ব্যাঙ

text: ব্যাঙের বিভিন্ন প্রজাতির মধ্যে কিছু প্রজাতি নিশাচর আবার কিছু শীতল রক্তবিশিষ্ট। বিজ্ঞানের যে শাখায় উভচর এবং সরিসৃপ প্রাণীদের নিয়ে আলোচনা করা হয় তাকে হারপেটোলজি বলে, আর এসব প্রাণীদের নিয়ে কাজ করেন এমন বিজ্ঞানীদের বলা হয় হারপেটোলজিস্ট।


title: ব্যাঙ

text: মানুষের খাদ্য তালিকায় ব্যাঙের ভুমিকা রয়েছে। এছাড়াও এর সাহিত্য, প্রতীক এবং ধর্মের মধ্যে অনেক সাংস্কৃতিক ভূমিকা আছে। ব্যাঙের সংস্কৃত নাম দর্দুর যা থেকে বাংলা নাম দাদুর বা দাদুরী এসেছে। আরেক নাম ভেক।


title: ব্যাঙ

text: এক সময় গ্রামাঞ্চলে, বিশেষ করে চিলি, ঘানা, কোস্টারিকা ও পানামায় ঝাঁকে ঝাঁকে বিভিন্ন প্রজাতির ব্যাঙ দেখা যেত। এখন তাদের বাসস্থানের জায়গা কমেছে, ছত্রাকজনিত বিশেষ ধরণের ভয়াবহ রোগও হানা দিচ্ছে। যার ফলে দিনে দিনে এদের সংখ্যা বিলুপ্তির হুমকির মুখে পড়ছে।


title: ব্যাঙ

text: ব্যাঙের প্রধান খাদ্য হচ্ছে ছোট বড় বিভিন্ন রকমের পোকামাকর।


title: ব্যাঙ

text: বিভিন্ন ব্যাঙ বিভিন্ন জায়গায় বসবাস করে। কিছু ব্যাঙ জলে বাস করে। আবার কিছু ব্যাঙ মাটিতে গর্ত করে বাস করে। কিছু ব্যাঙ গাছে আর কিছু ব্যাঙ জঙ্গলে বাস করে।


title: ব্যাঙ

text: পরিবেশে খুব দ্রুত চলা, শিকার ধরা, শিকারীর কাছ থেকে পালানো, এবং অভিযোজনের জন্য ব্যাঙের পা ও পায়ের পাতা বিশেষ গঠনের হয়। আর এ গঠন সাধারণত এদের ডাঙ্গা, পানি, বা বৃক্ষ বাস করার উপর নির্ভর করে হয়ে থাকে।


title: ব্যাঙ

text: ব্যাঙ সাধারণত তাদের গায়ের চামড়া ব্যবহার করে শরীরে বাতাস প্রবেশের মাধ্যমে শ্বাস-প্রশ্বাসে কাজটি সম্পন্ন করে থাকে। শ্বাসযন্ত্রের কাজ ছাড়াও এদের গায়ের চামড়া পানি শোষণ, শরীরের তাপমাত্রা নিয়ন্ত্রণ, ও গায়ের প্রতিরক্ষা হিসেবে কাজ করে। এর গায়ে অনেক গ্রন্থি আছে, বিশেষ করে মাথার উপরে ও পেছনে, যা প্রায়ই অপ্রীতিকর এবং বিষাক্ত পদার্থ ছড়ায়।


title: ব্যাঙ

text: ব্যাঙ আমাদের পরিবেশের ভারসাম্য রক্ষার কাজে সহায়তা করে। ব্যাঙ আমাদের ফসলের পোকা মাকড় খেয়ে ফসলের সুরক্ষা করে। ফলে জমিতে অতিরিক্ত কিটানাশক দিতে হয়না। তাই জমির উর্বরতা নষ্ট হয়না।


title: ব্যাঙ

text: বহুযুগ ধরেই মানুষ ব্যাঙকে খাবার হিসেবে গ্রহন করে আসছে। ব্যাঙের মাংস খুবই সুস্বাদু ও পুষ্টিকর। এখনও পর্যন্ত পৃথিবীর বিভিন্ন দেশে ব্যাঙ একটি উপাদেয় খাদ্য। যেমন, ফ্রান্সের মানুষের কাছে ব্যাঙ পা (frog legs) খুবই জনপ্রিয় একটি খাবার (des cuisses de grenouille)।


title: ব্যাঙ

text: প্রকৃতির খাদ্যপ্রবাহে ব্যাঙের অনেক ভূমিকা আছে। সাধারণত ব্যাঙ প্রকৃতির খাদ্যপ্রবাহে মাঝামাঝি স্থানে অবস্থান করে, যেমন—ব্যাঙ বিভিন্ন রকমের পোকামাকড় খায়, আবার ব্যাঙকে খায় সাপ, পাখি, এমনকি মানুষও। বড় বড় পোকামাকড় ও বিভিন্ন জটিল রোগ ছড়ায় এমন পোকামাকড় এরা খায়, বিশেষ করে ম্যালেরিয়ার বিস্তার ঘটায় এমন মশাও খেয়ে ফেলে।


title: ব্যাঙ

text: পরিবেশ-প্রকৃতির সাথে ব্যাঙের নিবিড় সম্পর্কের ফলে পরিবেশ সম্পর্কে এরা অনেক বেশি স্পর্শকাতর, এবং পরিবেশের অনেক পরিবর্তন আগে থেকে আঁচ করতে পেরে ডেকে ডেকে এরা সবাইকে সজাগ করে দেয়। এজন্যই ব্যাঙকে অনেকসময় কয়লাখনির খুদে গায়কপাখি (ক্যানারিজ ইন দ্য কোলমাইন) নামে ডাকা হয়। যেমন, যুক্তরাজ্যের ওপেন ইউনিভার্সিটির প্রাণিবিদ ড. রাসেল গ্রান্টের এক ঘবেষণায় দেখা গেছে যে, একপ্রকার কুনো ব্যাঙ সাধারণত ভূমিকম্পের কমপক্ষে সপ্তাহ খানেক আগে নিজের ঘর ছেড়ে অন্যত্র নিরাপদ আশ্রয় নেয়।


title: ব্যাঙ

text: কিছু কিছু ব্যাঙের শরীরে এমন ধরনের রাসায়নিক উপাদান রয়েছে যা কিনা মানুষের অনেক জটিল রোগ সারাতে সাহায্য করে। আবার কোন কোন ব্যাঙের দেহে একপ্রকার বিষ রয়েছে যা মানুষ বহুবছর ধরে তিরের ফলায় বিভিন্ন প্রানী শিকার করার কাজে ব্যবহার করে আসছে। ১৯৫০ সালের দিকে মানুষের প্রেগন্যান্সি টেস্টের জন্য আফ্রিকার এক ধরণের ব্যাঙের দেহের কাইট্রিড নামক ছত্রাক ব্যবহার করা হতো।


title: ব্যাঙ

text: এক জরিপে দেখা গেছে যে, সাম্প্রতিক বছরগুলোতে ১৬৫টিরও বোশী প্রজাতির ব্যাঙ পৃথিবী থেকে নিশ্চিন্ন হয়ে গেছে। বিশেষ করে বর্তমানে লাল-চোখ ওয়ালা ডুলেমানোহিলা নামক একপ্রকার ব্যাঙ এর উজ্জল দৃষ্টান্তে পরিনত হয়েছে।


title: ব্যাঙ

text: সাধারণত ব্যাঙের চর্মরোগ তাদের বিলুপ্তির প্রধান কারণ। কাইট্রিডিওমাইকোসিস হচ্ছে ব্যাঙের এরপ্রকার দুরারোগ্য চর্মরোগ যা কাইট্রিড (কুইট্রিড ফাঙ্গাস নামের একটি স্কিন ফাঙ্গাস) ছত্রাকের মাধ্যমে ছড়ায়। এ ছত্রাক গায়ের চামড়ার হানা দেয় এবং যার পরিণাম অবধারিত মৃত্যু। বিজ্ঞানীদের মতে, পৃথিবীতে উভয়চর প্রাণীদের বিলুপ্তির জন্য অন্যতম কারণ এ ছত্রাক।


title: ব্যাঙ

text: এছাড়া গাছ কেটে বন উজাড় করার ফলে জলবায়ুর পরিবর্তন, ফসলে অতিরিক্ত কীটনাশকের ব্যবহার, পরিবেশ দূষণ, ইত্যাদি ব্যাঙ বিলুপ্তির অন্যতম কারণ।


title: বিড়াল

text:
বিড়াল ("Felis catus", syn. "Felis silvestris catus", literally "বনভূমির বিড়াল"), শ্বাপদ বর্গের অন্তর্গত মাংসাশী স্তন্যপায়ী ক্ষুদ্র পশমযুক্ত প্রাণী।
বাঘ, সিংহের মতোন বড় বিড়াল এবং অন্যান্য ফেলিডি ও ফেলিনাই থেকে পার্থক্য করতে প্রায়শই এদেরকে গৃহপালিত বিড়াল বলা হয়। পোষাপ্রাণী হিসেবে গৃহে পালিত বিড়ালদের গৃহের বিড়াল বলা হয়ে থাকে, অন্যদিকে বনে বাসকৃত বিড়ালদের বন্য বিড়াল বা বনবিড়াল বলা হয়। সাহচর্যের এবং শত্রু শিকারের দক্ষতার জন্যে প্রায়ই মানুষ এদেরকে প্রাধান্য দিয়ে থাকে। বিভিন্ন বিড়াল নিবন্ধনকারীর মাধ্যমে এযাবৎ সত্তরের অধিক স্বীকৃত বিড়ালের প্রজাতির সন্ধান পাওয়া যায়।


title: বিড়াল

text: বিড়ালের শারীরস্থান অন্যান্য ফেলিডি প্রাণীর অনুরূপ দৃঢ় নমনীয় শরীর, তড়িৎ প্রতিক্রিয়াশীল, এদের তীক্ষ্ণ দাঁত এবং ক্ষুদ্র শিকার শিকারে পারদর্শী। শিকারী হিসেবে এরা ভোর এবং সন্ধ্যায় সবচেয়ে সক্রিয়। মানুষের কানের তুলনায় বিড়াল খুব তীক্ষ্ণ এবং খুব উচ্চ শব্দ কম্পাঙ্ক শুনতে পায়, যেমন ইঁদুর অথবা অন্যান্য ত্ষুদ্র প্রাণীর দ্বারা সৃষ্ট শব্দ। মানুষের তুলনায়, এরা অন্ধকারে ভাল দেখতে পায় (এমনকি সম্পূর্ণ অন্ধকার অবস্থায়ও), এবং এদের ভাল ঘ্রাণশক্তি রয়েছে, তবে এদের বর্ণের দৃশ্যমানতা দরিদ্র। বিড়াল, একক শিকারী হওয়া সত্ত্বেও, একটি সামাজিক প্রাণী। বিড়ালের যোগাযোগের মধ্যে কণ্ঠস্বরের ব্যবহার যেমন, মিয়াও, গরগর (প্যুর), কম্পনজাত (ট্রিল) শব্দ, হিস, গোঁ গোঁ শব্দ করা, এবং কণ্ঠ্যবর্ণের ব্যবহারের পামাপাশি বিড়ালের নির্দিষ্ট শরীরের ভাষা রয়েছে।; এছাড়াও বিড়াল নিজ প্রজাতির সাথে অপ্রকাশ্য এবং ফেরোমোন অনুভূতী দ্বারা যোগাযোগ করতে সক্ষম।


title: বিড়াল

text: বিড়ালের উচ্চ প্রজনন হার রয়েছে। নিয়ন্ত্রিত প্রজননের অধীনে, এরা বংশবৃদ্ধি করতে পারে এবং নিবন্ধিত পোষা প্রাণী হিসেবে অনেকের বিড়াল প্রেমীর কাছে একটি শখ হিসাবে প্রদর্শিত হয়ে পারে। বন্য বিড়াল অনেক পাখি প্রজাতির বিলুপ্তিতে অবদান রেখেছে।


title: বিড়াল

text: প্রাচীন মিশরে বিড়ালের পূজা করা হতো, সেখানে সাধারণত বিড়ালরা গৃহে পালন করা হতো বলে মনে করা হয়, কিন্তু প্রায় ৯,৫০০ বছর (৭৫০০ খ্রিস্টপূর্ব) পূর্বে নব্যপ্রস্তরযুগে বিড়াল গৃহপালিত প্রাণী হিসেবে পরিচিত হতে শুরু করে। গার্হস্থ্য বিড়াল নিকটতম পূর্ব বন্যবিড়াল প্রজাতীর থেকে অবতীর্ণ এবং প্রায় ৮,০০০ খ্রিস্টপূর্বাব্দে মধ্যপ্রাচ্যে প্রায় বিচ্ছিন্ন হয়েছিল। চিতা বিড়াল প্রায় ৫,৫০০ খ্রিস্টপূর্বাব্দে চীনে স্বাধীনভাবে গৃহপালিত ছিল, যদিও আংশিকভাবে গৃহপালিত বিড়ালদের এই লাইনটি বর্তমানে গৃহপালিত বিড়ালসংখ্যার মধ্যে কোনও ছাপ ফেলে না।


title: বিড়াল

text: ২০০৭ সালের হিসেবে, মার্কিন যুক্তরাষ্ট্রে মিঠাপানির মাছের পর বিড়াল দ্বিতীয় জনপ্রিয়তম পোষা প্রাণী। ২০১০ সালের হিসেবে, যুক্তরাজ্যে মাছ ও কুকুরের মালিকানাধীন প্রায় ৮০ লাখ মালিকানাধীনের মধ্যে বিড়াল তৃতীয় সর্বাধিক জনপ্রীয় প্রাণী হিসাবে বিবেচিত হয়েছিল।


title: বিড়াল

text: গার্হস্থ্য বিড়াল নিকটবর্তী পূর্ব বন্যবিড়াল প্রজাতীর থেকে বিকশিত বলে মনে করা হয়, যাদের পরিসীমা মধ্য প্রাচ্যের বিস্তৃত অংশকে আফ্রিকার আটলান্টিক উপকূল পর্যন্ত বিস্তৃত করে। ৭০,০০০ থেকে ১০০,০০০ বছর পূর্বে এই প্রাণী তাদের জিনগত বংশধরকে বিকশিত করেছিল যা অবশেষে সমস্ত গৃহপালিত বিড়ালের পরিচিতি ঘটায়, যারা প্রায় ৮,০০০ খ্রিস্টপূর্বাব্দে মধ্য প্রাচ্যের কাছাকাছি নিরক্ষীয় পূর্ব বন্যবিড়াল থেকে বিচ্ছিন্ন হয়েছিল বলে ধারণা করা যায়।


title: বিড়াল

text: সর্বপ্রথম কার্ল লিনিয়াস ১৭৫৮ সালে প্রকাশিত তার "সিস্টেমা নাটুরে"-এর ১০ম সংস্করণে "Felis catus" হিসেবে গার্হস্থ্য বিড়াল শ্রেণীবদ্ধ হয়েছিল।


title: বিড়াল

text: গার্হস্থ্য বিড়াল যোগাযোগের জন্য বিভিন্ন কণ্ঠস্বরের ব্যবহার করে, যেমন গরগর (প্যুর), কম্পনজাত (ট্রিল) শব্দ, হিস, গোঁ-গোঁ শব্দ, এবং বিভিন্ন ধরনের মিয়াও শব্দ করা।


title: ইঁদুর

text: ইঁদুর "রাটাস" ("rattus") গণের একটি দন্তুর স্তন্যপায়ী প্রাণী।


title: ইঁদুর

text: এরা দৈর্ঘে ৪-৮ ইঞ্চি হয়। খুব দ্রুত চলাচল করে, মাটিতে গর্ত করে থাকে এবং জমির ফসল, ঘরের আসবাব, কাপড় প্রভৃতি কেটে নষ্ট করে।


title: সিটিজেন কেইন

text: সিটিজেন কেইন (ইংরেজি ভাষায়: Citizen Kane) অরসন ওয়েলস পরিচালিত একটি মার্কিন নাট্য চলচ্চিত্র যা ১৯৪১ সালে মুক্তি পেয়েছিল। আরকেও পিকচারসের অর্থায়নে নির্মীত এই সিনেমা ছিল ওয়েলসের করা প্রথম পূর্ণদৈর্ঘ্য চলচ্চিত্র। সাইট অ্যান্ড সাউন্ড সাময়িকী চলচ্চিত্র সমালোচকদের ভোটের মাধ্যমে সেরা চলচ্চিত্র নির্বাচন করে। গত পাঁচ বারই এই ভোটে সর্বকালের সেরা চলচ্চিত্র হিসেবে মনোনীত হয়েছে সিটিজেন কেইন। এটি মূলত উদ্ভাবনী চিত্রগ্রহন, সঙ্গীত এবং ন্যারেটিভ কাঠামোর জন্য প্রশংসিত।


title: সিটিজেন কেইন

text: সিনেমার কাহিনী আবর্তিত হয় চার্লস ফস্টার কেইন নামক একটি চরিত্রের জীবন ও কর্মকে কেন্দ্র করে। চরিত্রটি মার্কিন সংবাদপত্র মালিক ও ব্যবসায়ী উইলিয়াম ড়্যান্ডল্‌ফ হার্স্ট, শিকাগোর ধনকুবের স্যামুয়েল ইনসাল ও হ্যারল্ড ম্যাকরমিক এবং কিছুটা ওয়েলসের নিজের জীবনী অবলম্বনে নির্মীত। মুক্তি পাওয়ার পর হার্স্ট তার অধীনস্থ কোন পত্রিকায় এটি সম্বন্ধে কোন খবর প্রকাশ নিষিদ্ধ করে দিয়েছিল। কেইন প্রকাশনা বাণিজ্যে জীবন শুরু করেছিল আদর্শ ও সমাজের প্রতি দায়িত্ববোধ থেকে, কিন্তু ধীরে ধীরে সে কেবলমাত্র ক্ষমতার ধান্ধায় কাজ করতে শুরু করে। মৃত্যুর ঠিক পূর্ব মুহূর্তে কেইন "রোজবাড" শব্দটি উচ্চারণ করে। এরপর একজন সাংবাদিক এই শব্দ উচ্চারণের কারণ খুঁজে বের করার চেষ্টা করতে থাকে। এই নিউজরিল রিপোর্টারের গবেষণার মাধ্যমেই সিনেমাটি এগোয় এবং অধিকাংশ কাহিনী দেখানো হয় ফ্ল্যাশব্যাকের মাধ্যমে।


title: সিটিজেন কেইন

text: মার্কারি থিয়েটারে অত্যন্ত সফল ক্যারিয়ার এবং ১৯৩৮ সালে রেডিওতে বিতর্কিত "দ্য ওয়ার অফ দ্য ওয়ার্ল্ডস" সম্প্রচার করে পরিচিতিতে আসা ওয়েলসকে শীঘ্রই হলিউড সিনেমার দিকে নিয়ে আসার চেষ্টা শুরু করে। ১৯৩৯ সালেই তিনি আরকেও পিকচারসের সাথে একটি চুক্তি সই করেন। প্রথম সিনেমার জন্যই ওয়েলসকে স্টুডিও থেকে নিজের গল্প তৈরি, নিজস্ব অভিনেতা ও ক্রু ব্যবহার এবং ফাইনাল কাট নিজের মত করে তৈরির স্বাধীনতা দেয়া হয়েছিল, প্রথমবারের পরিচালকদের ক্ষেত্রে যেমনটি সাধারণত করা হয় না। প্রকল্প তৈরিতে দুইবার ব্যর্থ হওয়ার পর অবশেষে হারমান ম্যাংকিভিচকে নিয়ে তিনি সিটিজেন কেইনের চিত্রনাট্য লিখে ফেলেন। শুটিং চলে মূলত ১৯৪০ সালে এবং ১৯৪১ সালেই যুক্তরাষ্ট্র ছবিটি মুক্তি পেয়ে যায়।


title: সিটিজেন কেইন

text: সমালোচকদের প্রশংসা পেলেও সিটিজেন কেইন বক্স অফিস থেকে নিজের নির্মাণ ব্যয় পুষিয়ে নিতে ব্যর্থ হয়। মুক্তির কিছুদিন পর এর কথা সবাই ভুলে যায়। কিন্তু দ্বিতীয় বিশ্বযুদ্ধ শেষ হওয়ার পর ফরাসি চলচ্চিত্র সমালোচকরা সিনেমাটি দেখে ভূয়সী প্রশংসা করে। এরপর ১৯৫৬ সালে যুক্তরাষ্ট্রে পুনর্মুক্তির পর অত্যন্ত প্রশংসার সাথে এটি গৃহীত হয়। অনেক চলচ্চিত্র সমালোচক সিটিজেন কেইনকে এখন পর্যন্ত নির্মীত সেরা সিনেমা মনে করেন। এত প্রশংসা দেখে রজার ইবার্ট এক সময় সিদ্ধান্ত টেনে দিয়েছিলেন এইভাবে, "সুতরাং সূরাহা হয়ে গেছে যে সিটিজেন কেইন সর্বকালের সেরা চলচ্চিত্র"। সাইট অ্যান্ড সাউন্ডের নির্বাচনের পাশাপাশি অ্যামেরিকান ফিল্ম ইনস্টিটিউটের সেরা চলচ্চিত্রের তালিকাতেও এটি প্রথম স্থানে রয়েছে। ২০১১ সালের ১৩ই সেপ্টেম্বর ব্লু-রে ডিস্কে সিনেমাটি ছাড়া হয়েছে। মুক্তির ৭০ বছর পূর্তি উপলক্ষে এমনটি করা হয়।


title: সিটি লাইট্‌স

text: সিটি লাইটস (ইংরেজি: City Lights) হল ১৯৩১ সালে মুক্তিপ্রাপ্ত মার্কিন নির্বাক রোম্যান্টিক কমেডি চলচ্চিত্র। এটি রচনা, প্রযোজনা ও পরিচালনা করেছেন চার্লি চ্যাপলিন। ছবিটি পরিবেশনা করেছে ইউনাইটেড আর্টিস্ট্‌স। এতে শ্রেষ্ঠাংশে অভিনয় করেন চার্লি চ্যাপলিন, ভার্জিনিয়া চেরিল এবং হ্যারি মেয়ার্স।


title: সিটি লাইট্‌স

text: চ্যাপলিন ১৯২৮ সালে এই ছবির চিত্রনাট্য রচনা করার সময় সবাক চলচ্চিত্র মুক্তি পেতে শুরু করে, কিন্তু তিনি নির্বাক চলচ্চিত্র নির্মাণের সিদ্ধান্তে অটল থাকেন। এই ছবির দৃশ্যায়ন শুরু হয় ১৯২৮ সালের ডিসেম্বর মাসে এবং ১৯৩০ সালের সেপ্টেম্বর মাসে তা শেষ হয়। "সিটি লাইট্‌স" চলচ্চিত্রের জন্য চ্যাপলিন প্রথম চলচ্চিত্রের সুর করেন এবং আর্থার জনস্টনের সাথে ছয় সপ্তাহ সময় ধরে তা রচনা করেন। অন্ধ ফুলওয়ালীর জন্য রচিত প্রধান শীর্ষ গান, "লা ভায়োলেতেরা", স্প্যানিশ সুরকার হোসে পাদিয়ার সুর থেকে নেওয়া। চ্যাপলিন পাদিয়াকে ক্রেডিট না দেওয়ার কারণে তার করা একটি মামলায় হেরে যান।


title: সিটি লাইট্‌স

text:
"সিটি লাইট্‌স" ছবিটি ১৯৩১ সালের ৩০ জানুয়ারি মুক্তির পর প্রায় ৫ মিলিয়ন মার্কিন ডলার আয় করে বাণিজ্যিকভাবে সফল হয় এবং ইতিবাচক সমালোচনা লাভ করে। বর্তমান সময়ে অনেক সমালোচক মনে করেন এটি শুধু চ্যাপলিনের অভিনয় জীবনের সর্বোচ্চ অর্জনই নয়, বরং সর্বকালের সেরা চলচ্চিত্রের একটি। ১৯৯১ সালে লাইব্রেরি অব কংগ্রেস "সাংস্কৃতিক, ঐতিহাসিক বা নান্দনিকভাবে গুরুত্বপূর্ণ" বিবেচনা করে ছবিটিকে মার্কিন যুক্তরাষ্ট্রের ন্যাশনাল ফিল্ম রেজিস্ট্রিতে সংরক্ষণের জন্য নির্বাচন করে। ২০০৭ সালে আমেরিকান ফিল্ম ইনস্টিটিউটের করার সর্বকালের সেরা মার্কিন চলচ্চিত্রের তালিকায় ছবিটি ১১তম স্থান অধিকার করে। ১৯৪৯ সালে চলচ্চিত্র সমালোচক জেমস অ্যাজি এই ছবির শেষ দৃশ্যকে "সেলুলয়েডে করা সেরা একক অভিনয়" বলে উল্লেখ করেন।
চ্যাপলিনের পূর্ববর্তী চলচ্চিত্র "দ্য সার্কাস" ১৯২৮ সালে মুক্তি পায়। এটি ছিল নির্বাক চলচ্চিত্রের ইতিহাসের সর্বশেষ চলচ্চিত্র এবং এর পরপরই সবাক চলচ্চিত্রের যাত্রা পূর্ণ উদ্দ্যমে শুরু হয়। ইউনাইটেড আর্টিস্টসের মালিক হিসেবে তিনি নিজেই প্রযোজক ও পরিবেশক হওয়ায় তিনি "সিটি লাইট্‌স" ছবিটিকেও নির্বাক চলচ্চিত্র হিসেবে নির্মাণের সিদ্ধান্ত নেন। প্রযুক্তিগতভাবে চলচ্চিত্রটি কয়েকটি বিষয়ের মিশ্রণ, যেমন এর সঙ্গীতে সামঞ্জস্যপূর্ণ গান, শব্দের ইফেক্ট এবং সবাক চলচ্চিত্রের মত কিছু স্পষ্ট শব্দও রয়েছে। সংলাপগুলোও পর্দায় উপস্থাপন করা হয়। চ্যাপলিন প্রথমে উদ্ভাবক ইউজিন অগাস্টিন লস্টের সাথে ১৯১৮ সালে সবাক চলচ্চিত্র নির্মাণের ব্যাপারে আলোচনা করেন। চ্যাপলিন "কথ্য" বিষয়টিকে উড়িয়ে দেন এবং একজন প্রতিবেদককে বলেন যে তিনি "কথ্য চলচ্চিত্রকে তিন বছর সময় দিবেন"। তিনি তার লিটল ট্রাম্প চরিত্রকে কীভাবে সবাক চলচ্চিত্রের সাথে খাপ খাওয়াবেন সেই ব্যাপারে সচেতন ছিলেন।


title: সিটি লাইট্‌স

text: ১৯২৮ সালের প্রথম দিকে চ্যাপলিন হ্যারি কারের সাথে এই ছবির গল্প রচনা শুরু করেন। "দ্য সার্কাস" এর সাফল্যের পর চ্যাপলিন এই গল্পের প্রাথমিক ধারণা গ্রহণ করেন, যেখানে সার্কাসের একজন সং অন্ধ হয়ে যান এবং যাকে তার যুবতী মেয়ের কাছ থেকে এই দুর্বলতা লুকানোর জন্য ভান করতে হবে। এই চরিত্রটি অন্ধ তরুণী চরিত্রের অনুপ্রেরণা। এই চলচ্চিত্রের প্রথম যে দৃশ্যের কথা চ্যাপলিনের মাথায় আসে তা হল সদ্য আরোগ্য অন্ধ তরুণীটি প্রথমবারের মত লিটল ট্রাম্পকে দেখবে। সবগুলো দৃশ্যের অনেক বিস্তারিত বর্ণনা লেখা হয় এবং চ্যাপলিন মনে করেন এটি পুরো চলচ্চিত্রের প্রাণ।


title: সিদাদ দি দেউস (চলচ্চিত্র)

text: সিদাদ দি দেউস (পর্তুগিজ ভাষায়: "Cidade de Deus"; ইংরেজি নাম: City of God) অস্কার মনোনীত ব্রাজিলীয় চলচ্চিত্র। পরিচালনায ফারনান্দো মেইরেলেস এবং কাটিয়া লান্ড। ২০০২-এ মুক্তি পায় ব্রাজিলে, আন্তর্জাতিকভাবে ২০০৩-এ। ১৯৯৭ সালে প্রকাশিত পাউলো লিন্‌স-এর উপন্যাস "সিদাদ দি দেউস" অবলম্বনে চিত্রনাট্য লিখেন ব্রাউলিও মানতোভানি। সিনেমার ট্যাগলাইন হল, "Fight and you'll never survive... Run and you'll never escape."


title: সিদাদ দি দেউস (চলচ্চিত্র)

text: চলচ্চিত্রটি এ পর্যন্ত বহু আন্তর্জাতিক ও জাতীয় পুরস্কার অর্জন করেছে। সেরা চিত্রনাট্য, সেরা চিত্রগ্রহণ, সেরা সম্পাদনা, সেরা পরিচালক- এ চার ক্যাটাগরিতে ২০০৪ সালে একাডেমি পুরস্কার মনোনয়ন পায়।


title: সিদাদ দি দেউস (চলচ্চিত্র)

text: এ ছবির অধিকাংশ অভিনেতাই আগে কখনও অভিনয় করেননি। পরিচালক সিদাদ দি দেউস বস্তির অধিবাসী বেশ কয়েকজনকে দিয়ে অভিনয় করিয়েছেন।


title: সিদাদ দি দেউস (চলচ্চিত্র)

text: বিখ্যাত মার্কিন চলচ্চিত্র সমালোচক রজার ইবার্ট এই ছবিকে মার্টিন স্কোরসেজি পরিচালিত গুডফেলাস ছবির সাথে তুলনা করেছেন এবং তিনি মনে করেন এটি সে ধরণের তুলনার যোগ্য। তার মতে এই ছবি সৃজনশীল অনেক কিছু করতে পেরেছে।


title: সিদাদ দি দেউস (চলচ্চিত্র)

text: সমালোচনা সংগ্রাহক রটেন টম্যাটোস-এ রেটিং ৯২% অর্থাৎ শতকরা ৯২ জন সমালোচকই প্রশংসা করেছেন। এম্পায়ার ম্যাগাজিন ২০০৩ সালের সেরা সিনেমা হিসেবে স্বীকৃতি দিয়েছ। আর টাইম ম্যাগাজিন একে সর্বকালের সেরা ১০০ ছবির তালিকায় স্থান দিয়েছে।


title: ল্য ক্রিম দ্য মঁসিয়ে লঁজ

text: ল্য ক্রিম দ্য মঁসিয়ে লঁজ (ফরাসি: Le Crime de Monsieur Lange) হল জঁ রনোয়ার পরিচালিত ১৯৩৬ সালের ফরাসি চলচ্চিত্র। এটি একটি প্রকাশনা সংঘ নিয়ে নির্মিত, যেখানে সমাজতান্ত্রিক ফ্রান্সের চিত্র তুলে ধরা হয়েছে।


title: দ্য ক্রাউড

text: দ্য ক্রাউড () একটি মার্কিন নির্বাক চলচ্চিত্র। কিং ভিডর এটি পরিচালনা করেন। ছবিটি ১৯২৮ সালে প্রেক্ষাগৃহে মুক্তি পায়।


title: দ্য ক্রাউড

text: প্রভাবশালী ছবিটি প্রচুর প্রশংসা পায় এবং Unique and Artistic Production ক্যাটেগরিতে অস্কার পুরস্কারের জন্য মনোনয়ন পায়।


title: দ্য ক্রাউড

text: কাহিনীর নায়ক নিউ ইয়র্ক শহরের এক উচ্চাভিলাষী কিন্তু উচ্ছৃঙ্খল অফিস কর্মচারী জন সিম্‌স (অভিনয়ে জেমস মারি) যে ম্যারি নামের এক তরুণীকে (অভিনয়ে এলেয়ানর বোর্ডম্যান) বিয়ে করে। তারা সংসার শুরু করে ও বৈবাহিক জীবনের টানাপোড়েন, আর্থিক ক্ষতি, ও অন্যান্য ট্রাজেডি সামলাতে হিমশিম খায়। আর সবকিছুর পটভূমিতে থাকে বড় শহর নিউ ইয়র্কের নামহীন, দয়ামায়াহীন মানুষের দঙ্গল।


title: ডেকালোগ

text: ডেকালোগ () পোলীয় চলচ্চিত্র সিরিজ যা মূলত টেলিভিশন মিনিসিরিজ হিসেবে নির্মাণ করা হয়েছিল। ছবিটি পরিচালনা করেছেন বিখ্যাত পোলীয় পরিচালক ক্রিস্তফ কিয়েশ্‌লফ্‌স্কি। প্রতিটি ১ ঘণ্টা করে মোট ১০টি ছবির সমন্বয়ে ডেকালোগ গঠিত হয়েছে। প্রতিটি খণ্ড "টেন কমান্ডমেন্ট্‌স"-এর একটি কমান্ডমেন্টকে নির্দেশ করে। কমেন্ডমেন্টটির অর্থ উদ্ধার করার জন্যই খণ্ডটির কাহিনী আবর্তিত হয়। এই ছবিগুলোতে কমান্ডমেন্টের কাহিনীকে আধুনিক পোল্যান্ডের পটভূমিতে তুলে ধরা হয়েছে।


title: কমলা (দ্ব্যর্থতা নিরসন)

text: কমলা বলতে বোঝানো হতে পারে -


title: ডক্টর স্ট্রেঞ্জলাভ

text: ড. স্ট্রেঞ্জলাভ অর: হাউ আই লার্নড টু স্টপ ওরিয়িং অ্যান্ড লাভ দ্য বম (ইংরেজি ভাষা: Dr. Strangelove or: How I Learned to Stop Worrying and Love the Bomb) মার্কিন-সোভিয়েত স্নায়ু যুদ্ধের ওপর নির্মিত স্ট্যানলি কুবরিক পরিচালিত একটি চলচ্চিত্র, যা ১৯৬৪ সালে মুক্তি পায়। চলচ্চিত্র সমালোচক রজার ইবার্টের মতে এটি বিংশ শতাব্দীর সেরা রাজনৈতিক বিদ্রুপাত্মক চলচ্চিত্র।


title: টোকিও সাবওয়ে

text: বিশ্বের সবচাইতে দ্রুত পরিবহন ব্যবস্থার মধ্যে টোকিও সাবওয়ে অন্যতম। যে পথে প্রায় ৮০ লক্ষ লোক প্রতিদিন যাতায়াত করে।


title: মস্কো মেট্রো

text: মস্কো মেট্রো () রাশিয়ার রাজধানী মস্কোর প্রায় সমগ্র এলাকা জুড়ে বিস্তৃত পাতাল ট্রেন ব্যবস্থা। এটি বিশ্বের ব্যস্ততম মেট্রো। ১৯৩৫ সালে এটি চালু হয়। এর স্টেশনগুলির কারুকাজময় নকশা বিখ্যাত। স্টেশনগুলিতে সমাজতান্ত্রিক বাস্তবদাবাদী অনেক শিল্পকর্ম টাঙানো আছে। , এই মেট্রো ব্যবস্থাতে ২০৬টি বিরতিস্থল বা স্টেশন আছে এবং এর রেলপথের মোট দৈর্ঘ্য ।


title: সিউল সাবওয়ে

text: দক্ষিণ কোরিয়া রাষ্ট্রের রাজধানী সিউলের পাতাল ট্রেন।


title: এমিল জোলা

text: এমিল জোলা () (জন্ম: এপ্রিল ২, ১৮৪০, প্যারিস, ফ্রান্স - মৃত্যু: সেপ্টেম্বর ২৯, ১৯০২ প্যারিস, ফ্রান্স) পিতা ইতালীয় এবং মাতা ছিলেন ফরাসি। ঊনবিংশী শতাব্দীর একজন ফরাসি ঔপন্যাসিক। বিশ্বের "ঔপন্যাসিকদের ঔপন্যাসিক" হিসেবে খ্যাত ছিলেন তিনি। ১৮৭১ থেকে ১৮৯৩ খ্রিস্টাব্দ পর্যন্ত তাঁর প্রসিদ্ধ উপন্যাসমালা 'লে রুঁগ-মাকার' (Les Rougon-Macquart) ২০ খণ্ডে প্রকাশিত হয়। এগুলির মধ্যে কয়লাখনির শ্রমিকদের নিয়ে লিখিত 'ঝে য়ারমিনাল' তাঁর শ্রেষ্ঠ সাহিত্যকীর্তি রূপে স্বীকৃত। প্রকৃতিবাদী চিন্তাধারার অত্যন্ত জোরালো প্রবক্তা ছিলেন তিনি। ফ্রান্সের রাজনৈতিক উদারনৈতিকতার জন্য সবসময় কাজ করেছেন এমিল জোলা। "দ্য আর্থ" (বাংলায় অনুদিত গ্রন্থ মাটি) বা "দ্য জার্মিনাল" (বাংলায় অনুদিত গ্রন্থ অঙ্কুর) এর মতো উপন্যাস সহ আরো অনেক কালজয়ী উপন্যাসের রচয়িতা ছিলেন এমিল জোলা। জীবনের শুরুতে তিনি ফরাসি শুল্ক বিভাগের একজন করণিক ছিলেন।


title: তিব্বত

text: তিব্বত (তিব্বতি ভাষায়: བོད་, আ-ধ্ব-ব: [pʰø̀ʔ] "ফ্যো’") বা শিচাং (চৈনিক: 西藏 "শিৎসাং") গণচীনের একটি স্বশাসিত অঞ্চল। মধ্য এশিয়ায় অবস্থিত এ অঞ্চলটি তিব্বতীয় জনগোষ্ঠীর আবাসস্থল। তিব্বতীয় মালভূমির গড় উচ্চতা ১৬,০০০ ফুট; যার কারণে এই অঞ্চলকে পৃথিবীর ছাদও বলা হয়।


title: তিব্বত

text: প্রবাসী অনেক তিব্বতীয় এই অঞ্চলকে গণচীনের একটি অংশ হিসেবে মানতে সম্মত নন। ১৯৫৯ সালে গণচীনের বিরুদ্ধে তিব্বতিদের স্বাধীকারের আন্দোলনে ব্যর্থ হয়। তখন দলাই লামার নেতৃত্বে অসংখ্য তিব্বতি ভারত সরকারের আশ্রয় গ্রহণপূর্বক হিমাচল প্রদেশের ধর্মশালায় বসবাস আরম্ভ করেন। সেখানেই ভূতপূর্ব স্বাধীন তিব্বতের নির্বাসিত সরকার প্রতিষ্ঠিত হয়। তিব্বতের রাজধানীর নাম লাসা।


title: তিব্বত

text: তিব্বতের অধিকাংশ মানুষ বৌদ্ধধর্মাবলম্বী। তিব্বতি জনগোষ্ঠী মহাযান মতে তিব্বতি বৌদ্ধধর্ম চর্চা করে থাকে।


title: উদয় শঙ্কর

text: উদয় শঙ্কর ()(জন্ম ৮ ডিসেম্বর ১৯০০-মৃত্যু ২৬ সেপ্টেম্বর ১৯৭৭)। একজন ভারতীয় নৃত্যশিল্পী, নৃত্য পরিকল্পক, অভিনেতা।তিনি ভারতীয় নৃত্যশৈলী, ভারতীয় জাতীয় নৃত্যের ইউরোপীয় থিয়েটারস সমন্বয় পদ্ধতি গ্রহণের জন্য সুপরিচিত। ভারতীয় শাস্ত্রীয় এবং উপজাতীয় নৃত্যের উপাদানগুলির সাথে সমন্বয় করেন, যা তিনি পরবর্তী কালে ভারত,ইউরোপ এবং মার্কিন যুক্তরাষ্ট্র ১৯২০ থেকে ১৯৩০ সালে জনপ্রিয় করান।। তিনি ভারতে আধুনিক নৃত্যের একজন অগ্রগামী ছিলেন।


title: উদয় শঙ্কর

text: উদয় শঙ্কর একটি বাঙালি পরিবারে উদয়পুর রাজস্থানে জন্ম হয়। তার পুরো নাম উদয় শঙ্কর চৌধুরী। তাঁর বাবা পন্ডিত শ্যাম শঙ্কর ছিলেন বাংলাদেশের যশোর জেলার অধিবাসী। পন্ডিত শ্যাম শঙ্কর যখন ঝালাওয়ারের মহারাজার ব্যক্তিগত সচিব হিসেবে কাজ করছিলেন তখন উদয় শঙ্করের জন্ম হয়। উদয়ের শৈশব বেশিরভাগই তার মা এবং ভাইবোনদের সাথে নুসরাতপুরে তার মায়ের বাড়িতে কাটিয়েছিলেন।তার পিতার কাজ তাকে নিয়মিতভাবে শহরে স্থানান্তর করতে বাধ্য করেছিল। ফলস্বরূপ, উসরকে নসরতপুর, গাজীপুর, বারাণসী ও ঝালওয়ার মত বিভিন্ন স্কুলে পরিবর্তন করা হতো। যদিও উদয়কে অল্প বয়সে নাচতে দেখা যায় না, তবে গাজীপুরে তাঁর বিদ্যালয়ে সংগীত ও ফটোগ্রাফির মত অন্যান্য শিল্পীগুলির সাথে তাঁর সম্পর্ক। তার পিতা, পন্ডিত শ্যাম শঙ্কর ছিলেন শিল্পবোদ্ধা প্রাজ্ঞজন।তাঁর কাছে নৃত্যকলা ছিল একাধারে শিল্প এবং পুজা ও উপাসনা। উদয় সহজাতভাবে চিত্রকলা ও নৃত্যকলার প্রতি অতন্ত্য অণুরক্ত ছিলেন। ১৯১৮ সালে উদয়কে মুম্বাইয়ের জে জে স্কুল অব আর্টস এবং পরে গান্ধর্ব মহাবিদ্যালয়ে প্রশিক্ষণের জন্য পাঠনো হয়। এর পর তিনি উচ্চতর প্রশিক্ষণের জন্য লন্ডনের রয়েল কলেজ অব আর্টস্ এ যান। এখানে তিনি প্রাচ্য ও পাশ্চাত্যের চিত্রকলা ও নৃত্যকলার বিষয়ে তাত্ত্বিক ও ব্যবহারিক জ্ঞান অর্জন করেন। রয়েল কলেজ অব আর্টস্ এর বৃত্তি নিয়ে উদয় চিত্রকলা বিষয়ে উচ্চতর অধ্যয়নের জন্য রোমে যান।


title: উদয় শঙ্কর

text: উদয়শঙ্কর তার নাচের সঙ্গী অমলার সঙ্গে বিবাহ করেন। ১৯৪২ সালে তাঁর প্রথম সন্তান, আনন্দ শঙ্কর জন্মগ্রহণ করে এবং ১৯৫৫ সালে, তাঁর কন্যা মমতা শংকর জন্মগ্রহণ করে।তিনি তার পুত্র,আনন্দ শঙ্কর খুব অল্প বয়সে গান গাওয়ার আরম্ভ করেছিলেন এবং একজন সঙ্গীতজ্ঞ এবং সুরকার হন। অন্যদিকে, তার কন্যা,মমতা শঙ্কর নৃত্য শেখেন এবং একটি বিখ্যাত অভিনেত্রী হয়ে ওঠেন। ১৯৪৮ সালে উদয় লিখেছিলেন, 'কল্পনা',তারই দ্বারা নির্মিত এবং পরিচালিত, ভারতের প্রথম চলচ্চিত্র মূলত শাস্ত্রীয় নৃত্যশিল্পী প্রধান চরিত্রে। তার স্ত্রী প্রধান চরিত্রটি করেন। যদিও চলচ্চিত্রটি বক্স অফিসে ভাল না করলেও, এটি পরে অনেক সমালোচক ও চলচ্চিত্র প্রেমীদের দ্বারা স্বীকৃত এবং প্রশংসিত হয়, যা ২০০৯ সালে ডিজিটাল পুনঃস্থাপন করা হয়।আকর্ষণীয়ভাবে, এই চলচ্চিত্রটিও পদ্মিনির পর্দা অভিব্যক্তিটি চিহ্নিত করে, পরে দক্ষিণ ভারতে তিনি সবচেয়ে বিখ্যাত অভিনেত্রী হন।


title: উদয় শঙ্কর

text: ১৯৮৩ সালে, উদয়ের ছোট ভাই ও কিংবদন্তী সিতার পন্ডিত রবি শংকর নতুন দিল্লিতে একটি বড় উৎসব পালন করেন যা চার দিন ধরে চলে। অনুষ্ঠানটি "উদয়-ইয়উথ উৎসব" নামে পরিচিত এবং অনেক বিখ্যাত নৃত্যশিল্পী ও সঙ্গীতশিল্পীকে আকর্ষণ করে। উৎসবে উদয়শঙ্করের ছাত্ররা অংশগ্রহণ করেন এবং অর্কেস্ট্রার সঙ্গীত প্রদর্শনী হয়, যা গঠিত করেন কিংবদন্তি সিতার পন্ডিত রবি শংকর নিজে।


title: অ্যালগরিদম

text:
অ্যালগরিদম শব্দটি এসেছে মুসলিম গণিতবিদ ‘মুসা আল খারিজমী’-এর নাম থেকে। এর সংজ্ঞায় বলা যায় ‘ধাপে ধাপে সমস্যা সমাধানের পদ্ধতি বিশেষ,’ অর্থাৎ একটি সমস্যাকে কয়েকটি ধাপে ভেঙ্গে প্রত্যেকটি ধাপ পরপর সমাধান করে সমগ্র সমস্যা সমাধান করা। কাজেই সুনির্দিষ্ট কোনো সমস্যা সমাধানের জন্য সসীম সংখ্যক অনুক্রমিক নির্দেশের সেটকে অ্যালগরিদম বলা হয়। অ্যালগরিদম হচ্ছে কোনো একটি কাজ সম্পন্ন করার জন্য কতক গুলি সুনির্দিষ্ট ও ধারাবাহিক ধাপের সমষ্টি, যেখানে ধাপ সংখ্যা অবশ্যই সীমিত হবে। কম্পিউটার,মানুষ , রোবট ইত্যাদি অ্যালগোরিদের ধাপগুলো ধারাবাহিকভাবে অনুসরণ করে একটি নির্দিষ্ট কাজ সম্পাদন করতে পারে।
কম্পিউটার বিজ্ঞানে বিভিন্ন সমস্যা সমাধানের জন্য সঠিক অ্যালগোরিদম অত্যন্ত গুরুত্বপূর্ণ। একটি অ্যালগোরিদমকে "সঠিক" বলা হয় যদি প্রতিটি ইনপুটের জন্য অ্যালগোরিদমটি সঠিক আউটপুট প্রদর্শন করে। তবে পুরোপুরি নির্ভুল নয় এমন অ্যালগোরিদমও গুরুত্বপূর্ণ হতে পারে যদি ভুলের মাত্রা নিয়ন্ত্রণের মধ্যে রাখা যায়।
একটি অ্যালগোরিদমকে যেকোনো ভাষায় বর্ণনা করা যেতে পারে,সে ভাষাটি হতে পারে বাংলা,ইংরেজির মত মানুষের মৌখিক ভাষা,অথবা সি++,জাভার মত প্রোগ্রামিং ভাষা এমনকি হার্ডওয়্যার ডিজাইনের মাধ্যমেও। তবে যে ভাষাতেও লেখা হোক সমস্যা সমাধানের প্রতিটি ধাপের বর্ণনা অ্যালগোরিদমে থাকতে হবে।


title: অ্যালগরিদম

text: অ্যালগরিদম রচনার জন্য ৪টি উপযুক্ত শর্ত রয়েছে। এগুলো হল:


title: যাদুকর

text: সাধারণত যাদুকর বা যাদুকরদেরকে দেখা যায় কল্পকাহিনীতে। আধুনিক কল্পকাহিনীতে একজন যাদুকর কোন অলৌকিক উপায়ে তার যাদুকরী ক্ষমতার অধিকারী হন । কখনো কখনো উত্তরাধিকার সূত্রে একটি বিশেষ ক্ষমতা হিসেবে যাদুকরী ক্ষমতা লাভ করেন। এটি একটি অলৌকিক ক্ষমতা, মঞ্চে দেখানো হাত সাফাই বা ঐন্দ্রজালিক কার্যকলাপ থেকে এটি ভিন্ন। সর্বাধুনিক যাদুকরদের মধ্যে সম্ভবত হ্যারি পটার এবং গ্যানডালফ সবচেয়ে পরিচিত।


title: বুক অব মরমন

text: বুক অব মরমন হচ্ছে বিখ্যাত "লেটার ডে সেইন্ট মুভমেন্ট" এর একটি পবিত্র গ্রন্থ। এই পবিত্র গ্রন্থটির নামকরণ করা হয়েছে একজন সুবিখ্যাত ঐতিহাসিক (মতান্তরে ধর্মপ্রচারক) মরমন এর নামানুসারে, যিনি এই গ্রন্থানুসারে এর সিংহভাগ রচনা করেছেন। এই পবিত্র গ্রন্থটি ১৮৩০ সালের মার্চ মাসে নিউ ইয়র্ক থেকে প্রকাশিত হয়। প্রকাশক ছিলেন জোসেফ স্মিথ, জুনিয়র যিনি মরমন মুভমেন্টের প্রতিষ্ঠাতাও ছিলেন।


title: শ্রীনগর উপজেলা

text: শ্রীনগর বাংলাদেশের মুন্সিগঞ্জ জেলার অন্তর্গত একটি উপজেলা।


title: শ্রীনগর উপজেলা

text: উত্তরে ঢাকার নবাবগঞ্জ উপজেলা এবং সিরাজদীখান উপজেলা, পূর্বে সিরাজদীখান উপজেলা, পশ্চিমে পদ্মা নদী, ঢাকা জেলার দোহার উপজেলা, দক্ষিণে পদ্মা নদী এবং লৌহজং উপজেলা।


title: শ্রীনগর উপজেলা

text: শ্রীনগর উপজেলা প্রতিষ্ঠার তারিখ ১২ আগস্ট ১৯৮৩। উপজেলার আয়তন ২০২ বর্গ কি: মি:। ইউনিয়নের সংখ্যা ১৪টি । গ্রাম : ১৪৭টি, মৌজা ১০২টি, ওয়ার্ড/গ্রাম সরকার ১২৬টি ।


title: শ্রীনগর উপজেলা

text:
শ্রীনগররের প্রাচীন নাম রায়েসবর। নবাব মীর কাসিম কর্তৃক নিযুক্ত বাংলা বিহার উড়িশ্যার গভর্নর লালা কীর্তিনারায়ণ বসু রায়েসবরের শ্রীবৃদ্ধি করে এর নামকরণ করেন শ্রীনগর। তিনি শ্রীনগর তথা বিক্রমপুরে একটি মনোরম প্রাসাদ নির্মাণ করেন যা বর্তমানে শ্রীনগর পাইলট স্কুল ভবন হিসেবে পরিচিত।
শ্রীনগররের সাংষ্কৃতিক অঙ্গন প্রাচীন কাল হতেই সরগরম। এখানে যাত্রা, থিয়েটর,পালাগান, জারিগান, সারিগাণ,প্রাচীন কাল হতেই প্রচলিত। উপমহাদেশ খ্যাত শ্রীনগরের রথযাত্রার উৎসবে দেশের বিভিন্ন অঞ্চল থেকে জনসমাবেশ ঘটত। নিপুণ কারুকার্য খচিত কাঠ ও টিনের মনোরম ঘরবাড়ি এবং আসবাবপত্র তৈরি এ অঞ্চলের প্রধান ঐতিহ্য। কাঠের কারুকার্যময় পানসি নৌকা, মাটির তৈরি নানা রকম খেলনা, পুতুল,হাড়ি-পাতিল প্রভৃতির জন্য এ অঞ্চল বিখ্যাত। শ্রীনগর তাঁতশিল্প দেশের অন্যতম ঐতিহ্য।এছাড়া শ্রীনগরে তৈরি তামা কাসার জিনিসপত্র বিখ্যাত।
বেশিরভাগ প্রবাসী মানুষদের হতে আয়। এছাড়া ব্যবসা, কৃষিও রয়েছে।


title: সিরাজদীখান উপজেলা

text: সিরাজদীখান বাংলাদেশের মুন্সিগঞ্জ জেলার অন্তর্গত একটি উপজেলা।


title: সিরাজদীখান উপজেলা

text: এই উপজেলার উত্তরে - কেরানীগঞ্জ উপজেলা ও ফতুল্লা উপজেলা, দক্ষিণে - শ্রীনগর উপজেলা ও লৌহজং উপজেলা, পশ্চিমে-ঢাকা জেলার নবাবগঞ্জ উপজেলা, পূর্বে- টঙ্গীবাড়ী উপজেলা ও মুন্সিগঞ্জ সদর উপজেলা।


title: লৌহজং উপজেলা

text: লৌহজং বাংলাদেশের মুন্সিগঞ্জ জেলার অন্তর্গত একটি উপজেলা।


title: লৌহজং উপজেলা

text: লৌহজং এর অবস্থান ২৩.৪৬৬৭ডিগ্রী উত্তর ৯০.৩৪১ডিগ্রী পূর্ব। লৌহজং এর আয়তন ১৩০.১২বর্গকিঃমিঃ এবং এখানে প্রায় ২৬৫৭০টি পরিবারের বাস রয়েছে। উত্তরে সিরাজদীখান উপজেলা, পূর্বে টঙ্গীবাড়ী উপজেলা, পশ্চিমে শ্রীনগর উপজেলা, দক্ষিণে পদ্মা নদী।


title: লৌহজং উপজেলা

text: লৌহজং এর প্রশাসনিক এলাকা ১৩০.১২ বর্গ কিলোমিটার/ ৫০.২৪ বর্গ মাইল জুড়ে বিস্তৃত।


title: লৌহজং উপজেলা

text: নামকরণঃ


title: লৌহজং উপজেলা

text: লৌহজং এর দিঘলী বাজারে একসময় কলকাতা হতে নৌপথে লৌহসামগ্রী আমদানি হতো। এখানে লৌহজাত সামগ্রীর ব্যবসা এতই প্রসার লাভ করেছিল যে, এই অঞ্চল ‘লোহালক্কড় ব্যবসা জংশনে’ পরিণত হয়েছিল বলে জানা যায়। লৌহ ও জংশন শব্দ দু’টির সংযোগে লৌহজং শব্দটির উৎপত্তি বলে অধিকাংশের ধারনা।


title: লৌহজং উপজেলা

text: উপজেলা সৃষ্টির তারিখঃ


title: লৌহজং উপজেলা

text: ১৯৮২ সালে ১২ ই ডিসেম্বর লৌহজংকে উন্নীত থানা হিসেবে ঘোষণা দেয়া হয় এবং ১৯৮৩ সালে উপজেলায় রূপান্তরিত হয়।


title: লৌহজং উপজেলা

text: এ উপজেলার বর্তমান জনসংখ্যা ১,৬৭,৭৪৩+ জন। এর মধ্যে পুরুষঃ ৮২,৫০২+ জন এবং নারীঃ ৮৫,২৪১+ জন।


title: লৌহজং উপজেলা

text: এ উপাজেলার বর্তমান শিক্ষার হার ৫৫%+


title: লৌহজং উপজেলা

text: লৌহজং উপজেলার অর্থনীতি মূলত কৃষি ভিত্তিক। তবে অনেক মানুষ প্রবাসে থাকেন। আবার ব্যবসায় জড়িত মানুষ ও অনেক।


title: টঙ্গীবাড়ী উপজেলা

text: টঙ্গীবাড়ি বাংলাদেশের মুন্সিগঞ্জ জেলার অন্তর্গত একটি উপজেলা।


title: টঙ্গীবাড়ী উপজেলা

text: এই উপজেলার উত্তরে নারায়নগঞ্জ জেলার ফতুল্লা উপজেলা, পূর্বে মুন্সিগঞ্জ সদর উপজেলা, দক্ষিণে পদ্মা নদী এবং শরীয়তপুর জেলার নড়িয়া উপজেলা এবং পশ্চিমে লোহজং , সিরাজদীখান উপজেলা।


title: টঙ্গীবাড়ী উপজেলা

text: এই উপজেলার ইউনিয়নগুলো হল -


title: মুন্সিগঞ্জ সদর উপজেলা

text:
মুন্সিগঞ্জ সদর বাংলাদেশের মুন্সিগঞ্জ জেলার অন্তর্গত একটি উপজেলা।
এই উপজেলার উত্তরে ধলেশ্বরী নদী, শীতলক্ষা নদী ও নারায়ণগঞ্জ জেলা, দক্ষিণে পদ্মা নদী ও শরীয়তপুর জেলা, পশ্চিমে টঙ্গীবাড়ী উপজেলা, পূর্বে মেঘনা নদী ও গজারিয়া উপজেলা।


title: গজারিয়া উপজেলা

text: গজারিয়া উপজেলা বাংলাদেশের মুন্সিগঞ্জ জেলার একটি প্রশাসনিক এলাকা। এটি একটি সুপ্রাচীন জনপদ।


title: গজারিয়া উপজেলা

text: গজারিয়া উপজেলার উত্তর-পশ্চিমে নারায়নগঞ্জের সোনারগাঁ উপজেলা, দক্ষিণে কুমিল্লার দাউদকান্দি উপজেলা ও পুর্বে মেঘনা উপজেলা এবং দক্ষিণ পশ্চিমে চাঁদপুরের মতলব উপজেলা।


title: গজারিয়া উপজেলা

text: ১৯৫৪ সালে গজারিয়া থানা প্রতিষ্ঠিত হয়ে ১৯৮৩ সালে এটি উপজেলায় রুপান্তরিত হয়। এই উপজেলায় মোট ৮টি ইউনিয়ন, ১১৪টি মৌজা এবং ১২০টি গ্রাম রয়েছে।


title: গজারিয়া উপজেলা

text: মুক্তিযুদ্ধকালীন সময় ১৯৭১ সালের ৯ মে পাকবাহিনী স্থানীয় রাজাকারদের সহায়তায় গজারিয়া উপজেলার বিভিন্ন স্থানে হামলা চালিয়ে প্রায় ৬০ জন নিরীহ ব্যক্তিকে হত্যা করে। ১৪ মে মুক্তিযোদ্ধারা বোমা বিস্ফোরণের সাহায্যে ভাটেরচর ব্রীজ ধ্বংস করে ঢাকা-চট্টগ্রাম মহাসড়কের যোগাযোগ বিচ্ছিন্ন করে দেয়। ২২ মে পাকবাহিনী বাউশিয়া গ্রামের অধিকাংশ বাড়িঘরে অগ্নিসংযোগ করে। ৩ ডিসেম্বর মুক্তিযোদ্ধাদের ভাটেরচর বেইলি ব্রিজ ধ্বংস করার সময় পাকবাহিনীর আক্রমণে ৯জন মুক্তিযোদ্ধা শহীদ হন। ৮ ডিসেম্বর পাকবাহিনী ভবেরচরে ১০জন কিশোরকে হত্যা করে এবং ৯ ডিসেম্বর পাকবাহিনীর সঙ্গে মুক্তিযোদ্ধাদের লড়াইয়ে ১জন মুক্তিযোদ্ধা শহীদ হন। ১৪ ডিসেম্বর মিত্রবাহিনীর বিমান হামলায় পাকবাহিনীর ২টি গানবোট ডুবে যায় এবং এই দিনে গজারিয়া উপজেলা শত্রুমুক্ত হয়। মুক্তিযুদ্ধের স্মৃতিচিহ্ন গণকবর ১(ভবেরচর)


title: গজারিয়া উপজেলা

text: ২০১১ সালের আদমশুমারী অনুসারে এখানকার লোকসংখ্যা ১,৩৮,১০৮ জন; যার মধ্যে পুরুষ ৬৯,৬৯৮ জন এবং মহিলা ৬৮,৪১০ জন। এখানে মোট মুসলমান ১,৩৩,৪৫৩ জন, হিন্দু ৪,৬৩১ জন এবং অন্যান্য ৩০ জন।


title: গজারিয়া উপজেলা

text: শিক্ষা প্রতিষ্ঠানঃ


title: গজারিয়া উপজেলা

text: ১.আল্লামা ইসহাক ফরীদী রহঃ,


title: গজারিয়া উপজেলা

text: ২.ডাঃ আবদুল গাফফার খান ( সাবেক গজারিয়া জনকল্যাণ সমিতি সভাপতি)


title: গজারিয়া উপজেলা

text: ৩.অালহাজ্ব অাব্দুল হাই (সাবেক মন্ত্রী ও ৫ বারের সংসদ সদস্য)


title: গজারিয়া উপজেলা

text: ৪.অালহাজ্ব কলিমউল্লাহ (জেলা জাতীয় পার্টির সাবেক সভাপতি,গজারিয়া উপজেলার সাবেক চেয়ারম্যান, দানবীর)


title: গজারিয়া উপজেলা

text: ৫.মেজর জসীমউদ্দিন (অব:) (সাবেক গজারিয়া উপজেলা চেয়ারম্যান)।


title: নরওয়ে

text: নরওয়ে (নরওয়েজীয় Norge "নোর্গা" বা Noreg "নোরেগ্") ইউরোপ মহাদেশের একটি রাজতান্ত্রিক রাষ্ট্র, যার সরকারি নাম "নরওয়ে রাজ্য" (নরওয়েজীয় Kongeriket Norge "কুঙেরিকেৎ নোর্গা" বা Kongeriket Noreg "কুঙেরিকেৎ নোরেগ্")। এর রাজধানী শহরের নাম অসলো (নরওয়েজীয় Oslo "উষ্‌লু")। এখানে সাংবিধানিকভাবে রাজতন্ত্র প্রচলিত।


title: নরওয়ে

text: নরওয়ের পূর্বে সুইডেন, দক্ষিণে ফিনল্যান্ড ও পশ্চিমে রাশিয়া অবস্থিত। নরওয়ের উত্তর আটলান্টিক মহাসাগর ও ব্যারেন্টস সাগরের জলসীমা আছে।


title: নরওয়ে

text: নরওয়ের আয়তন ৩,৮৫,২৫২ বর্গ কিলোমিটার। ২০১৮ সালে জনসংখ্যা প্রায় ৫’৩৫ মিলিয়ন, যার ৫০’৫০ % পুরুষ। নরওয়ে ইউরোপের দ্বিতীয় জনবহুল রাষ্ট্র। প্রতি বর্গ কিলোমিটারে জনসংখ্যা ১৬’৫৩ জন। তবে ১৬৬৫ সালে জনসংখ্যা ছিল মাত্র ৪ লক্ষ ৪০ হাজার।


title: নরওয়ে

text: নরওয়ে উত্তর ইউরোপের স্ক্যান্ডিনেভিয়ার পশ্চিম অংশে অবস্থিত। নরওয়ে সুইডেন সঙ্গে 1,619 কিলোমিটার (1,006 মাইল), ফিনল্যান্ড সঙ্গে 727 কিলোমিটার (452 মাইল), এবং পূর্ব রাশিয়া সঙ্গে 196 কিলোমিটার (122 মাইল) সীমানা আছে। নরওয়ের উত্তর, পশ্চিম ও দক্ষিণ দিকে ব্যারেন্টস সাগর, নরওয়েজিয়ান সাগর, উত্তর সাগর, এবং Skagerrak অবস্থিত।


title: নরওয়ে

text: নরওয়ে ১৯টি রাজ্য (কাউন্টি) নিয়ে গঠিত একটি যুক্তরাষ্ট্রীয় রাজতান্ত্রিক রাষ্ট্র। নরওয়ের রাজ্যগুলো হল, টেলেমার্ক


title: নরওয়ে

text: সবচেয়ে বেশি তেল ও গ্যাসের খনি রয়েছে নরওয়েতে। জনপ্রতি গড় বাৎসরিক আয় ৬২৬,২০০ নরওয়েজিয় ক্রোনার। বেকারত্বের হার জনসংখ্যার ৩’৯% (অর্থাৎ ১ লক্ষ ৮ হাজার জন। মুদ্রাস্ফীতির হার বার্ষিক ৩%।


title: নরওয়ে

text: নরওয়ে পৃথিবীর ১১৯তম জনবহুল দেশ। ২০১৮ সালে জনসংখ্যা প্রায় ৫’৩৫ মিলিয়ন, যার ৫০’৫০ % পুরুষ। অভিবাসী জনগোষ্ঠীর আকার মাত্র ২১৩৪৯ জন। নরওয়ে ইউরোপের দ্বিতীয় জনবহুল রাষ্ট্র। প্রতি বর্গ কিলোমিটারে জনসংখ্যা ১৬’৫৩ জন। তবে ১৬৬৫ সালে জনসংখ্যা ছিল মাত্র ৪ লক্ষ ৪০ হাজার।


title: মাল্টা

text: মাল্টা (মালতি ভাষায়: Malta "মাল্‌তা") একটি প্রজাতান্ত্রিক রাষ্ট্র। এর রাজধানীর নাম ভাল্লেত্তা।


title: মাল্টা

text: মল্টার ভাষা ও ইংরেজি ভূমধ্যসাগরীয় দ্বীপরাষ্ট্র মাল্টার সরকারি ভাষা। এখানকার প্রায় সবাই মাল্টীয় ভাষাতে কথা বলে। এছাড়াও প্রায় ৮০% লোক ইংরেজিতে, ৬৬% লোক ইতালীয় ভাষাতে এবং ১৭% লোক ফরাসি ভাষাতে কথা বলতে পারে। স্কুল কলেজে এগুলি ছাড়াও জার্মান, রুশ ও স্পেনীয় ভাষাও শিক্ষা দেওয়া হয়।


title: পুয়ের্তো রিকো

text: পুয়ের্তো রিকো (), যার সরকারী নাম পুয়ের্তো রিকো জনরাষ্ট্র () ও পূর্ণ স্পেনীয় নাম এস্তাদো লিব্রে আসোসিয়াদো দে পুয়ের্তো রিকো ( অর্থাৎ "মুক্ত পুয়ের্তো রিকো সংযুক্ত রাষ্ট্র") পশ্চিম ভারতীয় দ্বীপপুঞ্জে অবস্থিত একটি স্বশাসিত দ্বীপ ও জনরাষ্ট্র। দ্বীপটি প্রশাসনিকভাবে উত্তর আমেরিকা মহাদেশের মার্কিন যুক্তরাষ্ট্রের সাথে সংযুক্ত। ভৌগোলিকভাবে দ্বীপটি উত্তর-পূর্ব ক্যারিবীয় সাগরের বৃহত্তর অ্যান্টিলিজ দ্বীপশৃঙ্খলের সর্বপূর্বস্থিত দ্বীপ। এটি ডোমিনিকান প্রজাতন্ত্র থেকে প্রায় ৮০ কিলোমিটার পূর্বে, ভার্জিন দ্বীপপুঞ্জ থেকে প্রায় ৬৫ কিলোমিটার পশ্চিমে এবং মার্কিন যুক্তরাষ্ট্রের ফ্লোরিডা অঙ্গরাজ্য থেকে ১৬০০ কিলোমিটার দক্ষিণ-পূর্বে অবস্থিত। ঘন জনবসতিবিশিষ্ট এই দ্বীপটির উত্তর উপকূলটি আটলান্টিক মহাসাগরের দিকে মুখ করে আছে। পূর্ব উপকূলের কাছেই দুইটি ক্ষুদ্র দ্বীপ আছে যাদের নাম বিয়েকেস ও কুলেব্রা; এগুলি প্রশাসনিকভাবে পুয়ের্তো রিকোর অংশ। পশ্চিমে অবস্থিত মোনা দ্বীপটিও তাই। বৃহত্তর অ্যান্টিলিজ দ্বীপশৃঙ্খলের অন্যান্য দ্বীপের সাথে তুলনা করলে পুয়ের্তো রিকো আয়তনে ডোমিনিকান প্রজাতন্ত্রের এক-পঞ্চমাংশ, হাইতির এক-তৃতীয়াংশ এবং জামাইকার প্রায় সমান। দ্বীপটি মোটামুটি আয়তাকার। পূর্ব-পশ্চিমে এর সর্বোচ্চ দৈর্ঘ্য ১৭৯ কিলোমিটার, উত্তর-দক্ষিণে ৬৩ কিলোমিটার। পুয়ের্তো রিকোর উত্তর-পূর্ব উপকূলে অবস্থিত সান হুয়ান একাধারে রাজধানী শহর, বৃহত্তম শহর ও প্রধান বন্দর।


title: পুয়ের্তো রিকো

text: পুয়ের্তো রিকোর অধিবাসীদেরকে স্থানীয় স্পেনীয় ভাষায় পুয়ের্তোরিকেনিয়ো নামে ডাকা হয়। পুয়ের্তোরিকানদের একটি মিশ্র স্পেনীয়, মার্কিন, আফ্রিকান ও ক্যারিবীয় সংস্কৃতি আছে। দ্বীপটি সামাজিক ও অর্থনৈতিকভাবে লাতিন আমেরিকার অন্যান্য দেশগুলির তুলনায় এগিয়ে আছে। মার্কিন যুক্তরাষ্ট্রের সাথে দ্বীপটির সম্পর্ক এর অন্যতম কারণ। এটিতে মার্কিন মালিকানাধীন একাধিক শিল্পকারখানা ও সামরিক ঘাঁটি আছে। যদিও সম্প্রতি পুয়ের্তো রিকো ও মার্কিন যুক্তরাষ্ট্রের সম্পর্ক সম্প্রতি রাজনৈতিকভাবে বিতর্কিত, তার পরেও দ্বীপটির বিপুল সংখ্যাগরিষ্ঠ জনগণই মার্কিনীদের সাথে স্থায়ী সম্পর্ক বজায় রাখার ব্যাপারে সায় দিয়ে থাকে। মার্কিনপন্থীদের মধ্যে প্রায় অর্ধেক পুয়ের্তো রিকোকে একটি মার্কিন অঙ্গরাজ্য হিসেবে দেখতে আগ্রহী, বাকিরা বর্তমান সংযুক্ত জনরাষ্ট্র মর্যাদা নিয়ে সন্তুষ্ট। অন্যদিকে একটি ক্ষুদ্র সংখ্যালঘু অংশ অনেক দিন ধরেই দ্বীপটির স্বাধীনতা কামনা করে আসছে।


title: পুয়ের্তো রিকো

text: পুয়ের্তো রিকো প্রায় চার শতাব্দী ধরে একটি স্পেনীয় উপনিবেশ ছিল। ১৮৯৮ সালে স্পেনীয়-মার্কিন যুদ্ধের পরে এটি মার্কিন যুক্তরাষ্ট্রের কাছে হস্তান্তর করা হয়। বর্তমানে মার্কিন যুক্তরাষ্ট্রের সাথে নিবিড় সম্পর্ক থাকলেও ভৌগোলিকভাবে ও সাংস্কৃতিকভাবে দ্বীপটি এখনও লাতিন আমেরিকার অংশ। দ্বীপের প্রায় সমস্ত অধিবাসী মাতৃভাষা হিসেবে স্পেনীয় ভাষাতে কথা বলে।


title: পুয়ের্তো রিকো

text: পুয়ের্তো রিকো পদগুচ্ছটির অর্থ "সমৃদ্ধ বন্দর"। নামটি আদিতে পুয়ের্তো রিকোর বর্তমান রাজধানীর নামে প্রয়োগ করা হয়েছিল। ১৬শ শতকে শহরটির নাম ছিল সান হুয়ান বাউতিস্তা দে পুয়ের্তো রিকো। সময়ের সাথে সাথে ধীরে ধীরে রাজধানীটির নাম সান হুয়ান আর সমগ্র দ্বীপের নাম পুয়ের্তো রিকো হয়ে যায়। এর আগে ১৫শ শতকের শেষভাগে পুয়ের্তো রিকোতে ইউরোপীয় উপনিবেশকারীদের পদার্পণ ঘটে। তারপর থেকেই বিদেশী বিভিন্ন শক্তি দ্বীপটির ইতিহাসে গুরুত্বপূর্ণ ভূমিকা রেখে আসছে। স্পেনীয় ঔপনিবেশিক শাসকেরা স্থানীয় জনগণের সাথে আলোচনা না করেই শাসনকাজ পরিচালনা করতেন। ১৮৯৮ সালে পুয়ের্তো রিকো মার্কিন যুক্তরাষ্ট্রের অধিকৃত ভূখণ্ডে পরিণত হবার পর মার্কিনীরাই দ্বীপটির সমস্ত প্রশানিক কর্মকর্তাদের কাজে নিয়োগ দান করে। ১৯১৭ সাল থেকে পুয়ের্তো রিকানদেরকে মার্কিন নাগরিক হিসেবে মর্যাদা দেওয়া হলেও দ্বীপটি একটি অধিকৃত ভূখণ্ড হিসেবেই এর মর্যাদা বজায় রাখে।


title: পুয়ের্তো রিকো

text: ২০শ শতকের প্রথমার্ধে বহু পুয়ের্তোরিকান অধিবাসী মার্কিন শাসনের ব্যাপারে অসন্তুষ্টি প্রকাশ করা শুরু করে এবং এর পর সেখানে স্বাধীনতা বা ন্যূনপক্ষে স্বশাসনের ব্যাপারে আন্দোলনের সূচনা হয়। ১৯৫২ সালে পুয়ের্তো রিকো স্থানীয় স্ব-শাসনের মর্যাদা লাভ করে এবং একটি জনরাষ্ট্রে রূপ নেয়। পুয়ের্তো রিকোর সংবিধান অনুযায়ী স্থানীয় অধিবাসীরা একজন গভর্নর বা প্রশাসক এবং একাধিক আইনপ্রণেতাকে নির্বাচন করে, যারা দ্বীপটির স্থানীয় ব্যাপারগুলি দেখাশোনা করেন। অন্যদিকে মার্কিন যুক্তরাষ্ট্র দ্বীপটির প্রতিরক্ষা, বৈদেশিক সম্পর্ক ও বাণিজ্য চুক্তিগুলির ব্যাপারে আইনি ক্ষমতা রাখে।


title: পুয়ের্তো রিকো

text: ১৯৫২ সাল থেকে পুয়ের্তোরিকানরা তাদের দ্বীপটির মর্যাদা নিয়ে বিতর্কে লিপ্ত হয়। কেউ কেউ যায় দ্বীপটি জনরাষ্ট্র হিসেবে বজায় থাকুক, আবার কেউ কেউ চায় দ্বীপটি মার্কিন যুক্তরাষ্ট্রের ৫১তম অঙ্গরাজ্যে পরিণত হোক, আবার কেউ কেউ দ্বীপটির পূর্ণ স্বাধীনতা চায়। এই বিষয়গুলির উপর পুয়ের্তো রিকোতে অনেকগুলি গণভোট অনুষ্ঠিত হয়েছে। সংখ্যাগরিষ্ঠ জনগণই জনরাষ্ট্র মর্যাদা কিংবা অঙ্গরাজ্য মর্যাদার পক্ষে সমান সমান পক্ষপাতিত্ব প্রদর্শন করেছে।


title: পুয়ের্তো রিকো

text: পুয়ের্তো রিকোর জলবায়ু মৃদু ক্রান্তীয় ধরনের। মূল দ্বীপটির অভ্যন্তরে রয়েছে একটি পর্বতময় অঞ্চল, যাকে একটি উর্বর উপকূলীয় সমভূমি চারপাশে ঘিরে রেখেছে। পুয়ের্তো রিকোর ভূসংস্থান ও জলবায়ু চিনি ও কফির মত অর্থকরী ও রপ্তানিমুখী শস্য উৎপাদনের জন্য অত্যন্ত অনুকূল। ১৮শ শতকের শেষভাগেই এই রপ্তানিকৃত শস্যগুলি দ্বীপটির অর্থনীতিতে গুরুত্বপূর্ণ ভূমিকা রাখা শুরু করে। কিন্তু এভাবে অর্জিত অর্থের বেশির ভাগই স্পেনের কাছে চলে যায় এবং দ্বীপটিতে নিজস্ব কোনও ভারসাম্যবিশিষ্ট, বৈচিত্র্যময় অর্থনীতির বিকাশ ঘটেনি। পুয়ের্তো রিকোর ইতিহাসের সিংহভাগ সময় ধরেই এর অর্থনীতি বৈদেশিক বাজারের চাহিদা ও দামের অস্বাভাবিক হ্রাস-বৃদ্ধির উপর নির্ভরশীল।


title: পুয়ের্তো রিকো

text: দ্বিতীয় বিশ্বযুদ্ধের পরে দ্বীপটির অর্থনৈতিক অবস্থার উন্নতি ঘটতে শুরু করে। সেসময় দ্বীপটিতে হালকা শিল্পকারখানা ও সেবাখাত যেমন ব্যাংকিং খাত বিকাশের প্রকল্প হাতে নেয়া হয়। পর্যটন শিল্প একটি প্রধান শিল্পে পরিণত হয়, প্রতি বছর লক্ষ লক্ষ পর্যটক এখানে বেড়াতে আসতে শুরু করে। এত কিছুর পরেও দ্বীপটির অর্থনীতি বিশ্ববাজার, পর্যটক ও মার্কিন যুক্তরাষ্ট্রের বিভিন্ন ভর্তুকির উপর ব্যাপকভাবে নির্ভরশীল হয়েই থাকে। ১৯৮০-র দশকে মার্কিন যুক্তরাষ্ট্রে অর্থনৈতিক মন্দার সময়ে পুয়ের্তো রিকোতে বেকারত্বের হার ব্যাপক বেড়ে যায় এবং অনেক পুয়ের্তোরিকান অধিবাসী সুযোগের সন্ধানে মার্কিন যুক্তরাষ্ট্রের মূল ভূখণ্ডে অভিবাসন করেন। তবে ২০০০-এর দশকের শুরুর দিকে অনেক পুয়ের্তোরিকান দ্বীপটিতে ফেরত আসেন ও সেখানে ব্যবসা শুরু করেন, শিল্পকারখানায় বা অন্যান্য অর্থনৈতিক খাতে যোগ দেন কিংবা অবসরজীবন কাটাতে শুরু করে।


title: ব্যারন

text:
ব্যারন এক ধরণের সম্মান সূচক উপাধি। প্রকৃত পক্ষে ব্রিটেন এ এই উপাধির প্রথম প্রচলন হয়। সেখানে ব্যারন বলতে বুঝাতো রাজার কাছ থেকে যিনি সরাসরি কোন জমির মালিকানা পান। তবে ব্রিটেনের সব অভিজাত লোক ই ব্যারন ছিলেন না। ইউরোপের রেনেসাঁ পূর্ববর্তি সময়কালে ব্যারন উপাধি টি অত্যন্ত গুরুত্ব বহন করতো।
সাধারণ ভাবে ব্যারন দের সামাজিক মর্যাদা সব ব্যারনের ক্ষেত্রে এক নয়। কারো কারো ক্ষেত্রে এটি একটি বড় উপাধি আবার কারো ক্ষেত্রে খুব ই নগণ্য। ইংল্যান্ড ছাড়াও জার্মানি,ফ্রান্স, ইতালি,স্পেন,স্কটল্যান্ড,আয়ারল্যান্ড এবং পর্তুগাল এ ব্যারন উপাধির প্রচলন ছিল এবং এখনো সামান্য পরিমাণে আছে।


title: ব্যারন

text: উপাধি নিয়ে যত কথা,ইউরোপিয়ান উপাধি সমূহের বর্ণনা


title: বড়লেখা উপজেলা

text: বড়লেখা উপজেলা বাংলাদেশের মৌলভীবাজার জেলার একটি প্রশাসনিক এলাকা। ১৯০৪ খ্রিস্টাব্দে বড়লেখাকে একটি থানা হিসেবে ঘোষণা করা হয়, পরবর্তিতে তা উপজেলা হিসেবে পরিগণিত হয়।


title: বড়লেখা উপজেলা

text: উপজেলার আয়তন ৫০১.৬৫ বর্গ কিলোমিটার, এবং ভারতের সাথে এর আন্তর্জাতিক সীমানা ২০ কিলোমিটার। বড়লেখা, সিলেট বিভাগের অন্তর্গত মৌলভীবাজার জ়েলার দ্বিতীয় বৃহত্তম উপজ়েলা। এই উপজেলা, সিলেট শহর থেকে প্রায় ৬৪ কিলোমিটার দূরে অবস্থিত। উপজেলার উত্তরে গোলাপগঞ্জ, বিয়ানীবাজার; দক্ষিণে কুলাউড়া; পূর্বে ভারতের আসাম রাজ্য।


title: বড়লেখা উপজেলা

text: উপজেলা ১২টি ইউনিয়ন, ১৫৪ মৌজা এবং ৩২০টি গ্রাম নিয়ে গঠিত। তন্মধ্যে উপজেলা সদর চারটি মৌজা নিয়ে গঠিত এবং উপজেলা সদরের আয়তন ২.৬২ বর্গ কিলোমিটার। বড়লেখা উপজেলা ১২টি ইউনিয়নে বিভক্ত। নিচে ইউনিয়নওয়ারি উপাত্ত দেয়া হলো (জনসংখ্যার উপাত্ত ১৯৯৮ খ্রিস্টাব্দের হিসাব অনুযায়ী):


title: বড়লেখা উপজেলা

text: ব্রিটিশ ইস্ট ইন্ডিয়া কোম্পানীর গভর্ণর লর্ড কার্জন ১৯০৫ খ্রিস্টাব্দে তৎকালীন বঙ্গদেশকে দুভাগে ভাগ করে পূর্ববঙ্গকে আসামের সাথে রেখে দিলেন। এরপর স্বদেশী আন্দোলন হয়েছে, সপ্তম এডওয়ার্ড মারা গেলেন, পঞ্চম জর্জ সম্রাট হলেন। ১৯১১ খ্রিস্টাব্দে পঞ্চম জর্জ দিল্লী এলে দিল্লীর দরবারে বঙ্গবিভাজন রোহিত হলো। কিন্তু তৎকালীন শ্রীহট্ট রইলো আসামের সঙ্গে। শ্রীহট্টে তখন ছিল ৪ মহকুমা: সদর শ্রীহট্ট, সুনামগঞ্জ, হবিগঞ্জ, করিমগঞ্জ। সদর মহকুমার আয়তন বেশি হওয়ায় পরবর্তিতে ১৯৮২ খ্রিস্টাব্দে এটিকে ভেঙে দক্ষিণ শ্রীহট্ট মহকুমার সৃষ্টি করা হয়। করিমগঞ্জে ছিল পাঁচটি থানা: করিমগঞ্জ, জলঢুপ, পাথারকান্দি, রাতাবাড়ি ও বদরপুর। ১৯৪০ খ্রিস্টাব্দের ১৮ মে তারিখে সরকারি নোটিফিকেশন নম্বর ৫৪৩৩-এর মধ্য দিয়ে জলঢুপ থানাকে দুই ভাগে ভাগ করা হয়। আর তখনই উদ্ভব হয় বিয়ানীবাজার ও বড়লেখা থানার।


title: বড়লেখা উপজেলা

text: উপজেলার সর্বমোট জনসংখ্যা ২,০০,৬৭৪ জন (২০১১ খ্রিস্টাব্দে তা হয় ২,৫৭,৬২০ জন)। তন্মধ্যে ২০০১-এ পুরুষ রয়েছেন ৪৯.৮৬% ও নারী রয়েছেন ৫০.১৪%। এই জনসংখ্যার সিংহভাগ মুসলমান (প্রায় ৭৫.৪৭%), বাকিরা অন্যান্য ধর্মাবলম্বী: হিন্দু ২৩.৩১%, খ্রিস্টান ০.৮০%, অন্যান্য ০.৪২%। এই জনসংখ্যার সিংহভাগই কৃষিজীবি।


title: বড়লেখা উপজেলা

text:
মণিপুরি বা মৈতেই সম্প্রদায় মঙ্গোলীয় মহাজাতি গোষ্ঠীয় তিব্বত-ব্রহ্ম শাখার অন্তর্গত কুকিচিন পরিবারভুক্ত একটি জাতি। মনিপুরিরা নিজেদের মধ্যে পরিচয় আদান-প্রদানে নিজেদেরকে মৈতেই বলে পরিচয় দেয়। মনিপুরি সম্প্রদায়ে তিনটি গোত্র রয়েছে: মৈতেই, বিষ্ণুপ্রিয়া ও মৈতেই পাঙ্গাল। এদের মধ্যে বিষ্ণুপ্রিয়া ও মৈতেই হিন্দুধর্মে বিশ্বাসী ও গৌড়িয় বৈষ্ণব সম্প্রদায়ভুক্ত। মৈতেই পাঙ্গালরা ইসলাম ধর্মে বিশ্বাসী। তিন গোত্রে ভাষাগত ও সাংস্কৃতিক পার্থক্য পরিলক্ষিত হয়। মণিপুরিদের নিজস্ব ভাষা রয়েছে, যা "মণিপুরি ভাষা" বলেই খ্যাত এবং এই ভাষা প্রায় ৩৪০০ বছরের পুরোন। মণিপুরি ভাষায় লেখার জন্য রয়েছে নিজস্ব বর্ণলিপি। ভাষাতাত্ত্বিকদের অভিমত এই বর্ণলিপির উদ্ভব হয়েছে ব্রাহ্মী লিপি থেকে। এই লিপির প্রতিটা বর্ণের নামকরণ করা হয়েছে মানবদেহের প্রতিটা অঙ্গ-প্রত্যঙ্গের নামানুসারে: যেমন, বাংলা 'ক' বর্ণের মণিপুরি প্রতিবর্ণ 'কোক' (অর্থ মাথা), বাংলা ম বর্ণের মণিপুরি প্রতিবর্ণ 'মীং' (চোখ) ইত্যাদি।
বড়লেখা উপজেলার মাধব পাহাড়কে কেন্দ্র করে গড়ে ওঠা আরেকটি আদিবাসী সম্প্রদায় হলো খাসিয়া। খাসিয়ারাও মঙ্গোলীয় মহাজাতি গোষ্ঠীর। খাসিয়ারা "পুঞ্জি"ভিত্তিক বাসস্থান গড়ে তোলে। সাধারণত ১০-১৫টি বা ততোধিক পরিবার মিলে একেকটি পুঞ্জি বা গ্রাম গঠিত হয়। প্রত্যেক খাসিয়া পুঞ্জি একেকজন নির্বাহী প্রধান কর্তৃক পরিচালিত হয়, খাসিয়া সম্প্রদায়ে এরকম নির্বাহীকে "মন্ত্রী" বলা হয়।
বাংলাদেশের অধিকাংশ সাঁওতালরা যদিও রাজশাহী, দিনাজপুরে বাস করেন, তদুপরি বড়লেখা উপজেলাতে চা-বাগানকেন্দ্রীক আবাস গড়ে উঠেছে সাঁওতালদের। অধিকাংশ সাঁওতালই চা-বাগানের শ্রমিক হিসেবে এখানে এসেছেন।


title: বড়লেখা উপজেলা

text: বাংলাদেশের রাষ্ট্রীয় ভাষা বাংলাই এ অঞ্চলের ভাষা হলেও মূলত বড়লেখা উপজেলার ভাষা হলো সিলেটি ভাষা বা সিলেটি উপভাষা। তবে কেউ কেউ সিলেটি ভাষার মধ্যেও এতদ অঞ্চলের ভাষাকে "বড়লেখী ভাষা" বলে স্বতন্ত্র পরিচয় দিতে পছন্দ করেন। বাংলাদেশের সাধারণ ভাষার মতোও এই ভাষায় ধর্মীয় প্রভাব লক্ষ্যণীয়, যেমন: মুসলমানরা 'পানি' বললেও হিন্দুরা বলেন 'জল', মুসলমানরা 'নাস্তা' বললেও হিন্দুরা বলেন 'জলখাবার', মুসলমানরা 'গোসল'-কে 'নাওয়া' বললেও হিন্দুরা বলেন 'নিহান' ইত্যাদি। যদিও আধুনিক প্রজন্মে এর অনেকটাই বিলুপ্তির পথে।


title: বড়লেখা উপজেলা

text:
নিচে বাংলা ভাষার সাথে সিলেটি ও অন্যান্য উপজাতীয় ভাষার পারস্পরিক তুলনা উদ্ধৃত হলো:
বড়লেখা উপজেলার অধীনে রয়েছে স্কুল, কলেজ, মাদ্রাসা এবং কারিগরী শিক্ষাকেন্দ্র। বড়লেখায় অবস্থিত 'নারী শিক্ষা একাডেমী' এতদ অঞ্চলের নারী শিক্ষার অন্যতম পথিকৃৎ। এছাড়া বড়লেখা ডিগ্রী কলেজ এতদ অঞ্চলের ডিগ্রী শিক্ষার্থীদের অন্যতম বিদ্যাপিঠ।


title: বড়লেখা উপজেলা

text: বড়লেখা উপজেলার শিক্ষালয়ের উপাত্ত(উপাত্তসমূহ ১৯৯৮ খ্রিস্টাব্দের হিসাব অনুযায়ী):


title: বড়লেখা উপজেলা

text:
হাওড় সংলগ্ন অঞ্চলের বন্যার পলিবিধৌত এঁটেল মাটি এতদ অঞ্চলের মৃৎশিল্পকে করেছে গতিশীল। তাছাড়া সনাতন ধর্মাবলম্বীরা অধিকাংশ সময় নিজেদের আচার-অনুষ্ঠানে মাটির বাসন আঁকড়ে রাখেন বলে মৃৎশিল্প এ অঞ্চলে মূলত হিন্দু ধর্মাবলম্বীদের মধ্যেই বেশি দেখা যায়।
মণিপুরী তাঁত এতদ অঞ্চলের তাঁত শিল্পের মূল যোগানদাতা।
উপজেলার প্রায় সর্বত্র আগর গাছ থেকে সুগন্ধী আতর উৎপাদনের প্লান্ট থাকলেও ব্রিটিশ আমল থেকেই মূলত এই শিল্পকে পৃষ্ঠপোষকতা ও লালন করে আসছে উপজেলার সুজানগর ইউনিয়নের বাসিন্দারা। এ অঞ্চলের আগর-আতর শিল্প মধ্যপ্রাচ্যসহ বিভিন্ন দেশে রপ্তানী হয় এবং দেশ তা থেকে বৈদেশিক মুদ্রা অর্জন করে। সরকারি অর্থায়ন ও পৃষ্ঠপোষকতায় তাই এতদ অঞ্চলে অনুষ্ঠিত হয় বিভিন্ন কর্মশালা এবং আগর বৃক্ষায়ন (আগর বাগান) কর্মসূচীও।
শীতল পাটি শিল্প সিলেট অঞ্চলের অন্যান্য স্থানের মতো এই উপজেলায়ও অন্যতম একটি কুটির শিল্প। কেউ কেউ একে পেশা হিসেবেও নিয়ে থাকেন এবং উৎপাদিত পাটি বিভিন্ন হাট-বাজারে ও শহরে বিক্রীর জন্য প্রেরণ করে থাকেন। বিশেষ করে বড়লেখা তালিমপুর ইউনিয়নের গলগজা ও হরিণবদি গ্রামের হিন্দু সম্প্রদায়ের লোক এ পেশার সাথে বেশি জড়িত।


title: বড়লেখা উপজেলা

text: উপজেলার পাহাড়ি অঞ্চলের ঢালু জমিতে চা বাগান রয়েছে, যা বাংলাদেশের চা শিল্পে অবদান রাখছে। উপজেলায় চা বাগান রয়েছে ১৮টি (২০০৮), যার সম্মিলিত আয়তন ৬৪.৩৯ বর্গ কিলোমিটার। প্রায় প্রত্যেক বাগানেই চা উৎপাদন কারখানা রয়েছে।


title: বড়লেখা উপজেলা

text: ১৯৫১ খ্রিস্টাব্দে কাঁঠালতলীর বিওসি তেল কূপ ড্রিলিং-এর সময় অতিরিক্ত চাপের কারণে নিয়ন্ত্রণহীনভাবে বেশি মাত্রায় তেল বেরিয়ে আসতে থাকে। ফলে পরিস্থিতি মোকাবেলায় সিমেন্ট প্লাগ দিয়ে কূপটি বন্ধ করে দেয়া হয়েছিল। এছাড়া কুলাউড়া সংলগ্ন জুরির হারাগাছা পাহাড়ে ইউরেনিয়াম খনির সন্ধান পাওয়া যায়, এবং ১৯৯৬ খ্রিস্টাব্দে একদল বিশেষজ্ঞ এই মজুত সম্বন্ধে নিশ্চিত করেন।


title: বড়লেখা উপজেলা

text: এই অঞ্চলের মানুষ মূলত কৃষিজীবি। এছাড়া রয়েছেন ব্যবসায়ী ও সীমিত পর্যায়ে চাকুরিজীবি। তবে স্থানীয়রা অধিকাংশই স্বাধীন পেশাজীবি। এই উপজেলার প্রধান রপ্তানীদ্রবের মধ্যে রয়েছে চা, আগর-আতর, আগরবাতি ইত্যাদি। এছাড়া হাওরাঞ্চলের লোকজন মৌসুমে নিজেদের প্রয়োজন মিটিয়ে দেশের অন্যান্য অঞ্চলেও মাছ বিক্রী করে থাকেন। প্রবাসীদের পাঠানো রেমিটেন্স হচ্ছে এতদ অঞ্চলের অর্থনীতির ভিত। তাছাড়া পূর্বাঞ্চলের মানুষের প্রধান অর্থনীতির উৎস হচ্ছে পাহাড় থেকে পাথর সংরক্ষণও বিক্রয়, পশ্চিমাঞ্চলের মানুষ বিশেষ করে মাছ ধরে, নদী থেকে বালু সংগ্রহ ও বিক্রয় করে, মধ্য নিম্নাঞ্চলের মানুষও বাজার সংলগ্ন জনগোষ্ঠি কৃষি ও কৃষিজাত পণ্য উৎপাদন ও বিক্রয় করে তাদের জীবিকা নির্বাহ করে।


title: বড়লেখা উপজেলা

text: বড়লেখা উপজেলার দর্শনীয় স্থানগুলোর মধ্যে উল্লেখযোগ্য হলো:বড়লেখা উপজেলা এককভাবে বিভিন্ন সময়, আর নানা শিল্পকেন্দ্রীক উপস্থাপনায় অসংখ্যবার বড়লেখা উপজেলা গণমাধ্যমে উপস্থাপিত হয়েছে। ১৯৯৮ খ্রিস্টাব্দের ফেব্রুয়ারি মাসে বাংলাদেশ টেলিভিশনে, এ. মাসুদ চৌধুরী পিটুর পরিচালনায় প্রচারিত হয় "মাধবকুণ্ডের কলধ্বনি" নামক ৩০ মিনিটের প্রামাণ্যচিত্র। এছাড়া দেশের দর্শনীয় স্থান ও জলপ্রপাতের আলোচনায় বারংবার উপজেলার মাধবকুণ্ড জলপ্রপাত উঠে আসে।


title: কুলাউড়া উপজেলা

text: কুলাউড়া উপজেলা বাংলাদেশের মৌলভীবাজার জেলার একটি প্রশাসনিক এলাকা। ১৯৮২ সালে কুলাউড়া উপজেলায় উন্নীত হয়। বর্তমানে এটি একটি পৌরসভা।


title: কুলাউড়া উপজেলা

text: কুলাউড়া উপজেলার অবস্থান ২৪.৫১৬৭ ডিগ্রী উত্তর অক্ষাংশ থেকে ৯২.০৩৩৩ ডিগ্রী পূর্ব দ্রাঘিমাংশ পর্যন্ত। আয়তন ৬৭৯.২৫ বর্গ কিলোমিটার (২৬২ বর্গ মাইল)। কুলাউড়ার উত্তরে বড়লেখা, জুড়ি ও ফেঞ্চুগঞ্জ উপজেলা, পশ্চিমে রাজনগর ও কমলগঞ্জ উপজেলা, দক্ষিণে ভারতের ত্রিপুরা, পূর্বে ভারতের ত্রিপুরা ও আসাম রয়েছে।


title: কুলাউড়া উপজেলা

text:
২০০১ খ্রিস্টাব্দের আদমশুমারি অনুযায়ী উপজেলা শহর ৪টি মৌজা, ৯টি ওয়ার্ড এবং ২৬টি মহল্লার সমন্বয়ে গঠিত। ১৯৬০ খ্রিস্টাব্দে কুলাউড়াকে ১৭টি ইউনিয়নে আলাদা করা হয়:
শাহা হেলিম উদ্দিন কোরেশী নামক গ্রন্থ থেকে জানা যায় মোঘল সুবাদার এর কাছ থেকে দেওয়ানী পাওয়ার পর মনসুর গ্রামের প্রখ্যাত দেওয়ান মামন্দ মনসুরের পিতামহ মামন্দ মনোহরের ভ্রাতা মামন্তদ কুলাঅর কুমার থাকাবস্থায় মৃত্যু বরণ করেন। তাঁর মৃত্যুর পর মামন্দ মনোহর ভ্রাতার স্মৃতি রক্ষার্থে নিজ জমিদারির পূর্বাংশে একটি বাজার প্রতিষ্ঠা করে নাম রাখেন কুলঅরার বাজার’’। কালক্রমে “কুলঅরার বাজার থেকে কুলাউড়া” নামকরণ করা হয়েছে।


title: কুলাউড়া উপজেলা

text: বাংলাদেশের সবচেয়ে বড় হাওর হাকালুকির বেশিরভাগ অংশ কুলাউড়ার অধীনে। এছাড়াও লংলিয়া, গোয়ালজোর ইত্যাদি উল্লেখযোগ্য হাওর। মনু সবচেয়ে বড় ও প্রধান নদী। হাওর আর নদী ছাড়া এই অঞ্চলের বেশিরভাগ স্থানই সমতল। তাছাড়া উপজেলার ভারতীয় সীমান্তবর্তী এলাকা জুড়ে পাহাড়ি বন বিস্তৃত যা কুলাউড়া পাহাড় নামে পরিচিত। পাহাড়ী জনপদ রয়েছে যার বৈচিত্রতা পরিলক্ষিত হয়।


title: কুলাউড়া উপজেলা

text: ২০০১ খ্রিস্টাব্দের আদমশুমারী অনুযায়ী উপজেলার জনসংখ্যা ৩,৩৯,৬৭৩ জন (২০১১-তে তা হয় ৩,৬০,১৮৫ জন)। তন্মধ্যে ২০০১-এ পুরুষ ৫১.০৯ শতাংশ, এবং নারী ৪৯.৯১ শতাংশ। এলাকার জনসংখ্যার সিংহভাগ মুসলমান (৭৪.২১ শতাংশ); এছাড়াও রয়েছেন হিন্দু (২৪.৫৮ শতাংশ), খ্রিস্টান (১.১২ শতাংশ) ধর্মাবলম্বী। অন্যান্য ধর্মাবলম্বী রয়েছেন ০.০৯ শতাংশ। আদিবাসীদের মধ্যে অন্যতম খাসিয়া, মণিপুরী এবং অন্যান্য আদিবাসী সম্প্রদায়, এদের সংখ্যা ৬,১৯৪ জন।


title: কুলাউড়া উপজেলা

text: উপজেলায় শিক্ষার হার ৫১.০৮ শতাংশ।


title: কুলাউড়া উপজেলা

text: নদী ও হাওরগুলো মৎস্যের প্রধান উৎস। এছাড়া হাওরগুলোতে বিভিন্ন মৌসুমে প্রচুর বোরো, আউশ, আমন, শাইল ধান উৎপাদিত হয়। এছাড়া কুলাউড়া, চা শিল্পের জন্য বিখ্যাত। মৌলভীবাজার জেলায় চা বাগানের সংখ্যা অনুপাতে শ্রীমঙ্গল উপজেলার পরে কুলাউড়ার অবস্থান। কুলাউড়ায় রাবার, কমলা, আনারস, আম, কাঁঠাল এবং বাঁশ উৎপাদিত হয়।


title: কুলাউড়া উপজেলা

text: মূলত কৃষি নির্ভর। এছাড়া বিভিন্ন পেশাজীবি সম্প্রদায় রয়েছে। এই উপজেলার অর্থকরি ফসলের মধ্যে চা অন্যতম। এছাড়া রাবারেরও উৎপাদন হয়।


title: কুলাউড়া উপজেলা

text: ★ আবেদ চৌধুরী — জিন বিজ্ঞানী


title: কুলাউড়া উপজেলা

text: ★ আব্দুল মজিদ – সম্পাদক দ্যা ডন পত্রিকা (পাকিস্তান)


title: কুলাউড়া উপজেলা

text:
★ আবুল হাসান রাজু – ক্রিকেটার বাংলাদেশ জাতীয় দল।
★ আলী আমজাদ খান — বিখ্যাত জমিদার ( আলী আমজাদের ঘড়ি তার পৃষ্ঠপোষকতায় তৈরি)


title: কুলাউড়া উপজেলা

text: ★ আব্দুল মতিন – ভাষা সৈনিক ১৯৫২।


title: কুলাউড়া উপজেলা

text:
★ আজম জে চৌধুরী -- বিশিষ্ট শিল্পপতি, ম্যানেইজিং ডিরেক্টর অব বাংলাদেশ প্রাইম ব্যাংক।
★ সুলতান মোহাম্মদ মনসুর আহমদ -- সাবেক ডাকসু ভিপি, সাবেক সভাপতি বাংলাদেশ ছাত্রলীগ, বর্তমান এম.পি (মৌলভীবাজার-০২ আসন)


title: কুলাউড়া উপজেলা

text: ★শফিউল আলম চৌধুরী নাদেল -- পরিচালক, বাংলাদেশ ক্রিকেট বোর্ড।


title: কুলাউড়া উপজেলা

text: ★ তানজিল আহমেদ চৌধুরী – পরিচালক, বাংলাদেশ ক্রিকেট বোর্ড।


title: কুলাউড়া উপজেলা

text:
★ নবাব আলী আব্বাস খাঁন -- সাবেক এম.পি. (মৌলভীবাজার-০২)
★ এমএম শাহীন, প্রেসিডিয়াম সদস্য, বিকল্পধারা বাংলাদেশ ও সাবেক এমপি।


title: কুলাউড়া উপজেলা

text: সড়ক পথে মৌলভীবাজার এবং ওপর দিক থেকে বড়লেখা হয়ে রাজধানী শহর ঢাকাসহ দেশের বিভিন্ন স্থানের সাথে যোগাযোগ রয়েছে। এছাড়া রয়েছে রেল যোগাযোগ। কুলাউড়া রেল জংশন একটি প্রাচীনতম রেল জংশ।


title: রাজনগর উপজেলা

text:
রাজনগর উপজেলা বাংলাদেশের মৌলভীবাজার জেলার একটি প্রশাসনিক এলাকা।
রাজনগর উপজেলা একটি বৃহত্তর ভূখণ্ড এটিকে সংসদীয় আসনে পুণরায় রুপয়ান্তর করা এই এলাকার মানুষের প্রাণের দাবী। রাজনগর সদর ইউনিয়ন হলো রাজনগর উপজেলার প্রাণকেন্দ্র।


title: রাজনগর উপজেলা

text: আয়তনঃ ৩৪৯.৬৩ বর্গ কিঃ মিঃ। উত্তরে সিলেট জেলার বালাগঞ্জ উপজেলা ও ফেঞ্চুগঞ্জ উপজেলা; পূর্বে মৌলভীবাজার জেলার কুলাউড়া উপজেলা; দক্ষিণে মৌলভীবাজার সদর উপজেলা ও কমলগঞ্জ উপজেলা; পশ্চিমে মৌলভীবাজার সদর উপজেলা।


title: রাজনগর উপজেলা

text: এই উপজেলার ইউনিয়ন সমূহঃ -


title: রাজনগর উপজেলা

text: প্রাচীন যুগে রাজনগর এলাকাটি কামরূপ রাজ্যের অন্তর্ভুক্ত ছিলো, এবং মধ্যযুগে মোঘল সাম্রাজ্যের অন্তর্ভুক্ত ছিলো।মোট জনসংখ্যা ২,৩২,৬৬৬জন। পুরুষ ১,১৩,১৪৮জন, মহিলা ১,১৯,৫১৭ জন।


title: রাজনগর উপজেলা

text: রাজনগরে শিক্ষার হার ২৭.২%। নারী শিক্ষার হার ২২.৬%। কলেজ ২, মাধ্যমিক বিদ্যালয় ১৩, প্রাথমিক বিদ্যালয় ১৪২, স্যাটেলাইট স্কুল ১৫, মাদ্রাসা ১৮। উল্লেখযোগ্য শিক্ষা প্রতিষ্ঠান: রাজনগর ডিগ্রি কলেজ (১৯৭৩), খলাগাঁও করিমপুর উচ্চ বিদ্যালয় (১৯৩৬), মৌলানা মুফাজ্জল হোসেন মহিলা কলেজ (১৯৯৪), রাজনগর পোর্টিয়াস উচ্চবিদ্যালয় (১৮৯৩), একাসন্তোষ সরকারি প্রাথমিক বিদ্যালয় (১৮৮০)।


title: রাজনগর উপজেলা

text: "জনগোষ্ঠীর আয়ের প্রধান উৎস" কৃষি ৫১.৬১%, অকৃষি শ্রমিক ১৪.০৭%, ব্যবসা ৮.১৬%, পরিবহণ ও যোগাযোগ ১.৫৫%, চাকরি ৩.৫৫%, নির্মাণ ১.২৩%, ধর্মীয় সেবা ০.৩৪%, রেন্ট অ্যান্ড রেমিটেন্স ৫.৪৭% এবং অন্যান্য ১৪.০২%।


title: রাজনগর উপজেলা

text: "কৃষিভূমির মালিকানা" ভূমিমালিক ৪৫.৬২%, ভূমিহীন ৫৪.৩৮%। শহরে ৪৪.০৪% এবং গ্রামে ৪৫.৭২% পরিবারের কৃষিজমি রয়েছে।


title: রাজনগর উপজেলা

text: "প্রধান কৃষি ফসল" ধান, চা, আলু, সরিষা, আদা, হলুদ, পান, শাকসবজি।


title: রাজনগর উপজেলা

text: "বিলুপ্ত বা বিলুপ্তপ্রায় ফসলাদি" তিল, মিষ্টি আলু, অড়হর।


title: রাজনগর উপজেলা

text: "প্রধান ফল-ফলাদি" আম, কাঁঠাল, আনারস, জাম, কলা, পেঁপে।


title: রাজনগর উপজেলা

text:
"মৎস্য, গবাদিপশু ও হাঁস-মুরগির খামার" মৎস্য ১১, গবাদিপশু ২৫, হাঁস-মুরগি ৩২।১. রাজনগর বার্তা- পাক্ষিক (ডি নং : ০৯৪/০৯, বর্তমানে ডি. বাতিল)
২. রাজনগরের ডাক (অনিয়মিত)
৩. সাপ্তাহিক রাজনগর
৪. শৈশব (ত্রৈমাসিক)
৫. জাগরণ (ত্রৈমাসিক)
৬. নবযাত্রা (মাসিক)
৭. রাজনগরের খবর (মাসিক)


title: কমলগঞ্জ উপজেলা

text: কমলগঞ্জ উপজেলা বাংলাদেশের মৌলভীবাজার জেলার একটি প্রশাসনিক এলাকা।রাজধানী ঢাকা থেকে এর দূরত্ব প্রায় ২০০ কি.মি।। সড়ক ও রেল দুই ভাবেই কমলগঞ্জ এ পৌছানো যায়।।কমলগঞ্জ প্রাকৃতিক সৌন্দর্যের এক অপার লীলাভূমি।।এখানে রয়েছে লাউয়া ছড়া জাতীয় উদ্যান, হামহাম জলপ্রপাত,মাদবপুর লেক,নয়নাভিরাম চা বাগান।।প্রকৃতি প্রেমিদের জন্য কমলগঞ্জ একটি চমৎকার জায়গা।।


title: কমলগঞ্জ উপজেলা

text: কমলগঞ্জ উপজেলার অক্ষাংশ ও দ্রাঘিমাংশ । এই উপজেলার উত্তরে মৌলভীবাজার সদর ও রাজনগর উপজেলা, দক্ষিনে ভারতের ত্রিপুরা রাজ্য, পশ্চিমে শ্রীমঙ্গল ও মৌলভীবাজার সদর উপজেলা এবং পূর্বে ভারতের ত্রিপুরা রাজ্য অবস্থিত।


title: কমলগঞ্জ উপজেলা

text: কমলগঞ্জ থানা ১৯২২ সালে গঠিত হয় এবং উপজেলার মর্যাদা পায় ১৯৮৩ সালে। কমলগঞ্জ পৌরসভা গঠিত হয় ২০০০ সালে।


title: কমলগঞ্জ উপজেলা

text: ভানুবিল কৃষকপ্রজা আন্দোলন কমলগঞ্জের সবচেয়ে বিখ্যাত ঐতিহাসিক ঘটনা। বাংলা ১৩০৭ সনে সংঘটিত এই ঘটনায় মণিপুরী কৃষকরা বৃটিশ ও তাদের পোষ্য জমিদারদের বিরুদ্ধে বিদ্রোহ ঘোষণা করে।


title: কমলগঞ্জ উপজেলা

text:
কমলগঞ্জ উপজেলায় ৯টি ইউনিয়ন, ১১৮টি মৌজা, এবং ২৭৬টি গ্রাম আছে।
ইউনিয়নগুলো হচ্ছে -


title: কমলগঞ্জ উপজেলা

text: বাংলাদেশের ১৯৯১ সনের লোক আদমশুমারি অনুসারে কমলগঞ্জ থানার জনসংখ্যা হলো ১৯১,৬৭২ জন। এর মধ্যে পুরুষ ৫১% এবং নারী ৪৯%। জনসংখ্যার ৬২.৯২% মুসলিম, ৩৬.০৯% হিন্দু, ০.০৪% বৌদ্ধ, ০.৮৮% খ্রিষ্টান এবং অন্যান্য ০.০৭%।


title: কমলগঞ্জ উপজেলা

text: কমলগঞ্জ উপজেলায় বাঙালি ছাড়াও নানান জাতি ও আদিবাসী জনগোষ্টী বাস করেন। যেমন বিষ্ণুপ্রিয়া মণিপুরী, মৈতৈ মণিপুরী, পাঙন, ত্রিপুরা, চা শ্রমিক, শব্দকর, খাসিয়া , হালাম ইত্যাদি।


title: কমলগঞ্জ উপজেলা

text: কমলগঞ্জ উপজেলায় সাক্ষরতার হার ৪৮.৬%।3."এক নজরে কমলগঞ্জ"। বাংলাদেশ জাতীয় তথ্য বাতায়ন। গণপ্রজাতন্ত্রী বাংলাদেশ সরকার


title: শ্রীমঙ্গল উপজেলা

text: শ্রীমঙ্গল (সিলেটি: ꠍ꠆ꠞꠤꠝꠋꠉꠟ) চায়ের রাজধানী খ্যাত এই অঞ্চল বাংলাদেশের উত্তর-পূর্ব প্রান্তে অবস্থিত একটি উপজেলা যা সিলেট বিভাগের মৌলভীবাজার জেলার দক্ষিণ-পশ্চিম প্রান্তের অন্তর্গত হাইল-হাওরের পাশে ৪২৫.১৫ বর্গকিলোমিটার এলাকাজুড়ে অবস্থান করছে ।


title: শ্রীমঙ্গল উপজেলা

text:
এর ১৮৪.২৯ বর্গকিলোমিটার (৭১.১৫ বর্গমাইল) অঞ্চল অর্থাৎ ৪৩.৩৪% ই চা-বাগান অধ্যুষিত অঞ্চল। পাহাড়, রেইন ফরেস্ট, হাওর আর সবুজ চা বাগান রয়েছে এ অঞ্চলে। এজন্য এ স্থানে
প্রতিদিনই দেশী-বিদেশী পর্যটকের সমাগম থাকে।  আর এ কারণে শ্রীমঙ্গলে গড়ে ওঠেছে পাঁচ তারকা হোটেল অনেক আবাসিক হোটেল ও রেস্তোরা। শ্রীমঙ্গলের বিস্তীর্ণ অঞ্চল জুড়ে রয়েছে চা বাগান। দেশের ১৬৩টি চা বাগানের মধ্যে এ উপজেলায় ৪০ টি চা বাগান।


title: শ্রীমঙ্গল উপজেলা

text:
তাছাড়াও রাবার, লেবু, পান, আনারস ও মূল্যবান কাঠ ইত্যাদি নানা কারণে শ্রীমঙ্গলের উল্লেখযোগ্যতা রয়েছে । শ্রীমঙ্গলের পাশে অবস্থিত এককালে বৃহত্তর সিলেটের মৎস্যভান্ডার বলে খ্যাত হাইল হাওরের বাইক্কা বিল দেশের বৃহৎ মৎস্য অভয়াশ্রমগুলোর মধ্যে একটি। পাহারী ও ঘন বনাঞ্চল এলাকায় বৃষ্টিপাত বেশি হয় আর শ্রীমঙ্গলে পাহাড় ও ঘন বনাঞ্চল থাকায় এখানে বাংলাদেশের সবচেয়ে বেশি বৃষ্টিপাত ও শীত পড়ে।
এত বৃষ্টিপাতের পরেও শ্রীমঙ্গলে বন্যা না হওয়ার কারন কাছাকাছি অবস্থিত (২০ কিলোমিটার দূরে) বড় নদী মনু থেকে শ্রীমঙ্গলে আসার পথে অনেক নিচুভূমি, শ্রীমঙ্গল শহরের গড় উচ্চতা আশেপাশে অবস্থিত অন্যান্য অঞ্চল থেকে বেশি এবং শ্রীমঙ্গল পাহাড় দিয়ে বেষ্টিত হওয়ায় অন্যান্য বড় নদীর পানি পাহাড় টপকে এ অঞ্চলে আসতে পারে না। শ্রীমঙ্গলে উল্লেখযোগ্য প্রাকৃতিক সম্পদ রয়েছে। তারমধ্যে
শ্রীমঙ্গল উপজেলার কালাপুরে গ্যাসক্ষেত্র অন্যতম ।তাছাড়া শ্রীমঙ্গলের বালিতে খনিজ পর্দাথ জাতীয় সিলিকা বালি পাওয়া গেছে। শ্রীমঙ্গলের আরেকটি বৃহৎ গ্যাসক্ষেত্র হলো মাগুরছড়া গ্যাসক্ষেত্র। ১৯৯৭ সালের ১৪ জুন গভীর রাতে মাগুরছড়া  গ্যাসকূপে ড্রিলিংয়ের সময় অগ্নিবিস্ফোরণে আশপাশের খাসিয়াপুঞ্জি, চা বাগান, রেললাইন, সবুজ বনাঞ্চল সবকিছু পুড়ে ছাই হয়ে যায়। এই গ্যাসকূপটি এখন পরিত্যক্ত এবং সংরক্ষিত এলাকা। কিছু কিছু বিশেষজ্ঞের মতে , এটি এশিয়ার সর্ববৃহৎ তেল ও গ্যাসের খনি । এ গ্যাস কুপের পাশেই রয়েছে মার্কিন কোম্পানী সেভরনের জেরিন চা বাগান। তাছাড়া এ অঞ্চলে অনেক প্রাচীন প্রত্নতাত্ত্বিক নিদর্শন রয়েছে। যারমধ্যে উল্লেখযোগ্য কয়েকটি হলো হলো: নির্মাই শিববাড়ি (১৪৫৪), কালাপুর গ্রামে প্রাপ্ত একাদশ শতাব্দীর (১০০০-১১০০ খ্রিষ্টাব্দ) রাজা মরুন্ডনাথের তাম্রশাসন ও লামুয়া গ্রামের মাটির নিচ থেকে উদ্ধারকৃত অনন্ত নারায়ণ দেবতার বিগ্রহ ইত্যাদি প্রাচীন যোগের নিদর্শন প্রাচীন শ্রীমঙ্গলের ধারণা পরিস্ফুটিত করতে অনেকটাই সক্ষম।


title: শ্রীমঙ্গল উপজেলা

text: বাংলাদেশের রাজধানী ঢাকা থেকে প্রায় ২শত কি.মি. দূরত্বে ভারতের সীমান্তের কাছাকাছি দেশের উত্তর-পূর্বাঞ্চলীয় সিলেট বিভাগের মৌলভীবাজার সদর উপজেলা থেকে ২০ কিলোমিটার দক্ষিণে হাইল-হাওরের পাশে ৯টি ইউনিয়ন ও ১টি পৌরসভা, ২০৫ টি গ্রামসহ ৪২৫.১৫ বর্গকিলোমিটার এলাকাজুড়ে অবস্থান করছে শ্রীমঙ্গল উপজেলা। উপজেলাটির উত্তরে মৌলভীবাজার সদর উপজেলা তারও উত্তরে রয়েছে ভারতের মেঘালয় রাজ্য (খাসিয়া ও জয়ন্তীয়া পাহাড়), দক্ষিণে ভারতের ত্রিপুরা রাজ্য, পূর্বে কমলগঞ্জ উপজেলা এবং পশ্চিমে হবিগঞ্জের চুনারুঘাট ও বাহুবল উপজেলা অবস্থিত। এ অঞ্চলে অত্যাধিক বৃষ্টিপাতের পরেও বন্যা না হওয়ার কারন এখানে যেসকল ছোটছোট উপনদী(বিলাস নদী, গোপলা নদী) রয়েছে তা বন্যায় ভাসানোর জন্য যথেষ্ট নয়  আর কাছাকাছি অবস্থিত(২০ কিলোমিটার দূরে মৌলভীবাজার সদর উপজেলায়) বড় নদী মনু থেকে শ্রীমঙ্গলে আসার পথে অনেক নিচুভূমি, শ্রীমঙ্গল শহরের গড় উচ্চতা আশেপাশে অবস্থিত অন্যান্য অঞ্চল(মৌলভীবাজার সদর,রাজনগর উপজেলা) থেকে বেশি এবং কমলগঞ্জে যাওয়ার পথে বিস্তীর্ণ অঞ্চলজুড়ে শ্রীমঙ্গল পাহাড় দিয়ে বেষ্টিত হওয়ায় অন্যান্য বড় নদীর পানি পাহাড় টপকে এ অঞ্চলে আসতে পারে না।


title: শ্রীমঙ্গল উপজেলা

text: প্রাচীন শ্রীমঙ্গল শহরের নামকরণ সম্পর্কে  বিভিন্ন মত ও জনশ্রুতি শোনা যায়। তবে সবথেকে নির্ভরযোগ্য সূত্র মতে-


title: শ্রীমঙ্গল উপজেলা

text: প্রথমত :বাবু প্রকৃত রঞ্জন দত্ত (এডভোকেট হাই কোর্ট ডিভিশন সিলেট) বিরচিত ‘সাতগাঁও এর ইতিহাস’ নিবন্ধনে বিভিন্ন লেখকের মত ও নির্ভরযোগ্য সূত্রের উদ্ধৃতি দিয়ে বর্ণনা করেছেন যে, সাতগাঁও এর পাহাড়ে অধিষ্ঠিত শ্রীমঙ্গল চন্ডি মন্দিরকে কেন্দ্র করে এককালে মঙ্গল চন্ডির হাটের প্রতিষ্ঠা হয়। সেই মঙ্গল চন্ডির হাটই পরবর্তী কালে শ্রীমঙ্গল বাজারে রূপান্তরিত হওয়ার পর এ অঞ্চলে অধিক লোক সমাগম ঘটে এবং লোকমুখে শ্রীমঙ্গল বাজার হিসেবে এ অঞ্চল পরিচিতি লাভ করে। এখানে উল্লেখ যোগ্য যে, শ্রীমঙ্গল চন্ডির মন্দিরের বিলুপ্ত প্রায় ধ্বংসাবশেষ রয়েছে বর্তমান শ্রীমঙ্গল পৌরসভা হতে কয়েক ক্রোশ উত্তর পশ্চিমে।


title: শ্রীমঙ্গল উপজেলা

text: দ্বিতীয়ত: ‘শ্রীদাস’ ও ‘মঙ্গলদাস’ নামে প্রতাপশালী বিত্তবান দুই ভাই প্রথমে এসে এখানে হাইল-হাওরের তীরে বিশাল এলাকাজুড়ে বসতি স্থাপন করেছিলেন। পরবর্তীতে শ্রীদাস, মঙ্গলদাসের এলাকা হিসেবে পরিচিতি লাভ করে এবং এক সময়  এ দু’ভাইয়ের নামানুসারে শ্রীমঙ্গল নামকরণ করা হয় এ এলাকার।


title: শ্রীমঙ্গল উপজেলা

text: শ্রীমঙ্গলের ইতিহাস কয়েকটি পর্বে ভাগ করা যেতে পারে; যেমন;  প্রাচীন রাজ্য সমুহ, আর্য যুগ, মুসলিম শাসিত আমল, মোগল আমল, ব্রিটিশ আমল, পাকিস্তানে অর্ন্তভুক্তি, মুক্তিযুদ্ধ ও বাংলাদেশ।


title: শ্রীমঙ্গল উপজেলা

text:
বর্ণিত আছে যে বৃহত্তর সিলেট অঞ্চল  , পৌরাণিক যুগে প্রাচীন কামরূপ রাজ্যের অন্তর্ভুক্ত ছিল। ঐ যুগে সিলেটের লাউড় পর্বতে কামরূপ রাজ্যের উপরাজধানী ছিল বলে জানা যায়। ধারণা করা হয় প্রাচীনকালে দ্রাবিড় ও মঙ্গোলীয় জনগোষ্ঠী এই অঞ্চলে বসতি স্থাপন করেছিল। দশম শতাব্দিতে এ অঞ্চলের কিছু অংশ বিক্রমপুরের চন্দ্রবংশীয় রাজাদের দ্বারা শাসিত হয় বলে জানা যায়। ১২০৪ খ্রিস্টাব্দে ইখতিয়ার উদ্দীন মোহাম্মদ বিন বখতিয়ার খিলজির বঙ্গবিজয়ের মধ্য দিয়ে এই অঞ্চল মুসলমানদের দ্বারা অধিকৃত হয় এবং ১৩০৩ খ্রিস্টাব্দে আউলিয়া দ্বারা গৌড় রাজ্য বিজিত হলে, দিল্লীর সুলতানদের মাধ্যমে রাষ্ট্রীয়ভাবে মুসলিম শাসন প্রতিষ্ঠিত হয়। চতুর্দশ শতাব্দিতে বালিশিরা (শ্রীমঙ্গল)  অঞ্চলের ত্রিপুরার মহারাজা রাজত্ব করতেন।
অর্থাৎ ঐ সময় শ্রীমঙ্গল ছিলো ত্রিপুরার রাজধানী। প্রবল শক্তিশালী এ রাজার বিরুদ্ধে কুকি সামন্ত রাজা প্রায়ই বিদ্রোহ ঘোষণা করতেন। এরকম এক যুদ্ধে ১৪৫৪ খ্রিস্টাব্দে বর্তমান শ্রীমঙ্গলের বালিশিরা পরগনার শংকরসেনা গ্রামে মহারাজের প্রধান সেনাপতি  (মহারাজের দামান) নিহত হলে মহারাজের মেয়ে  সতীদাহে রাজি না হয়ে আরাধনা শুরু করেন। ঐ যুদ্ধের স্থানেই নিম্মাই শিববাড়ি নির্মিত হয়।
উল্লেখ্য বর্তমানে নিম্মাই শিববাড়ি শ্রীমঙ্গলের বালিশিরা পরগনার শংকরসেনা গ্রামে রয়েছে। ১৭৬৫ খ্রিস্টাব্দে ভাগ্যচন্দ্রের শাসনামলে মনিপুর রাজপুরুষ মোয়ারাংথেম গোবিন্দের নেত্বত্বে একদল মণিপুরী মণিপুর রাজ্য ছেড়ে শ্রীমঙ্গলের খাসপুরে এসে আবাস গড়েন। এই খাসপুরে রয়েছে মোয়ারাংথেম গোবিন্দের স্মৃতিস্তম্ভের ধ্বংসাবশেষ ।


title: শ্রীমঙ্গল উপজেলা

text: ১৮৫৪ সালে সিলেট শহরের মালনিছড়ায় প্রতিষ্ঠিত হয় প্রথম চা-বাগান। এরপর শ্রীমঙ্গলে বিপুল পরিমানে  চা-বাগান প্রতিষ্ঠিত হওয়ার পর ধীরে ধীরে বৃহত্তর সিলেট ও চট্রগ্রাম এলাকায় বিস্তৃত হয় চায়ের ভূবন। বৃটিশ আমলের প্রথম দিকে বৃহত্তর সিলেট জেলা সহ শ্রীমঙ্গল ঢাকা বিভাগের অধীনে ছিল। ১৮৭৪ খ্রিস্টাব্দে এই অঞ্চল ভারতের আসাম প্রদেশের অন্তর্ভুক্ত হয়। ১৯০৫ সালের বঙ্গভঙ্গের পর শ্রীমঙ্গলসহ বৃহত্তর সিলেট জেলাকে আবার ঢাকা বিভাগের অধীনে নিয়ে যাওয়া হয়। ১৯১১ সালে বঙ্গভঙ্গ রদের পর পুনরায় বৃহত্তর সিলেটসহ শ্রীমঙ্গল আসামের অর্ন্তভুক্ত করা হয়। অর্থাৎ টানা দুইবার ঢাকা বিভাগ ও দুইবার আসামের অন্তর্ভুক্ত করা হয়। ১৮৮২ সালে মৌলভীবাজারকে সাউথ সিলেট মহকুমা ঘোষণা করা হয় এবং ১৯১২ সালে শ্রীমঙ্গলকে থানা ঘোষণা করা হয়। ১৯১৫ সালে আসাম সরকারের এক নির্দেশে লোকাল বোর্ড চালু হলে শ্রীমঙ্গলকে মৌলভীবাজার লোকাল বোর্ড এর অধীনে ন্যাস্ত করা হয়। এই এলাকায় চা-চাষের উপযোগী ভূমি থাকায় এখানে চা বাগান প্রতিষ্ঠা করা হয়। চা-পরিবহনের সুযোগ সৃষ্টির জন্য এই অঞ্চলে রেল লাইন স্থাপিত হয়। প্রথম শ্রেনীর মর্যাদা দিয়ে শ্রীমঙ্গল রেল ষ্টেশনের গোড়াপত্তন করা হয়। শ্রীমঙ্গল রেল ষ্টেশন প্রতিষ্ঠা করার পূর্বে থানা সদর দপ্তর শ্রীমঙ্গলে স্থানান্তরিত হয়।১৯২৯ সালে শ্রীমঙ্গল বাজার এলাকাকে আরবান এলাকা হিসেবে ঘোষণা করা হয়।  ১৯৩৫ সালের ১ লা অক্টোবর, ১৯২৩ এর আসাম মিউনিসিপ্যাল এ্যাক্ট এর বিধান মূলে ১৯২৯ সালে ঘোষিত আরবান এলাকা নিয়ে ‘শ্রীমঙ্গল স্মল টাউন কমিটি’ গঠিত হওয়ার মাধ্যমে শ্রীমঙ্গল পৌরসভার আত্নপ্রকাশ ঘটে। ১৯৬০ সালে এটি ‘মিউনিসিপ্যালিটিতে’ রূপান্তরিত হয়।


title: শ্রীমঙ্গল উপজেলা

text:
১৯৬৩ সালে বালিশিরা কৃষক বিদ্রোহ চলাকালে পুলিশের গুলিতে উপজেলার ২ জন কৃষক নিহত হন।
শ্রীমঙ্গলের ফিনলে টি  কোম্পানির ভাড়াউড়া চা বাগান এলাকায় বধ্যভূমিতে ৪৭ জন চা-শ্রমিককে একসঙ্গে দাঁড় করিয়ে গুলি ছুঁড়ে হত্যা করেছিল হানাদার বাহিনী। তারপর থেকে শ্রীমঙ্গলের চা শিল্পসহ অফিস আদালতে সৃষ্টি হয় অচলাবস্থা। ভাড়াউড়া চা বাগানে কলেজ রোডের পাশে নির্মিত শহীদ মুক্তিযোদ্ধাদের স্মৃতিসৌধ এখও সেই করুন ইতিহাস নিয়ে দন্ডায়মান রয়েছে। পাক হানাদার বাহিনীর হাতে শ্রীমঙ্গলে প্রথম শহীদ হয়েছিলেন বীর মুক্তিযোদ্ধা শহীদ মুকিত লস্কর। এরপর একে একে শহীদ আনিস মিয়া (রিক্সা চালক), ছাত্রলীগ নেতা শহীদ মইনউদ্দিন, শহীদ শম্ভু ভূমিজ, শহীদ সমীর সোম, শহীদ আব্দুস শহীদ, শহীদ সুখময় পাল, শহীদ সুদর্শন, শহীদ আলতাফুর রহমান আরোও অনেকেই । এছাড়া পাকবাহিনী পালিয়ে যাওয়ার আগ মুহূর্তে তাদের শেষ নির্যাতনের শিকার হন চা-শ্রমিক নেতা ও চা-শ্রমিকদের মধ্যে প্রথম গ্র্যাজুয়েট পবন কুমার তাঁতী। পাক-হানাদার বাহিনী পবনকে হত্যা করে ওয়াবদার পাশে ভুরভুরিয়া ছড়ায় তার লাশ ফেলে যায়।
এ ছাড়া শ্রীমঙ্গল পৌর শহরের হবিগঞ্জ রোডের ওয়াবদার অফিসের পিছনে একটি ছড়ায় ও বর্তমান বিজিবি সেক্টরের সাধু বাবার বটতলা খ্যাত (বর্তমান নাম : বধ্যভূমি-৭১) বেশ কয়েকটি স্থানে পাক বাহিনী গণহত্যা চালিয়েছিল। আর সেখানে নির্মমভাবে হত্যা করা হয় বীর মুক্তিযোদ্ধা শহীদ নিকুঞ্জ সেন, সমীর সোম ও অর্জুন দাসসহ বহু বীরসেনানীকে। মুক্তিযুদ্ধের এক পর্যায়ে মুক্তিযোদ্ধাদের মরনপন লড়াই ও ভারতের সীমান্ত থেকে মুক্তি বাহিনী ক্রমশ ক্যাম্প অভিমুখে এগিয়ে আসার খবরে পাক বাহিনী ভীত হয়ে পড়ে। অবস্থার বেগতিক দেখে ৬ ডিসেন্বর ভোরবেলা তারা পালিয়ে মৌলভীবাজরে আশ্রয় গ্রহন করে।  এর মাধ্যমেই মুক্ত হয় শ্রীমঙ্গল শহর।


title: শ্রীমঙ্গল উপজেলা

text:
শহীদ মুক্তিযোদ্ধাদের স্মৃতির প্রতি সম্মান জানিয়ে শ্রীমঙ্গলে সাধু বাবার বটতলার পাশে (বিজিবি ক্যাম্পের পাশে) ২০১০ সালের ১০ ডিসেম্বর মাসে নির্মাণ করা হয় বধ্যভূমি-৭১ নামের একটি স্মৃতিস্তম্ভ।
১৯৭২ সালের ৫ মে তদানীন্তন রাষ্ট্রপতির ঘোষণা বলে শ্রীমঙ্গল পৌরসভা গঠিত হয়। ১৯৯৪ সালের ১ জুলাই পৌরসভাটি দ্বিতীয় শ্রেণীতে এবং ২০০২ সালের ১ জুলাই প্রথম শ্রেণীতে উন্নীত হয়


title: শ্রীমঙ্গল উপজেলা

text:
বাংলাদেশের বর্তমান ভৌগোলিক সীমানায় চায়ের বাণিজ্যিক চাষাবাদ শুরু হয় আজ থেকে ১৫০ বছর আগে। ১৮৫৪ সালে সিলেট শহরের মালনিছড়ায় বাংলাদেশের প্রথম চা-বাগান প্রতিষ্ঠিত হয় । তারপর শ্রীমঙ্গলের বিস্তির্ণ এলাকাজুড়ে চা বাগান প্রতিষ্ঠা হওয়ার পরে ধীরে ধীরে বৃহত্তর সিলেট ও চট্রগ্রাম এলাকায় বিস্তৃত হয় চায়ের ভূবন। একশত বছরেরও পুরোন  এই চা শিল্পকে বৈজ্ঞানিকভাবে সমর্থন দেয়ার লক্ষ্যে পাকিস্তান সরকার ১৯৫৭ সালে পাকিস্তান চা গবেষণা প্রতিষ্ঠান (পিটিআরএস) স্থাপন করে। তবে তা খুব একটা কার্যকরী হয়নি। প্রতিষ্ঠার সময়কালে শীর্ণকায় এ গবেষণা প্রতিষ্ঠানে কর্মরত অফিসার ও সাধারণ কর্মচারীদের সংখ্যা  ছিল অত্যন্ত সীমিত। পরবর্তীতে সংশ্লিষ্ট সকলের ঐকান্তিক প্রচেষ্টায় ১৯৭১ সালের স্বাধীনতা পূর্বকালে ৪২৬৮৮ হেক্টর জমি চা আবাদী এলাকার আওতায় চলে আসে।
১৯৭৩ সালে বাংলাদেশ সরকার স্বাধীন হওয়ার প্রায় দেড় বছরের মধ্যে রাষ্ট্রের চা শিল্পকে বৈজ্ঞানিক ভিত্তির উপর প্রতিষ্ঠার মাধ্যমে এর উত্তরোত্তর উন্নতি সাধনের লক্ষ্যে গবেষণা প্রতিষ্ঠানটিকে একটি পূর্ণাঙ্গ গবেষণা ইনষ্টিটিউটএ রূপান্তর করে। এর নামকরণ করা হয় বাংলাদেশ চা গবেষণা ইনষ্টিটিউট (বিটিআরআই)।বিটিআরআই এর মাধ্যমে অধিক ফলন ও মানসম্মত চা পাওয়ার লক্ষ্যে ছাঁটাই, চয়ন, রোপণ দূরত্ব ইত্যাদির উন্নতকরণ সম্ভব হয়েছে। এছাড়া চা প্রক্রিয়াজাত করণ পদ্ধতির আধুনিকায়ন, চায়ের বিকল্প ব্যবহার ইত্যাদি বিষয়ে এখানে পবেষণা কার্যক্রম পরিচালিত হচ্ছে। শ্রীমঙ্গলে অবস্থিত এই বাংলাদেশ চা গবেষণা প্রতিষ্ঠানে ইতোমধ্যে প্রস্তুত চায়ে বালাইনাশক বা অন্য কোন ক্ষতিকর পদার্থের উপস্থিতি নিরূপণের জন্য অত্যাধুনিক যন্ত্রপাতির সমন্বয়ে রেসিডিউ এনালাইটিক্যাল গবেষণাগার স্থাপন করা হয়েছে। প্রায় দেড় শ বছরের পুরোনো বাংলাদেশের এই প্রাকৃতিক পরিবেশসমৃদ্ধ চা শিল্পের ইতিহাস, ঐতিহ্য ও সংস্কৃতি যাতে নতুন প্রজন্ম ধরে রাখতে পারে সে লক্ষ্যে টি মিউজিয়াম বা চা জাদুঘর স্থাপন করেছে চা বোর্ড। ১৬ সেপ্টেম্বর, ২০০৯ এ বাংলাদেশ চা বোর্ড এই চা জাদুঘর  উদ্বোধন করা হয়। ব্রিটিশ আমলে চা-বাগানগুলোতে ব্যবহূত বিভিন্ন সামগ্রী সংরক্ষণ ও নতুন প্রজন্মের সঙ্গে এ শিল্পের ঐতিহ্যের পরিচয় করিয়ে দেওয়ার জন্য দেশের চায়ের রাজধানীখ্যাত শ্রীমঙ্গলে স্থাপিত হয়েছে চা জাদুঘর। জাদুঘরের জন্য এ পর্যন্ত ব্রিটিশ আমলে চা-বাগানে ব্যবহৃত প্রায় শতাধিক আসবাবপত্রসহ বিভিন্ন সামগ্রী সংগ্রহ করা হয়েছে। এর মধ্যে রয়েছে স্বাধীনতার আগে চা বোর্ডের দায়িত্ব পালনকালে বাংলাদেশের স্থপতি বঙ্গবন্ধু শেখ মুজিবুর রহমানের ব্যবহূত চেয়ার-টেবিলও। এখনে থাকবে চায়ের উপকারিতা, চায়ের আবিষ্কার কাহিনীসহ চায়ের এ পর্যন্ত বাংলাদেশে উদ্ভাবিত সকল প্রকার বিটি ক্লোনের উপস্থিতি।  শ্রীমঙ্গল উপজেলার টি রিসোর্টের তিনটি কক্ষে এখন চা জাদুঘর করা হয়েছে। প্রথম দিকে রিসোর্টের একটি ভবনের তিনটি ঘর নির্ধারণ করে সে ঘরগুলোয় সংগৃহীত প্রাচীন এসব জিনিসপত্র আনার কাজ চলে। পরবর্তীতে চা শ্রমিকদের জন্য ব্যবহূত বিশেষ কয়েন,  ঘড়ি, ১৯৫৭-৫৮ সালে বঙ্গবন্ধু শেখ মুজিবুর রহমান চা বোর্ডের চেয়ারম্যান ছিলেন। আর সেই সুবাদে তিনি এসেছিলেন শ্রীমঙ্গলের নন্দবানী চা বাগানে। তৎকালিন সময়ে বঙ্গবন্ধু যে চেয়ারে বসে মিটিং করেছিলেন সেই চেয়ার ও টেবিল, পাথর হয়ে যাওয়া আওয়াল গাছের খণ্ড, ব্রিটিশ আমলের ফিলটার, ফসিল, কম্পাস, চা গাছের মোড়া ও টেবিল, তীর-ধনুকসহ নাম না-জানা আরও কিছু সামগ্রী সংগ্রহ করা হয়েছে এবং এখনো সংগ্রহের কাজ বন্ধ হয়নি। এই অঞ্চলের গৌরবান্বিত চা শিল্পের ইতিহাস ধরে রাখার জন্যই এত সকল পদক্ষেপ নেওয়া হয়েছে কারন ভবিষ্যতে আরও বড় পরিসরে চা উৎপাদ করার পরিকল্পনা রয়েছে ।


title: শ্রীমঙ্গল উপজেলা

text: বর্তমানে শ্রীমঙ্গলে রয়েছে ৪০ টি চা-বাগান। যা ৪৫,৫৩৮ একর ( ১৮৪.২৯ বর্গ কিলোমিটার) এলাকা জুড়ে অবস্থান করছে।


title: শ্রীমঙ্গল উপজেলা

text:
শ্রীমঙ্গল বাংলাদেশের সবথেকে শীতল ও বৃষ্টিপাতপ্রবণ এলাকা হিসেবে পরিচিত। এরপরও এ অঞ্চল শীতকাল ছাড়া সারা বছরই নাতিশীতোষ্ণ থাকে।
শ্রীমঙ্গলে শীত মৌসুম (নভেম্বর থেকে ফেব্রুয়ারি) খুবই শুষ্ক থাকে। এসময়ে বৃষ্টিপাতের পরিমাণ বাৎসরিক সর্বমোট বৃষ্টিপাতের ৪ শতাংশেরও নিচে থাকে। ভারতের উত্তর-পশ্চিমাঞ্চল থেকে আসা পশ্চিমা বায়ু শীত মৌসুমে বাংলাদেশের এই অঞ্চলে ৪০ মিমি পর্যন্ত বৃষ্টিপাত ঘটিয়ে থাকে। নভেম্বরের শুরুর দিকে শীতের এ আগমনের সঙ্গে অঞ্চলজুড়ে আসতে থাকে হাজার-হাজার পরিযায়ী পাখি। এখানকার বাইক্কা বিলের মৎস্য অভয়ারণ্যে সুদূর সাইবেরিয়া, মধ্য এশিয়া, ইউরোপ অঞ্চলসহ বিভিন্ন শীতপ্রধান দেশ থেকে অতিথি পাখিরা আসতে শুরু করে।
এদের মধ্যে রয়েছে ল্যাঞ্জা হাঁস, বেগুনি কালেম, পাতি সরালি ইত্যাদি।
বাংলাদেশের আবহাওয়া অধিদপ্তরের কাছে ১৯৪৮ সাল পর্যন্ত আরহাওয়ার রেকর্ড রয়েছে।  তারমধ্যে ২০১৮ সালে পঞ্চগড়ের  তেঁতুলিয়ায় ২ দশমিক ৬ ডিগ্রি সেলসিয়াস  তাপমাত্রার আগে ১৯৬৮ সালের ৪ ফেব্রুয়ারি শ্রীমঙ্গলে বাংলাদেশের সর্বনিম্ন তাপমাত্রা রেকর্ড করা হয়েছিল ২ দশমিক ৮ ডিগ্রি সেলসিয়াস। যা দীর্ঘ ৫০ বছর ধরে বাংলাদেশের সর্বনিম্ন তাপমাত্রা ছিল।
যদিও বাংলাদেশে বাৎসরিক গড় বৃষ্টিপাতের ৭০ থেকে ৮০ শতাংশ সংঘটিত হয় বর্ষা মৌসুমে (জুন থেকে অক্টোবর)। তবে শ্রীমঙ্গলে মার্চ এর মাঝামাঝি থেকে অক্টোবর পর্যন্ত অর্থাৎ শীতকাল বাদে সারাবছরই বৃষ্টিপাত হয়। তবে জুন থেকে অক্টোবর মাসে বৃষ্টিপাতের পরিমাণ বেশি থাকে। এ মৌসুমে অধিক বৃষ্টিপাতের মূল কারণ বঙ্গোপসাগরে সৃষ্ট দুর্বল নিম্নচাপসমূহ এবং সমুদ্র থেকে বাংলাদেশের ভূখন্ড অভিমুখী আর্দ্র মৌসুমি বায়ু। বর্ষা মৌসুমেও বাংলাদেশের উত্তর-পূর্বাঞ্চলে (শ্রীমঙ্গল এই অবস্থানে) অধিক মাত্রায় বৃষ্টিপাতের ক্ষেত্রে মেঘালয় পর্বতের প্রভাব রয়েছে। সাধারণত মধ্য অক্টোবরের পর আর্দ্র মৌসুমি বায়ুপ্রবাহ স্তিমিত হয়ে গেলে দ্রুত বৃষ্টিপাত হ্রাস পেতে থাকে।
২০১৭ এর  এপ্রিল মাসে যখন বাংলাদেশে  ১১৯.৭ শতাংশ বেশি বৃষ্টিপাত হয়েছিল তখন শ্রীমঙ্গলে অস্বাভাবিক ১৯৪ মিলিমিটার বৃষ্টিপাতের রেকর্ড করা হয়। যা এর আগের ৩৪ বছরে দেখা যায়নি।


title: শ্রীমঙ্গল উপজেলা

text: ৪২৫ দশমিক ১৫ বর্গকিলোমিটার এলাকাজুড়ে ১ টি পৌরসভা, ৯ টি ইউনিয়ন, ১১০ টি মৌজা, ২০৫ টি গ্রাম নিয়ে এই উপজেলা গঠিত। শ্রীমঙ্গলের একমাত্র পৌরসভার প্রশাসনিক ইতিহাস :


title: শ্রীমঙ্গল উপজেলা

text: ১৯৩৫ সালের ১ অক্টোবর, ১৯২৩ এর আসাম মিউনিসিপ্যাল এ্যাক্ট এর বিধান মূলে শ্রীমঙ্গল পৌরসভার আত্নপ্রকাশ ঘটে। ২.৫৮ বর্গ কিলোমিটার এলাকা নিয়ে মৌলভীবাজার জেলার রূপসপুর ও সুইনগড় মৌজার সমন্বয়ে শ্রীমঙ্গল পৌরসভা গঠিত হয়। স্বাধীনতা লাভ করার পর পৌরসভা শ্রেনী বিন্যাস করনে শ্রীমঙ্গল পৌরসভা ‘গ’ শ্রেনীর পৌরসভায় রূপান্তর হয়। পরবর্তীকালে ১ লা জুলাই ১৯৯৪ তে ‘খ’ শ্রেনীতে ও ৪ঠা ফেব্রুয়ারী ২০০২ এ ‘ক’ শ্রেনীতে উন্নীত হয়। শ্রীমঙ্গল পৌরসভা এলাকার উত্তরে রয়েছে শ্রীমঙ্গল ইউনিয়ন, দক্ষিনে আশিদ্রোন ইউনিয়ন, পূর্বে কালীঘাট ইউনিয়ন। শ্রীমঙ্গল পৌর এলাকায় কোন নদী নেই তবে শ্রীমঙ্গল পৌর এলাকা চা বাগান দ্বারা আচ্ছাদিত।  শ্রীমঙ্গল পৌর এলাকার ২ ও ৬ নং ওয়ার্ডের মধ্যদিয়ে ঢাকা - সিলেট রেল লাইনএবং ৭ নং এবং ৮ নং ওয়ার্ডের মধ্যদিয়ে ঢাকা - সিলেট মহাসড়ক অতিক্রম করেছে । বাংলাদেশের চা শিল্পের জন্য শ্রীমঙ্গল বিখ্যাত। এ অঞ্চলে প্রাকৃতিক দুর্যোগ(বন্যা, খরা) সচরাচর পরিলক্ষিত হয় না তবে পাহাড় দ্বারা ঘেরার কারণে অতিবৃষ্টি, প্রচন্ডশীতও পরিলক্ষিত হয়।


title: শ্রীমঙ্গল উপজেলা

text: শ্রীমঙ্গল পৌর এলাকায় মোট ৯ টি ওয়ার্ড এ ৮০০০ পরিবারের ৪৫০০০০ জনগণের জন্য শ্রীমঙ্গল পৌরসভা থেকে দৈনিক ১৩ লক্ষ ১৯ হাজার ৪৬২ লিটার পানি সরবরাহ করা হয় (২০০৮ এর তথ্যানুযায়ী)।


title: শ্রীমঙ্গল উপজেলা

text: শ্রীমঙ্গল উপজেলার ইউনিয়নসমুহঃ-


title: শ্রীমঙ্গল উপজেলা

text: শ্রীমঙ্গলের অধিবাসী জনগোষ্ঠী মিশ্র প্রকৃতির। যার অধিকাংশই জন্মসূত্রে শ্রীমঙ্গলি। আবার জন্মসূত্রে শ্রীমঙ্গলিদের বড় একটা অংশ প্রবাসী। সেই সুবাদে শ্রীমঙ্গলে চাকরির আসন খালি থাকায় বাংলাদেশের বিভিন্ন স্থান থেকে বিভিন্ন জনগোষ্ঠী শ্রীমঙ্গলে এসে পাড়ি জমিয়েছে। তাছাড়া ঐতিহাসিক ভাবে বাংলাদেশের বাইরের বিভিন্ন অঞ্চল থেকে বিভিন্ন জনগোষ্ঠী শ্রীমঙ্গলে এসে আশ্রয় নিয়েছে। ২০১১ সালের আদমশুমার প্রতিবেদন অনুযায়ী শ্রীমঙ্গলের জনসংখ্যা ৩,২৪,৫৯৬জন এবং জনসংখ্যার  ঘনত্ব প্রতি বর্গ কিলোমিটারে৭৪৮ জন (১৯৩৭.৪/বর্গমাইল)। সক্ষম দম্পতির সংখ্যা ৫৮৯৪৮জন। যার ৭৭.৩৪ ভাগ দম্পত্তিই গ্রহন করছেন জন্ম নিয়ন্ত্রন পদ্ধতি। তবে জনসংখ্যা বৃদ্ধির হার অত্যন্ত উচ্চ।  শ্রীমঙ্গলে প্রতিবছর  বাড়ছে ২.১৭% হারে। কিন্তু জনসংখ্যা বৃদ্ধির এ উচ্চহারের অন্যতম  কারন শ্রীমঙ্গলে প্রতিনিয়তই দেশের অনান্য জেলা ও উপজেলা থেকে নতুন নতুন অধিবাসীরা জীবিকা অন্বেষণে বা অন্যান্য কারনে স্থায়ী আবাসন গড়ে তুলেন।


title: শ্রীমঙ্গল উপজেলা

text:
২০০১ সালে শ্রীমঙ্গল উপজেলার মোট জনসংখ্যা ছিল ২৭৮৩২৩ জন। যার মধ্যে ১৪৩০৩৩ জন পুরুষ ও ১৩৫১৯৯ জন নারী।
শ্রীমঙ্গলের প্রায় অর্ধেক অঞ্চল জুড়ে রয়েছে চা বাগান। এই সকল চা বাগানে শ্রীমঙ্গলের জনসংখ্যার বিরাট একটা অংশ কাজ করছে। তবে চা বাগানের কর্মচারীদের বেশিরভাগই অবাঙালি। বৃটিশ আমলে চা উৎপাদনের জন্য তাদেরকে মধ্য ভারত থেকে বাংলার ভূখণ্ডে আনা হয়েছিল। বাংলাদেশের চা বাগানে ৩,০০,০০০ অধিক বাগানি কর্মরত আছে। যার ৭৫% নারী। অনেক শ্রমিকই উপজাতি বাসিন্দা যাদের ব্রিটিশ শাসনামলে মধ্য ভারত থেকে নিয়ে আসা হয়েছিল।
শ্রীমঙ্গলের বিস্তীর্ণ পাহাড়ি অঞ্চলে বসবাসরত স্বতন্ত্র স্বত্বার উপজাতি জনগোষ্ঠী  খাসিয়া, মণিপুরী, টিপরা ও গারোদের জীবনাচার, সংস্কৃতি ও ঐতিহ্য সাধারণ বাঙালীর থেকে ভিন্ন।
আবার ১৭৬৫ খ্রিস্টাব্দে ভাগ্যচন্দ্রের শাসনামলে মনিপুর রাজপুরুষ মোয়রাং থেম গোবিন্দের নেতৃত্বে একদল মনিপুরী মনিপুর রাজ্য ছেড়ে শ্রীমঙ্গলের খাসগাওয়ের রামনগরে এসে আবাস গড়েন। খাসগাওয়ে রয়েছে মোয়রাং থেম গোবিন্দের স্মৃতিস্তম্ভের ধ্বংসাবশেষ, যা একটি ঐতিহাসিক নিদর্শন। এই ক্ষুদ্র নৃগোষ্ঠীর রয়েছে স্বতন্ত্র কৃষ্টি, সভ্যতা, ভাষা-সংস্কৃতি, আচার-আচরণ। তাছাড়া শ্রীমঙ্গল খাসিয়া নামক ক্ষুদ্র নৃগোষ্ঠীরও আবাস্থল। শ্রীমঙ্গলের মাগুরছড়ায় পাহাড়ের ওপর বিশেষভাবে নির্মিত ঘরে তারা দলবদ্ধভাবে  বাস করছে।


title: শ্রীমঙ্গল উপজেলা

text:
শ্রীমঙ্গলে বাংলাদেশের অন্যান্য স্থানের তুলনায় অনেক আগেই শিক্ষাপ্রতিষ্ঠান তৈরি হয়। ১৮৮২ খ্রিষ্টাব্দে শ্রীমঙ্গলে প্রতিষ্ঠিত হয় ডোবারহাট সরকারি প্রাথমিক বিদ্যালয়। ১৮৯৬ সালে প্রতিষ্ঠিত হয় দশরথ বহুপাক্ষিক উচ্চ বিদ্যালয়। তারপর ১৯২৪ সালে  ভিক্টোরিয়া উচ্চ বিদ্যালয় ও চন্দ্রনাথ সরকারি প্রাথমিক বিদ্যালয়।
কিন্তু কয়েক দশক যাবৎ শ্রীমঙ্গলের শিক্ষার হার বাংলাদেশের অন্যান্য অঞ্চল থেকে তুলনামূলকভাবে অনেক কম ছিলো।  এর প্রধান কারণ  শ্রীমঙ্গলের ভু-খন্ডের অর্ধেকই চা বাগান অধ্যুষিত অন্যদিকে হাওর পাড়ে বিশাল এক জনগোষ্ঠী বরাবরই ছিল অবহেলিত। তাদের প্রধান অন্তরায় ছিল বিদ্যালয় সংকট, অনুন্নত রাস্তাঘাট। বংশ পরম্পরায় তারা ছিল শিক্ষাবঞ্চিত। তবে চা বাগানের অপর পাড়ের দৃশ্য ভিন্ন। শ্রীমঙ্গল সদর ইউনিয়ন ও অন্যান্য ইউনিয়নে বিরাজ করছে শিক্ষার উচ্চহার।  ২০০১ সালে চা বাগান ও হাওর অঞ্চলের জনগনসহ শ্রীমঙ্গলের শিক্ষার হার ছিলো ৩৯.৬%; পুরুষ ৪৪.৩%, মহিলা ৩৪.৬%। শ্রীমঙ্গলে কলেজ সংখ্যা ৪ টি, মাধ্যমিক বিদ্যালয় ২০ টি, কারিগরি প্রশিক্ষণ কেন্দ্র ১ টি ও মাদ্রাসা ৭ টি ছিলো।
২০১০ সালেও শ্রীমঙ্গলে সরকারি প্রাথমিক বিদ্যালয়ের সংখ্যা ছিল ৬৬টি। আর ২০১৩- সালে এর সংখ্যা দাড়িয়েছে ১৩৮টি। ২০১০ সালে শ্রীমঙ্গলে ঝরে পড়া শিশুর সংখ্যা ছিল ৮ হাজার ১৩ জন, যা প্রতিবছরই বৃদ্ধি পেতো। ঐ সালে প্রাথমিক বিদ্যালয়গামী শিক্ষার্থীর সংখ্যা ছিল ৩০ হাজারের নিচে আর ২০১৩ সাল নাগাদ বিদ্যালয়গামী শিক্ষার্থীর সংখ্যা ৪৫ হাজারের উপরে।  আর ২০১০ সালের দিকে সরকারি শিক্ষকের সংখ্যা প্রায় সাড়ে ৩শ থেকে দিগুণেরও বেশি বেড়ে ২০১৬ সালে সরকারি শিক্ষকের সংখ্যা ৭০৪ জন। এরপর ২০১৬  সালে শ্রীমঙ্গলে প্রাথমিক সমাপনী পরীক্ষায় পাসের হার ছিল ৯৯.২৯%। বর্তমানে (২০১৮ খ্রি.) শ্রীমঙ্গলে স্কুলগামী ছাত্রের সংখ্যা প্রায় শতভাগ। বর্তমানে পাশের হার ও এ প্লাস পাওয়ার দিক থেকে শ্রীমঙ্গলের স্কুল কলেজগুলো  সিলেট শিক্ষা বোর্ডের শির্ষস্থানিয় অবস্থানে রয়েছে।
শ্রীমঙ্গলের উল্লেখযোগ্য শিক্ষা প্রতিষ্ঠান: শ্রীমঙ্গল সরকারি কলেজ, দি বাডস্ রেসিডেনসিয়্যাল মডেল স্কুল এন্ড কলেজ, দ্বারিকাপাল মহিলা ডিগ্রি কলেজ, ভিক্টোরিয়া উচ্চ বিদ্যালয় (১৯২৪), চন্দ্রনাথ সরকারি প্রাথমিক বিদ্যালয় (১৯২৪), চন্দ্রনাথ প্রাথমিক বিদ্যালয় (১৯৩৪), শ্রীমঙ্গল আনওয়ারুল উলুম ফাদ্বিল (ডিগ্রি) মাদ্রাসা, বিটিআরআই হাইস্কুল এন্ড কলেজ, দশরথ বহুপাক্ষিক উচ্চ বিদ্যালয় (১৮৯৬), ডোবারহাট সরকারি প্রাথমিক বিদ্যালয় (১৮৮২), শ্রীমঙ্গল কাদিরিয়া লতিফিয়া হাফিজিয়া মাদ্রাসা, উত্তরসুর কুলচন্দ্র সরকারি প্রাথমিক বিদ্যালয়।
মাজার : গাছপীর হযরত আইব্রু মিয়া
হযরত খাজা ইউনুছ শাহ সাতগাঁও।
জোর কদমতলী রুস্তমপুর।
সাংস্কৃতিক : নবনাগরী ধামাইল একাডেমী রুস্তমপুর।


title: শ্রীমঙ্গল উপজেলা

text:
শ্রীমঙ্গলের অর্থনীতির প্রধান উৎসগুলোর মধ্যে রয়েছে কৃষি ৩০.৯০%, অকৃষি শ্রমিক ২০.১৬%,  ব্যবসা ১৪.৭২%, পরিবহণ ও যোগাযোগ ২.৯৪%, চাকরি ১০.০৬%, ধর্মীয় সেবা ০.৩৬%,  রেমিটেন্স এবং অন্যান্য ১৬.২৫% এবং আরও অনেক ছোট-ছোট খাত রয়েছে।
চায়ের রাজধানী হিসেবে শ্রীমঙ্গলের অর্থনীতির বড় একটা অংশ হলো চা শিল্প। বাংলাদেশের ১৬৩ টি চা বাগানের মধ্যে ৪০ টি চা বাগানই শ্রীমঙ্গলে রয়েছে। ফিনলে, ইস্পাহানী, জাকছড়া চা বাগানসহ  ৪০ টি চা বাগান থেকে বার্ষিক চা উৎপাদন হয় ৩,২০,৫১,৫০০ কেজি। এই উৎপাদিত চা বাংলাদেশের বিভিন্ন অংশে সরবরাহ করা হয় এবং বিশ্বের ২৫টি দেশে চা রপ্তানী করা হয়। তাই চা শিল্পই শ্রীমঙ্গলের অর্থনীতির সবথেকে বড় স্থান দখল করে আছে। শ্রীমঙ্গলের অর্থনীতিতে চা এর পরেই লেবুর অবস্থান। শ্রীমঙ্গল ও আশপাশের এলাকায় ২ হাজারেরও বেশি লেবু বাগানের উৎপাদিত কাগজীলেবু শ্রীমঙ্গলের বাজারে বেচা-কেনা হয়। বর্তমানে শ্রীমঙ্গল উপজেলায় ৩০ হাজার হেক্টর পাহাড়ী ভূমিতে লেবু চাষ করা হচ্ছে, তবে প্রতি বছর লেবু বাগানের সংখ্যা বৃদ্ধি পাচ্ছে। বাংলাদেশের লেবুর চাহিদার ৭৫ শতাংশ উৎপাদন হয় শ্রীমঙ্গল উপজেলার বিভিন্ন লেবুর বাগান থেকে। এখানকার উৎপাদিত লেবু ঢাকা, চট্টগ্রাম সহ বাংলাদেশের প্রায় সব অঞ্চলের যায়।


title: শ্রীমঙ্গল উপজেলা

text:
শ্রীমঙ্গলে উৎপাদিত লেবুর জাতের মধ্যে রয়েছে কাগজী লেবু, উন্নত মানের চায়না, জারা, এলাচি, সিডলেস লেবু, আদা লেবু উৎপাদন হয়।  প্রতিদিন প্রায় এক কোটি টাকার লেবু বিক্রি করা হচ্ছে শ্রীমঙ্গলের হাটে। বছরে ৩‘শ কোটি টাকার অধিক মূল্যের কাগজী লেবু দেশের অভ্যন্তর ও বিদেশে রপ্তানী করা হচ্ছে। গত দুই দশক ধরে শ্রীমঙ্গলের বিভিন্ন বাগান থেকে সংগৃহীত এলাচি লেবু, আদা লেবু, কাগজি লেবু, জারা লেবু সহ লেবু জাতীয় নানারকম ফল যুক্তরাজ্যসহ মধ্যপ্রাচ্যে রপ্তানি হচ্ছে।
কিন্তু ২০০৮ সালে জুলাই মাসে যুক্তরাজ্যের সরকারি স্বাস্থ্য সংস্থা ‘ডিপার্টমেন্ট অফ এনভারয়নমেন্ট ফুড রিসার্চ অ্যাসোসিয়েশন (ডেফরা) হিথ্রো বিমানবন্দরে লেবু জাতীয় ফলের কোটি টাকার চালান আটকে দেয়। তাদের দাবি আমদানিকৃত ফলে ‘ক্যাংকার্স’ নামক ভাইরাস আছে।


title: শ্রীমঙ্গল উপজেলা

text:
তবে সম্প্রতি বাংলাদেশ সরকারের উদ্যোগে যুক্তরাজ্য নিষেধাজ্ঞা তুলে নেয়। বর্তমানে (২০১৮ সালে) প্রতি মাসে প্রায় আট কোটি টাকা মূল্যের ৪০০ টন শ্রীমঙ্গলের উৎপাদিত লেবু যুক্তরাজ্যে পাঠাচ্ছেন এখানকার রপ্তানিকারকরা।
তাছাড়া কমলা, আনারস, রাবার ও পর্যটন শিল্প শ্রীমঙ্গলের অর্থনীতিতে গুরুত্বপূর্ণ অবদান রাখছে। শ্রীমঙ্গল উপজেলার মোহাজেরাবাদ, বিষামণি, হোসেনাবাদ, বালিশিরা, ডলুছড়া, সাতগাঁও, নন্দরানী ও মাইজদীর পাহাড়ি এলাকার প্রায় ৩০৪ হেক্টর জমিতে আনারসের চাষ হয়েছে। এখানকার জলঢুপি আনারস সারা বাংলাদেশেই আনারস প্রীয়দের কাছে প্রসিদ্ধ। শ্রীমঙ্গলসহ বৃহত্তর সিলেট বিভাগে বাংলাদেশের দুই-তৃতীয়াংশ কমলার চাষ হয়।
বাংলাদেশের ১৭ টি রাবার বাগানের মধ্যে শ্রীমঙ্গলের সাতগাঁওএ ১৭৪৪.০০ একর জায়গা নিয়ে ১ টি রাবার বাগান রয়েছে যা থেকে প্রতিদিন গড়ে ৩০ থেকে ৪০ কেজি কষ আহরণ করা হয়ে থাকে।
আবার প্রাকৃতিক সৌন্দর্যময় স্থান হিসেবে শ্রীমঙ্গলে প্রতিদিনই অনেক দেশি বিদেশি পর্যটক জোটে। তাই পর্যটন শ্রীমঙ্গলের একটি গুরুত্বপূর্ণ খাত। পর্যটকদের কথা মাথায় রেখে বেসরকারি উদ্যােগে এখানে গড়ে উঠেছে শতাধিক হোটেল, রিসোর্ট, বাংলো ও কটেজ। যা এখানকার অর্থনীতিতে গুরুত্বপূর্ণ প্রভাব ফেলছে।  বেসরকারি উদ্যোগে প্রায় ২২৫ কোটি টাকা ব্যয়ে এখানে পাঁচ তারকা মানের হোটেল গ্র্যান্ড সুলতান টি রিসোর্ট এন্ড গলফ রিসোর্ট গড়ে উঠেছে। বাংলাদেশের অর্থনীতির বড় একটা অংশ বৃহত্তর সিলেটের রেমিটেন্স এর মাধ্যমে আসে। শ্রীমঙ্গলও সিলেট বিভাগের অন্তর্ভুক্ত হওয়ায় এর বড় একটা অংশ প্রবাসী। যাদের রেমিটেন্সের টাকা এ অঞ্চলের অর্থনীতি সহ বাংলাদেশের অর্থনীতিতে গুরুত্বপূর্ণ প্রভাব ফেলছে।


title: মৌলভীবাজার সদর উপজেলা

text: মৌলভীবাজার সদর উপজেলা বাংলাদেশের মৌলভীবাজার জেলার একটি প্রশাসনিক এলাকা।


title: মৌলভীবাজার সদর উপজেলা

text: উপজেলার উত্তরে রাজনগর উপজেলা এবং সিলেটের বালাগঞ্জ উপজেলা, পূর্বে কমলগঞ্জ উপজেলা, দক্ষিণে শ্রীমঙ্গল উপজেলা, পশ্চিমে হবিগঞ্জ জেলার নবীগঞ্জ উপজেলা অবস্থিত।


title: মৌলভীবাজার সদর উপজেলা

text: এই উপজেলার ইউনিয়নগুলো হচ্ছে -


title: মৌলভীবাজার সদর উপজেলা

text: মৌলভীবাজার সদরের শাহ মোস্তফা রোডে রয়েছে আবহাওয়া পর্যবেক্ষণের জন্য একটি উপকেন্দ্র। ডপলার পদ্ধতিতে উন্নীত করা এই আবহাওয়া পর্যবেক্ষণ কেন্দ্রটি তৈরিতে অর্থসহায়তা দিয়েছে জাইকা।


title: শরিয়তপুর সদর উপজেলা

text: শরিয়তপুর সদর বাংলাদেশের শরিয়তপুর জেলার অন্তর্গত একটি উপজেলা।


title: শরিয়তপুর সদর উপজেলা

text:
-সরদার নাসির উদ্দিন কালু, সাবেক সাংসদ।
এইচ এম মনির, কবি ও লেখক।


title: নড়িয়া উপজেলা

text: নড়িয়া বাংলাদেশের শরিয়তপুর জেলার অন্তর্গত একটি উপজেলা।


title: নড়িয়া উপজেলা

text:
এ উপজেলার মোট আয়তন ২০৩.৫৮ বর্গ কিলোমিটার। নড়িয়া উপজেলার উত্তরে জাজিরা উপজেলা ও মুন্সিগঞ্জ জেলার লৌহজং উপজেলা ও টঙ্গীবাড়ী উপজেলা, দক্ষিণে শরীয়তপুর সদর উপজেলা ও ভেদরগঞ্জ উপজেলা, পূর্বে ভেদরগঞ্জ উপজেলা ও মুন্সিগঞ্জ সদর উপজেলা এবং পশ্চিমে জাজিরা উপজেলা অবস্থিত। ।
নড়িয়া উপজেলা ১টি পৌরসভা ও ১৪টি ইউনিয়ন পরিষদ নিয়ে গঠিত।


title: নড়িয়া উপজেলা

text: পৌরসভা:


title: নড়িয়া উপজেলা

text: ইউনিয়ন সমূহ:


title: নড়িয়া উপজেলা

text: নড়িয়া উপজেলার নাম “নড়িয়া” নামকরণের ঐতিহাসিক ভিত্তি পাওয়া যায় নাই। তবে কথিত আছে যে, অত্র এলাকার সবচেয়ে বড় মৌজা নড়িয়া কে ১৯৩০ সালে নড়িয়া থানায় রুপান্তর করা হয় এবং ১৯৮৩ সালে ১৪ টি ইউনিয়ন নিয়ে নড়িয়া উপজেলা গঠিত হয়।


title: নড়িয়া উপজেলা

text: নড়িয়া থানার কেদারপুর নামক স্থান পূর্বে পদ্মা নদী-বিধৌত অঞ্চল ছিল। বারো ভূইঁয়াদের দু‘জন ভূইঁয়া চাদঁ রায় ও কেদার রায় এ অঞ্চলের শাসক ছিলেন। কেদার রায় মানসিংহের সেনাপতির সঙ্গে যুদ্ধে লিপ্ত হন। ইহার ফলে তিনি নিহত হন। মসনদ ই আলা ঈশা খানই অন্যান্য রাজাদের প্রধান ছিলেন যার রাজত্ব ভাটি’ অর্থাৎ বক্ষ্মপুত্র, মেঘনা ও সুন্দরবনের এলাকা পর্যন্ত বিস্তৃত ছিল।


title: নড়িয়া উপজেলা

text: বহুবারই দিল্লীর মুগল সম্রাট আকবর বাংলার এ অঞ্চল দখল করার জন্য শক্তিশালী সেনাবাহিনী প্রেরণ করেন। তথাপি তার পুত্র সম্রাট জাহাঙ্গীরের বাংলার গভর্ণর ইসলাম খার (১৬০৮-১৬১৩) সময়েই মূলতঃ এ দেশে মুগল রাজত্বের ভিত্তি হয়। তখন হতেই শরীয়তপুর অঞ্চলসহ বাংলার এ এলাকা মুগলদের পতন পর্যন্তই তাদের দখলে ছিল। ইসলাম খানের পর একুশজন গভর্ণর ১৬১৩ হতে ১৭৫৭ পর্যন্ত এ অঞ্চল শাসন করেন। এ সময়কাল ইতিহাসে শান্তি ও সমৃদ্ধির সময় হিসেবেই পরিচিত। তবুও এ সময়ে এ অঞ্চলের মানুষ পর্তুগীজ জলদস্যুদের সহায়তা প্রাপ্ত মগ ও আরাকানদের দ্বারা আক্রান্ত হয়েছে। নওয়াব শায়েস্তা খার আমলে (১৬৬৩-৭৮) ও (১৬৭৯-৮৮) মগ ও পর্তুগীজগন শায়েস্তা খানের এক অভিযানে নির্মুল হয় , যার ফলে তাদের শক্ত ঘাঁটি চট্টগ্রাম ও সন্ধীপের পতন হয়।


title: নড়িয়া উপজেলা

text: শায়েস্তা খাঁর সময়ে এদেশ খুবই শান্তি ও সমৃদ্ধিতে অতিবাহিত হয়। তার সময় টাকায় আট মন চাল পাওয়া যেতো।শায়েস্তা খাঁর পর ১৭০৩ হতে ১৭১৬ সাল পর্যন্ত নওয়াব মুর্শিদ খান অত্যন্ত দক্ষ মুগল গভর্ণর হিসেবে পরিচয় দেন। তিনি এ জেলাসহ নিকটবর্তী অঞ্চলের ভূমি প্রশাসনের পুনর্গঠন করেন এবং জায়গীর প্রথা প্রবর্তনের মাধ্যমে অর্থ ও কর সংগ্রহের ব্যাপারে উন্নত পদক্ষেপ গ্রহণ করেন। ১৭৫৭ সালের সেই পলাশির মর্মান্তিক পরিণতির পূর্ব পর্যন্ত নওয়াব সিরাজউদ্দৌলা এ জেলা সহ বাংলার স্বাধীন নওয়াব হিসেবে ক্ষমতায় অধিষ্ঠিত ছিলেন।


title: নড়িয়া উপজেলা

text:
জনসংখ্যা: ২,৩১৬৪৪ জন(প্রায়)
পুরুষ: ১,০৯৯৬৭ জন(প্রায়) ২০১১ সালের আদমসুমারী গনর্না অনুযায়ী
মহিলা: ১,২১৬৭৭ জন(প্রায়)
লোক সংখ্যার ঘনত্ব: ৯৩৯ (প্রতি বঃ কিঃমিঃ)নড়িয়া উপজেলা মূলত কৃষি এবং বৈদেশিক রেমিটেন্সের উপর নির্ভরশীল ।এছাড়াও বর্তমানে কিছু ব্যাবসায়িক প্রতিষ্ঠান গড়ে উঠেছে। এ উপজেলার ভোজেশ্বর বাজার ও ঘড়িষার বাজার প্রাচীন বাণিজ্যিক কেন্দ্র । এখান থেকে ধান, গম, পাটসহ বিভিন্ন দ্রব্য সামগ্রী একসময় কলিকাতা ও ঢাকা সহ দেশের বিভিন্ন স্থানে নদী পথে বাণিজ্যিকভাবে আনা নেয়া হতো। এছাড়া সুরেশ্বর ঘাট ও কার্তিকপুর লঞ্চঘাট থেকে কলিকাতা ও ঢাকা সহ দেশের বিভিন্ন স্থানে লঞ্চ ও স্টীমার চলাচল করত। বতমানে ভোজেশ্বর হাট-বাজার, ঘড়িষার হাট-বাজার , নড়িয়া বাজার ও মূলফত গঞ্জ বাজার প্রধান প্রধান বাণিজ্যিক কেন্দ্র । এছাড়া ওয়াপদা ঘাট, চন্ডীপুর ঘাট, সুরেশ্বরঘাট, নড়িয়া, ভোজেশ্বরঘাট দিয়ে নদী পথে ব্যবসা বাণিজ্য পরিচালিত হয় ।এখন সড়গ পথে দেশের বিভিন্ন স্থানের সাথে ব্যবসা বাণিজ্য পরিচালিত হচ্ছে ।★সুরেশ্বর দরবার শরীফ - শরীয়তপুর জেলার নড়িয়া উপজেলার সুরেশ্বরে মাওলানা জান শরীফের মাজার অবস্থিত। এখানে প্রতি বছর শীতের শেষে তিন দিনের ওরশ মাহফিল অনুষ্ঠিত হয় এবং বহু ভক্তের সমাগম হয়


title: নড়িয়া উপজেলা

text: ★চিশতিনগর-পন্ডিতসারে শ্যামপুরি হুজুরের মাজার শরীফ অবস্থিত। পৃথিবীর বহুস্থান থেকে এখানে লোক সমাগম হয়ে থাকে। প্রতি বছর ১১ পৌষ হতে তিন দিনের ওরস হয়। এ ছাড়া পহেলা জ্যৈষ্ঠ তারিখে হযরত শাহ্ সূফি সৈয়দ গোলাম মাওলা হোসায়নী চিশতী শ্যামপুরী (র:) বা শ্যামপুরী হুজুর এর আবির্ভাব দিবস হিসেবে রোজে মোকাদ্দাস দিবস হিসাবে পালিত হয়।


title: নড়িয়া উপজেলা

text: ★শিবলিঙ্গ- শরীয়তপুর জেলার নড়িয়া উপজেলার ভোজেশ্বর ইউনিয়নে উপমহাদেশের সর্ববৃহৎ কষ্ঠিপাথরের শিবলিঙ্গটি পাওয়া গেছে


title: নড়িয়া উপজেলা

text: ★রাম সাধুর আশ্রম-শরীয়তপুর জেলার নড়িয়া উপজেলার ডিঙ্গামানিক ইউনিয়নে অবস্থিত। এখানে শত বছরের পুরানো এই আশ্রমটি এই ডিঙ্গামানিক ইউনিয়নই গোলক চন্দ্র সার্বভৌম ও শ্রীযুক্ত কালি কিশোর স্মৃতি রত্ন মহাশয়ের বাসস্থান। প্রতি বছর শীতের শেষে এই আশ্রমকে কেন্দ্র করে তিন দিনের মেলা বসে।


title: নড়িয়া উপজেলা

text: ★মানসিংহের বাড়ী-নড়িয়া উপজেলায় ফতেজংগপুর ঐতিহাসিক মানসিংহের দুর্গের ভগ্নাবশেষ রয়েছে।


title: নড়িয়া উপজেলা

text: ★মডার্ন ফ্যান্টাসি কিংডম-নড়িয়ার কেদারপুর ইউনিয়নের কলুকাঠি নামক গ্রামে এটি আবস্তিত।এখানে রয়েছে বাংলাদেশের সবচেয়ে বড় মাছের একুরিয়াম ।তাছারা এখানে চিড়িয়াখানা সহ শিশুদের বিনোদনের বিভিন্ন ব্যবস্থা রয়েছে।শরীয়তপুর জেলার একমাত্র বিনোদন কেন্দ্র হিসেবে সকলের কাছে পরিচিত।


title: গোসাইরহাট উপজেলা

text: গোসাইরহাট বাংলাদেশের শরিয়তপুর জেলার অন্তর্গত একটি উপজেলা।


title: গোসাইরহাট উপজেলা

text: এ উপজেলার উত্তরে ডামুড্যা উপজেলা ও ভেদরগঞ্জ উপজেলা, দক্ষিণে বরিশালের হিজলা উপজেলা ও মুলাদী উপজেলা, পূর্বে চাঁদপুর জেলার হাইমচর উপজেলা এবং পশ্চিমে মাদারীপুরের কালকিনী উপজেলা।


title: গোসাইরহাট উপজেলা

text: == অর্থনীতি এখানে বাংলাদেশের রপ্তানি কারক পাট চিনিক কি্ষক পিঁয়াজ আলু ধান শরীষা মষ্যচাসের খামার মাটির জিনিস তৈরি অনেকে ব্যবসা বাণিজ্য করে


title: ডামুড্যা উপজেলা

text: ডামুড্যা বাংলাদেশের শরিয়তপুর জেলার অন্তর্গত একটি উপজেলা।


title: ডামুড্যা উপজেলা

text:
উত্তরে ভেদরগঞ্জ উপজেলা, পূর্বে ভেদরগঞ্জ উপজেলা ও গোসাইরহাট উপজেলা, দক্ষিণে গোসাইরহাট উপজেলা এবং পশ্চিমে কালকিনী উপজেলা।
সাতটি ইউনিয়ন ও একটি পৌরসভা নিয়ে ডামুড্যা উপজেলা গঠিত।


title: ডামুড্যা উপজেলা

text: মোট জনসংখ্যা ১,১৬,৬৪৩ জন (প্রায়); এর মধ্যে পুরুষ ৫৭,৭১৬ জন (প্রায়) এবং মহিলা ৫৮,৯২৭ জন (প্রায়)।


title: ডামুড্যা উপজেলা

text:
সরকারী প্রাথমিক বিদ্যালয় ৪৫ টি,
রেজিঃ প্রাথমিক বিদ্যালয় ১৫ টি,
কমিউনিটি প্রাথমিক বিদ্যালয় ০২ টি,
জুনিয়র উচ্চ বিদ্যালয় ০৩ টি,
উচ্চ বিদ্যালয়(সহশিক্ষা ০৯ টি,
উচ্চ বিদ্যালয়(বালিকা) ০২ টি,
দাখিল মাদ্রাসা ০৮টি,
আলিম মাদ্রাসা ০১ টি,
ফাজিল মাদ্রাসা ০১ টি,
কামিল মাদ্রাসা ০১ টি,
কলেজ(সহপাঠ) ০১টি।


title: ডামুড্যা উপজেলা

text: এর মধ্য পূর্ব মাদারীপুর সরকারি কলেজ অন্যতম।


title: ভেদরগঞ্জ উপজেলা

text: ভেদরগঞ্জ বাংলাদেশের শরিয়তপুর জেলার অন্তর্গত একটি উপজেলা।


title: ভেদরগঞ্জ উপজেলা

text: ভেদরগঞ্জ উপজেলার উত্তরে নড়িয়া উপজেলা ও মুন্সিগঞ্জ জেলা ও পদ্মা নদী দক্ষিণে ডামুড্যা উপজেলা ও গোসাইরহাট উপজেলা পূর্বে চাঁদপুর জেলা ও মেঘনা নদী এবং পশ্চীমে শরীয়তপুর সদর উপজেলা ও নড়িয়া উপজেলা অবস্থিত।


title: ভেদরগঞ্জ উপজেলা

text: ভেদরগঞ্জ উপজেলা ১৩টি ইউনিয়ন ১টি পৌরসভা ও ২টি প্রশাসনিক থানা নিয়ে ঘটিত।